title: পৃথিবীর গঠন

text: ভূ-আচ্ছাদনের গভীরতা ২,৮৯০ কিলোমিটার। এটি পৃথিবীর সবচেয়ে পুরু স্তর। দু'টো ভাগে ভাগ করা যায় ভূ-আচ্ছাদনকে; উচ্চ আচ্ছাদন এবং নিম্ন আচ্ছাদন। এই দু'টো স্তর একটি পরিবৃত্তি এলাকা দ্বারা বিভাজিত হয়েছে। ভূ-ত্বকের সর্বনিম্ন অংশ, যেটা ভূ-ত্বক এবং ভূ-আচ্ছাদনের সীমারেখায় অবস্থিত, সেটাকে বলা হয় ডি″ (ডি ডাবল প্রাইম) স্তর। ভূ-আচ্ছাদনের নিম্নভাগে মোট চাপের পরিমাণ প্রায় ১৪০ গিগা প্যাসকেল (১.৪ মেগা বায়ুচাপ)। সিলিকেট শিলার মাধ্যমে ভূ-আচ্ছাদন গঠিত হয়। সিলিকেট শিলায় লোহা এবং ম্যাগনেসিয়ামের পরিমাণ উপরিভাগের ভূ-ত্বকের চেয়ে তুলনামূলক ভাবে বেশি থাকে। যদিও ভূ-আচ্ছাদন কঠিন অবস্থায় থাকে, তবে উচ্চ তাপমাত্রার ফলে এটি এক সময় বেশ নমনীয় হয় এবং প্রায় তরলের মতোই প্রবাহিত হতে পারে। তবে এ ঘটনা ঘটতে লক্ষ-কোটি বছর সময় লেগে যাবে। টেকটনিক পাতের গতিবিধির কারণে এক সময় ভূ-পৃষ্ঠে ভূ-আচ্ছাদনের পরিচলন ঘটে। ভূ-আচ্ছাদনের গভীরে যত যাওয়া হয়, ভূ-চাপ ততোই বেড়ে যায় বলে ভূ-আচ্ছাদনের প্রবাহিত হবার ঘটনা উপরিভাগে বেশি ঘটে, নিচের দিকে ঘটে কম (বলা ভাল, ভূ-আচ্ছাদনের রাসায়নিক পরিবর্তনও এক্ষেত্রে উল্লেখযোগ্য ভূমিকা রাখে)। গভীরতার উপর নির্ভর করে, ভূ-আচ্ছাদনের সান্দ্রতার ব্যাপ্তি  ১০ থেকে ১০ প্যাসকেল-সেকেন্ড হতে পারে। তুলনামূলক আলোচনা করলে বলা যায়, পানির সান্দ্রতা প্রায় ১০ প্যাসকেল-সেকেন্ড এবং আলকাতরার ১০ প্যাসকেল-সেকেন্ড। ভূ-আচ্ছাদনে তাপের অন্যতম উৎস হলো প্লেট টেকটোনিক থেকে আসা তাপ, এই তাপ একদম পৃথিবী গঠিত হবার শুরুর দিকে তৈরি হয়েছিল। এছাড়া ভূ-ত্বকে থাকা ইউরেনিয়াম, থোরিয়াম এবং পটাশিয়াম মৌলের তেজস্ক্রিয়তার ক্ষয় থেকেও ভূ-আচ্ছাদনের ভেতর তাপ জমা হয়ে থাকে।


title: পৃথিবীর গঠন

text: পৃথিবীর অভ্যন্তরীন গঠন অনেকটা পেয়াজের মতো বিভিন্ন খোলসাকৃতির স্তরে বিন্যস্ত। এই স্তরগুলোকে তাদের বস্তুধর্ম এবং রাসায়নিক ধর্ম দিয়ে সংজ্ঞায়িত করা যায়। পৃথিবীর বাহিরের দিকে রয়েছে সিলিকেট দিয়ে তৈরি কঠিন ভূত্বক বা ক্রাস্ট, তারপর অত্যন্ত আঠালো একটি ভূ-আচ্ছাদন বা ম্যান্টল, একটি বহিঃস্থ মজ্জা বা কোর যেটি ম্যান্টলের চেয়ে তুলনামূলকভাবে কম আঠালো এবং সব শেষে একটি অন্তঃস্থ মজ্জা। পৃথিবীর অভ্যন্তরীন গঠন বৈজ্ঞানিক ভাবে বোঝার জন্য কোন স্থানের ভূসংস্থান এবং গভীরতা, বহিঃস্থ এবং অন্তঃস্থ শিলাস্তর, আগ্নেয়গিরি এবং অগ্ন্যুৎপাত, মহাকর্ষীয় এবং তরিৎচুম্বকীয় ক্ষেত্রের পরিমাপ, ভূকম্পন তরঙ্গের বিশ্লেষণ ইত্যাদি বিষয় পর্যবেক্ষণ করা হয়।


title: পৃথিবী

text: ট্রপোমণ্ডলের উপরের বায়ুমণ্ডলকে সাধারণত স্ট্রাটোমণ্ডল, মেসোমণ্ডল ও তাপমণ্ডলে ভাগ করা হয়ে থাকে। প্রতিটি স্তরের ভিন্ন ভিন্ন ল্যাপস রেট থাকে, যা দ্বারা উচ্চতা পরিবর্তনের সাথে তাপমাত্রার পরিবর্তন নির্দেশ করে। এরপর থেকে এক্সোমণ্ডল হালকা হতে হতে চৌম্বকমণ্ডলে মিলিয়ে যায়, যেখানে ভূ-চৌম্বকীয় ক্ষেত্রসমূহ সৌরবায়ুর সাথে মিথষ্ক্রিয়া করে থাকে। স্ট্রাটোমণ্ডলের মধ্যে রয়েছে ওজন স্তর, এটা হল সেই উপাদান যা ভূ-পৃষ্ঠকে সূর্যের অতিবেগুণী রশ্মির হাত হতে প্রকৃত পক্ষে রক্ষা করে এবং তাই, পৃথিবী প্রাণী জগতের জন্য এটি অত্যন্ত গুরুত্বপূর্ণ। কার্মান রেখা, টিকে সংজ্ঞায়িত করা যায় এভাবে, এটি পৃথিবী পৃষ্ঠ হতে ১০০ কি.মি. উপরে থাকে, এবং এটা হল পৃথিবীর বায়ুমণ্ডল এবং মহাকাশের মধ্যে কার্যকর সীমা রেখা।


title: ভূতত্ত্ব

text: পৃথিবীর অভ্যন্তরীণ গঠন কতক গুলো স্তরে বিভক্ত। প্রায় ৬৩৭৮ কিমি নিচে রয়েছে এর কেন্দ্র। পৃথিবীর উপরিভাগ থেকে কেন্দ্র পর্যন্ত প্রধান স্তর গুলো হল ০-৩৫ কিমি পুরু বাইরের ভূত্বক (crust), ৩৫-২৮৯০ কিমি পুরু ম্যান্টল (mantle), ২৮৯০-৬৩৭৮ কিমি পর্যন্ত কোর (Core)। ভূতাত্ত্বিক তথ্য উপাত্তের অধিকাংশই সংগৃহীত হয় সমগ্র পৃথিবীর উপরিভাগের কঠিন স্তর থেকে। পৃথিবীর উপরিভাগের স্তরের মাটি-পাথরের মাঝেই লুকিয়ে আছে এর ইতিহাস এবং সম্পদ। এই ইতিহাস সংগ্রহ এবং সম্পদ উত্তোলনই ভূতত্ত্বের প্রধান উদ্দেশ্য।


title: মরিস টেট

text: ১৯২৯ সালে মরিস টেট তাঁর একমাত্র শতক লাভ করেন দক্ষিণ আফ্রিকার বিপক্ষে। কিন্তু ১৯৩০ সাল থেকে তিনি মূলতঃ বোলার হিসেবে পরিচিতি লাভ করতে থাকেন। ফলশ্রুতিতে তাঁকে শেষদিকে ব্যাটিং করতে হয়েছে। ঐ সময়ে হ্যারল্ড লারউড ও বিল ভোসের ন্যায় বোলারের আবির্ভাব ঘটায় ইংল্যান্ড দলে তাঁর ভূমিকা ধীরে ধীরে কমতে থাকে। ১৯৩৪ সালে অস্ট্রেলিয়ায় তাঁর তৃতীয় সফরে দলের সদস্য থাকা স্বত্ত্বেও এবং লারউডের অনুপস্থিতিজনিত কারণেও কোন টেস্টে অংশ নিতে পারেননি।


title: এথেলম

text: ৯২৫ খ্রিস্টাব্দের ৪ সেপ্টম্বরে ইংল্যান্ডের রাজা এথেলস্টান এর রাজ্যাভিষেক অনুষ্ঠানে সভাপতিত্ব করেছিলেন এবং সম্ভবত তিনিই নতুন ওরডো (নিয়মবিধি বা অধ্যাদেশ) লিখেছিলেন যেখানে প্রথমবারের মত নতুন রাজা শিরস্ত্র বা শিরস্ত্রাণ ধারণ করার পরিবর্তে মুকুট মাথায় পরিধান করেন। ক্যান্টারবরির সেন্ট অগাস্টিন গির্জাকে তিনি রাজা কর্তৃক অনুমোদিত করান। ক্যান্টারবরির প্রধান ধমযাজক হিসেবে নিজের নামে মুদ্রা প্রচলনের নিয়ম থাকলেও এথেলমের নাম অনুসারে কেন কোন মুদ্রার প্রচলন করা হয়নি তা অস্পষ্টই রয়ে গেছে। প্রধান ধর্মযাজক হিসেবে এথেলমের ব্যাপারে আর বেশি কিছু জানা যায়নি।


title: পিটার মুরেজ

text: ২০০৩ সালে কাউন্টি চ্যাম্পিয়নশীপে সাসেক্স দলেই তিনিই সর্বাপেক্ষা সফল হয়েছিলেন। ২০০০-০১ মৌসুমে ওয়েস্ট ইন্ডিজ সফরে ইংল্যান্ড এ দলের কোচের দায়িত্ব পালন করেন। এরপর এপ্রিল, ২০০৭ সালে ইংল্যান্ড ক্রিকেট দলের কোচের দায়িত্ব পান। ১৮ জানুয়ারি, ২০০৮ তারিখে ইংল্যান্ড এবং ওয়েলস ক্রিকেট বোর্ডের পক্ষ থেকে জাতীয় দল নির্বাচকমণ্ডলীর অন্যতম সদস্য হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তাঁর সাথে পিটার মুরেজ, জেমস হুইটেকার ও অ্যাশলে জাইলস অন্তর্ভূক্ত ছিলেন। কিন্তু ৭ জানুয়ারি, ২০০৯ তারিখে জনরোষে পড়ে তিনি কোচের দায়িত্ব ছেড়ে দিতে বাধ্য হন। পাশাপাশি ইংল্যান্ড দলের অধিনায়ক কেভিন পিটারসনও অধিনায়কত্ব হারান।


title: ইংলিশ বাজার বিধানসভা কেন্দ্র

text: ২০০৬ সালে রাজ্য বিধানসভা নির্বাচনে, কংগ্রেসের কৃষ্ণেন্দু নারায়ণ চৌধুরী ইংরেজবাজার কেন্দ্র থেকে জয়লাভ করেন, তার নিকটতম প্রতিদ্বন্দ্বী সিপিআই (এম) এর সমর রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর সমর রায় কংগ্রেসের গৌতম চক্রবর্তীকে পরাজিত করেন। ১৯৯৬ সালে কংগ্রেসের গৌতম চক্রবর্তী সিপিআই (এম) -এর অশোক ভট্টাচার্যকে পরাজিত করেন। ১৯৯১ সালে সিপিআই (এম) -এর প্রভাত আচার্য কংগ্রেসের প্রদীপ করকে পরাজিত করেন। ১৯৮৭ সালে সিপিআই (এম) -এর শৈলেন সরকার কংগ্রেসের অশোক কুণ্ডু, ১৯৮২ সালে কংগ্রেসের স্বপন মিত্র এবং জনতা পার্টির হরি প্রসন্ন মিত্রকে ১৯৭৭ সালে পরাজিত করেন।


title: রাজ্যাভিষেক

text: মধ্যযুগীয় খ্রিস্টীয় রাজ্যাভিষেক সমারোহ অনুষ্ঠানে, পশ্চিম বিশ্ব এবং পূর্ব বিশ্ব উভয়ই অনাদিকাল সময়ে উন্নত রোমীয় সম্রাটদের অনুশীলন দ্বারা প্রভাবিত হয়, পরোক্ষভাবে রাজাদের বাইবেলের দ্বারা প্রভাবিত হয়ে সম্মানিত এবং অভিষিক্ত করা হচ্ছে। ইউরোপীয় রাজ্যাভিষেক সমারোহ অনুষ্ঠানে, সম্ভবত শ্রেষ্ঠ ধারা মহান ব্রিটেন নিয়েছি (যা সাম্প্রতিকতম ১৯৫৩  সালে ঘটেছে), শেষকৃত্য প্রাথমিকভাবে রোম, ভিসিগোথিক স্পেন, ক্যারোলিনজিয়ান ফ্রান্স ও পবিত্র রোমান সাম্রাজ্য ও মধ্যযুগীয় যুগের সময় তাদের অপভূ আনা।


title: ওয়েস্টমিনস্টার অ্যাবে

text: পূর্বে উল্লেখিত ১০৬৬ সালে হ্যারল্ড গডউইনসন ও উইলিয়াম দ্য কনকুইয়ারের পর থেকে নিয়মিতভাবে অ্যাবেতে ইংরেজ ও ব্রিটিশ রাজাদের রাজ্যাভিষেক হয়ে আসছে। তবে, তৃতীয় হেনরি’র পক্ষে লন্ডনে রাজ্যাভিষেকের সৌভাগ্য ঘটেনি। তখন ফরাসি রাজকুমার লুইস নগরের নিয়ন্ত্রণভার নিয়েছিলেন। তাই তাঁকে গ্লুসেস্টার ক্যাথেড্রেলে রাজমুকুট পরিধান করেছিলেন। তারপর এ বিষয়টি পোপ কর্তৃক নীতিবিরুদ্ধ বিবেচিত হওয়ায় পুণরায় ১৭ মে, ১২০ তারিখে এখানে রাজ্যাভিষেক পর্ব অনুষ্ঠিত হয়। রাজ্যাভিষেক অনুষ্ঠানটি পরিচালনা করেছিলেন সনাতনী ধারার পাদ্রী ক্যান্টারবুরির আর্চবিশপ।


title: ওয়েস্টমিনস্টার অ্যাবে

text: ১০৪২ থেকে ১০৫২ সালের মধ্যে ইংরেজদের রাজা এডওয়ার্ড দ্য কনফেসর পুরনো রোমান চার্চের পার্শ্বে এ অবকাঠামোর নির্মাণকার্য্য শুরু করেন চার্চে নিজের শবদেহ সমাহিত করার জন্যে। ইংল্যান্ডে এটিই প্রথম চার্চ, যা নরম্যান রোমান ধাঁচে তৈরী করা হয়েছে। ১০৯০ সালের মধ্যেও এর নির্মাণ কাজ শেষ হয়নি। কিন্তু ২৮ ডিসেম্বর, ১০৬৫ তারিখে ঈশ্বরের সেবার জন্য উদ্বোধন করা হয়। এর একসপ্তাহ পরই ৫ জানুয়ারি, ১০৬৬ তারিখে কনফেসর মৃত্যুবরণ করেন। এরপরদিন তাঁকে চার্চে সমাহিত করা হয়। নয় বছর পর তাঁর স্ত্রী এডিথ মারা গেলে তাঁকেও কনফেসরের সমাধিস্থলের পাশে সমাহিত করা হয়। ১০৬৬ সালে উত্তরাধিকারী হিসেবে দ্বিতীয় হ্যারল্ডের সম্ভবতঃ অ্যাবেতেই রাজ্যাভিষেক ঘটে। কিন্তু প্রামাণিক দলিলে একই বছরে রাজ্য অভিষেকের প্রথম ঘটনা লিপিবদ্ধ করা হয় উইলিয়াম দ্য কনকুয়েরের। এরপর থেকেই রাজ্যাভিষেকসহ এডওয়ার্ডের সময় থেকে ১৭৬০ সাল পর্যন্ত রাজা দ্বিতীয় জর্জের শবদেহ দূর্গের অভ্যন্তরভাগে সমাহিত করা হয়।


title: ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

text: ক্যামেরন স্কিনার কমেডিয়ান ছিলেন। শুধুমাত্র বিনোদনের উদ্দেশ্য নিয়ে তাঁকে দলে রাখা হয়েছিল ও চারটি অসম লড়াইয়ের খেলায় অংশ নিয়েছিলেন তিনি। তিনি কোন প্রথম-শ্রেণীর খেলায় অংশ নেননি। এমনকি মেজর ওয়ারটনও কোন খেলায় অংশগ্রহণ করেননি। শুধুমাত্র চূড়ান্ত খেলায় শূন্যস্থান পূরণে তিনি অংশ নিয়েছিলেন। জেমস রবার্টস মাঝে-মধ্যে খেলায় অংশ নিতেন। প্রথম অসম লড়াইয়ের খেলায় অংশ নেয়ার পর পিতার মৃত্যু সংবাদে দেশে ফিরে যেতে বাধ্য হন। ফলশ্রুতিতে, ইউলিটকে তাঁর স্থলাভিষিক্ত করা হয়। ১৮৯২ সালে রবার্ট মিডলসেক্সের পক্ষে একটিমাত্র প্রথম-শ্রেণীর খেলায় অংশগ্রহণ করেছিলেন।


title: ইংল্যান্ডের গৌরবময় বিপ্লব

text: রাজনৈতিক ও আর্থিক সহায়তা একত্রিত করার পরে, উইলিয়াম আক্রমণের জন্য একটি বিশাল বাহিনী নিয়ে উত্তর সাগর ও ইংলিশ চ্যানেল অতিক্রম করে ১৬৮৮ সালের নভেম্বরে টর্বে পৌঁছান । ইংল্যান্ডের দু’টি বিরোধী সৈন্য বাহিনীর সাথে মাত্র দুটি ছোটো সংঘর্ষ এবং কয়েকটি শহরে ক্যাথলিক বিরোধী দাঙ্গার মাধ্যমে জেমসের শাসন পতন ঘটে, যা মূলত রাজার দৃঢ়তার অভাবের কারণে । যাহোক, এই উত্থানের ধারা দীর্ঘায়িত অনুসরণ হয় আয়ারল্যান্ডের উইলিয়ামাইট এবং স্কটল্যান্ডে ডুন্ডি এর যুদ্ধ অবধি । এ বিপ্লব ইংল্যান্ডের দূরবর্তী আমেরিকান উপনিবেশে, নিউ ইংল্যান্ডের নেতৃত্বের পতন ঘটায় এবং মেরিল্যান্ডের প্রদেশের পতন ঘটায় । ৯ ডিসেম্বর রিডিং (বর্তমান বার্কশায়ার) এর যুদ্ধে তাঁর বাহিনীর পরাজয়ের পর, জেমস ও তাঁর স্ত্রী মেরি ইংল্যান্ড থেকে পালিয়ে যান; জেমস অবশ্য দুই সপ্তাহের জন্য লন্ডনে ফিরে আসেন এবং ২৩ শে ডিসেম্বরে ফ্রান্সের জন্য চূড়ান্তভাবে প্রস্থান করেন । ১৬৮২ সালের ফেব্রুয়ারি (নিউ স্টাইল জুলিয়ান ক্যালেন্ডার) তে উইলিয়াম সৈন্য প্রত্যাহারের হুমকি দিয়ে তিনি এবং তার স্ত্রী যৌথভাবে একটি নতুন নির্বাচিত কনভেনশন সংসদ প্রণয়ন করেন ।


title: ম্যাগনা কার্টা

text:
ম্যাগনা কার্টা ইংল্যান্ডের একটি চুক্তি যা ১২১৫ সালে স্বাক্ষরিত হয়। ঐতিহাসিকভাবে ম্যাগনা কার্টা এতটাই গুরুত্বপূর্ণ যে একে বর্তমান সাংবিধানিক শাসনের সূচনা বলা যেতে পারে। ১১৮৮ সালে রাজা দ্বিতীয় হেনরি সব অস্থাবর সম্পত্তির উপর কর ধার্য করেন। কেননা, যুদ্ধের বিপুল ব্যয়ভার রাজার উপর এমন চাপ সৃষ্টি করেছিল যে, অতিরিক্ত কর ধার্য করা ছাড়া কোনো উপায় ছিল না। অন্য দিকে তার পুত্রদ্বয় রিচার্ড ও জন ছিলেন স্বৈরাচারী। বিশেষ করে রাজা জনের স্বেচ্ছাচারমূলক কাজের জন্য ভূস্বামীগণ অতিষ্ঠ হয়ে রাজার ক্ষমতা সংকোচনের জন্য সচেষ্ট হয়ে ওঠেন। ১২১৫ সালে ইংল্যান্ডের রাজা জন সামন্তদের চাপে পড়ে রাজার অধিকার সংক্রান্ত এই চুক্তিতে স্বাক্ষর করেন। এই চুক্তির কারণে রাজা কেও হতে হয়েছিলো নিয়মের অধীন। ইংল্যান্ডের রাজনৈতিক ইতিহাসে ম্যাগনা কার্টা প্রতিষ্টা অত্যন্ত গুরুত্বপূর্ণ ঘটনা। এর শর্ত গুলোর মধ্যে প্রধান হচ্ছে, রাজা প্রতিনিধি স্থানীয় লোকদের অনুমোদন ছাড়া কারো স্বাধীনতায় বা সম্পত্তিতে হস্তক্ষেপ করতে পারবেন না। এই চুক্তির সুপ্রভাব শুধু ইংল্যান্ডেই নয়, অন্যান্য দেশেও ছড়িয়ে পড়ে। ক্ষমতা লিপ্সু রাজা সহজেই এই চুক্তি তে স্বাক্ষর করতে চান নি। কিন্তু সকল সামন্ত মিলে রাজা জন কে লন্ডনের কাছে এক দ্বীপে বন্দি করে এই চুক্তিতে স্বাক্ষর করতে বাধ্য করেন। এই চুক্তি বিচার বিভাগকেও অনেকটা নিরপেক্ষ করছিলো।
ইংল্যান্ডের সংবিধান বলতে নির্দিষ্ট কোনো দলিল নেই। এই দলিলটি সে দেশের অন্যতম সাংবিধানিক দলিল। প্রজাদের অধিকার ও রাজার ক্ষমতা হ্রাসের যৌক্তিক এ দলিল পরবর্তীকালে যুক্তরাষ্ট্রসহ বহুদেশে মানবাধিকার ও জনগণের ক্ষমতায়নে গুরুত্বপূর্ণ পথনির্দেশক হিসেবে কাজ করেছে।


title: ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ

text: ১৯৭১ সালে বাংলাদেশ স্বাধীন হয়ে যায় এবং পূর্ব পাকিস্তান থেকে বাংলাদেশ নামধারণ করে। এর পর কিছুদিন এর অবস্থা কিছুটা খারাপ থাকলেও অচিরেই আবার এর কার্যক্রম শুরু হয় এবং নাম পরিবর্তন করে শুধু "কলেরা রিসার্চ ল্যাবরেটরি" রাখা হয়। বাংলাদেশের বেশ কিছু উদ্যোগী বিজ্ঞানী এবং আন্তর্জাতিক কয়েকজন বিজ্ঞানীর একটি দল ১৯৭৮ সালে এই "কলেরা রিসার্চ ল্যাবরেটরিকে" একটি আন্তর্জাতিক প্রতিষ্ঠান হিসেবে রুপ দেয়ার জন্য বাংলাদেশ সরকারের কাছে আবেদন করে। সরকার এ প্রস্তাবে সায় দেয় এবং জাতীয় সংসদের একটি অধ্যাদেশের মাধ্যমে একে একটি আন্তর্জাতিক গবেষণাগার হিসেবে প্রতিষ্ঠার সিদ্ধান্ত নেয়া হয়। তখনই এর নাম পরিবর্তন করে বর্তমান নাম দেয়া হয়।


title: কেন্টাকি ফ্রাইড চিকেন

text: ১৯৫২ সালে এই কোম্পানি প্রতিষ্ঠা করেছিলেন কর্নেল হারল্যান্ড স্যান্ডার্‌স। কোম্পানির নাম কেএফসি রাখা হয় ১৯৯১ সালে। তবে ২০০৭ সালের এপ্রিল মাস থেকে এর সকল স্বাক্ষর, প্যাকেজিং এবং বিজ্ঞাপনের জন্য পুরো কেন্টাকি ফ্রাইড চিকেন নামের ব্যবহার শুরু হয়েছে। মূলত যুক্তরাষ্ট্রে কোম্পানিটির ব্র্যান্ডে পূর্ণ পরিবর্তন আনার জন্যই এমনটি করা হয়েছে। নতুনভাবে নির্মিত রেস্তোঁরাগুলোতে এই নতুন স্বাক্ষর এবং প্রতীক ব্যবহৃত হবে। অবশ্য আগের রেস্তোঁরাগুলোতে ১৯৯১ সালের পুরনো প্রতীকই ব্যবহার করা হবে বলে সিদ্ধান্ত নেয়া হয়েছে। তবে বর্তমানে বিভিন্ন বিজ্ঞাপনের জন্য কেএফসি নামটিই মুক্তভাবে ব্যবহৃত হচ্ছে। আন্তর্জাতিকভাবে এটি এখনও কেএফসি নামেই বেশি পরিচিত।


title: হুইজ

text:
প্রোটোকল এর আগমন NICNAME প্রোটোকলের আদলে তৈরি ছিল এবং নাম(Neme)/আঙুল(Finger) প্রোটোকল, জন্য RFC 742 (1977) এর নির্দেশমালার উপর ভিত্তি করে ছিল। 1982 সালে NICNAME / প্রোটোকল প্রথম নেটওয়ার্ক ইনফরমেশন সেন্টার এর হারেনস্টাইন এবং ভিক হোয়াইট এসআরআই ইন্টারন্যাশনালে RFC 812 তৈরি করেছিলেন । মূলত নেটওয়ার্ক কন্ট্রোল প্রোগ্রামের (এনসিপি) বাস্তবায়িত কিন্তু যখন TCP / IP এর স্যুট ARPANET এর আগমন ও পরে ইন্টারনেটে জুড়ে নির্দিষ্ট করা হয় তার প্রধান ব্যবহার পাওয়া যায়নি।
প্রোটোকল স্পেসিফিকেশন নিম্নলিখিত (মূল উদ্ধৃতি) হল:
কমান্ড-লাইনের মাধ্যমে সার্ভার ক্যোয়ারী সাধারণত একটি একক নাম উল্লিখিত হয়। অর্থাত একটি রিসোর্সের নাম। যাইহোক, সার্ভার একটি কোয়েরি গ্রহণ, গ্রহণযোগ্য কমান্ড লাইন বিন্যাসের একটি বিবরণ ফিরে একমাত্র প্রশ্নবোধক চিহ্ন (?) নিয়ে গঠিত। প্রতিস্থাপন বা Wild-Card ফরম্যাটের(Format) এছাড়াও অস্তিত্ব, উদাঃ, ক্যোয়ারী নামের একটি পূর্ণ স্টপ (সময়ের) সংযোজন সব থাকে।


title: দ্য বিটল্‌স

text: কোয়ারিমেন ব্যান্ডের নাম বেশ কয়েকবার পরিবর্তন করা হয়— "জনি অ্যান্ড দ্য মুনডগস", "লং জন অ্যান্ড দ্য বিটল্‌স", "দ্য সিলভার বিটল্‌স", এবং শেষ পর্যন্ত ১৯৬০ সালের আগস্ট মাসে "দ্য বিটল্‌স" নামটি স্বীকৃতি পায়। ব্যান্ডের নাম ও নামের বানান নিয়ে বেশ কয়েকটি মতবাদ প্রচলিত রয়েছে। তবে সাধারণত লেননকেই নামকরনের কৃতিত্ব দেয়া হয়, যিনি বলেছিলেন নামটি "বিটল" (beetle) পোকা (বাডি হলির দ্য ক্রিকেটস নামে ব্যান্ড ছিল) ও "বিট" (beat) এর মিলনে তৈরি করা হয়েছে। সিনথিয়া লেননের মতে বিটল্‌স নামটি রর্যাাভেনশ হল বারের বিয়ার-পূর্ণ টেবিলে মাথা খাটিয়ে তৈরি করা হয়েছে। লেনন যিনি একই ঘটনার বিভিন্ন কাহিনী বলার জন্য বিখ্যাত, ১৯৬১ সালে মার্সি বিট ম্যাগাজিনকে বলেন, স্বপ্নে একটি মানুষ জলন্ত পাই নিয়ে তাদের কাছে আসে এবং বলে যে আজকে থেকে তারা এ বানানের বিটল্‌স। ২০০১ সালে এক সাক্ষাৎকারে পল ম্যাককার্টনি নামের বিদঘুটের বানানের কৃতিত্ব নিজের বলে দাবি করেন। তিনি বলেন, জন বিটল্‌স (beetles) নামের প্রস্তাব করেছিল, তখন আমি বলি বিটল্‌স (beatles) হলে কেমন হয়? কারণ আমি ড্রামের বিট পছন্দ করি। তখন সবাই এটি বেশ পছন্দ করে।


title: আধা-স্বয়ংক্রিয় রাইফেল

text: ১৯০৬ সালে , রেমিংটন আর্মস পরিচিত করায় "রেমিংটন স্ব লোড কৃত রিপিটিং রাইফেল। " রেমিংটন প্রচার করে এই রাইফেলটি, খেলার রাইফেল হিসেবে ১৯১১ সালের "মডেল ৮" এর পুনঃ নামকৃত। এটি জন ব্রাউনিং কর্তৃক লক-ব্রিচ, লম্বা পুনঃ কুণ্ডলী অ্যাকশনের নকশা। রাইফেলটি দেয়া হত .২৫, .৩০, .৩২, এবং .৩৫ ক্যালিবার মডেলে এবং জনপ্রিয়তা অর্জন করে অসামরিক ও কিছু আইন প্রয়োগ কারি কর্মীর দ্বারা যারা এর আধা-স্বয়ংক্রিয় অ্যাকশন এবং তুলনামুলক শক্তিশালী কার্টিজের সমন্বয়কে সাধুবাদ জানান। ১৯৩৬ সালে মডেল ৮১ বাতিল করে মডেল ৮ কে এবং প্রদান করে .৩০০ ক্যালিবার ও আসল রেমিংটন ক্যালিবার।


title: কণিকা বন্দ্যোপাধ্যায়

text: ১৯৩৫ সালে রবীন্দ্রনাথ তাঁর ‘অণিমা’ নামটি পরিবর্তন করে ‘কণিকা’ রাখেন। অবশ্য ডাকনাম হিসাবে তিনি ব্যবহার করতেন ‘মোহর’। পরে অবনীন্দ্রনাথ ঠাকুর তাঁর এই ‘মোহর’ নামটি বিস্তারিত করে বলেছিলেন ‘আকবরী মোহর’। ১৯৩৫ সালেই শিশুশিল্পী হিসাবে প্রথম মঞ্চাবতরণ করেন কণিকা। শান্তিনিকেতনের শারদোৎসবে একটি অনুষ্ঠানে বালক-বালিকাদের দলে অংশ নিয়েছিলেন তিনি। জানা যায়, রবীন্দ্রনাথের সঙ্গে তাঁর সেই প্রথম ও শেষ মঞ্চাবতরণ; কারণ সেই অনুষ্ঠানটিই ছিল রবীন্দ্রনাথের শেষ মঞ্চাভিনয়। ২৪ জুলাই ১৯৪০ বোলপুর টেলিফোন কেন্দ্রের উদ্বোধনী অনুষ্ঠানে তিনি "ওগো তুমি পঞ্চদশী" গানটি গেয়েছিলেন। গানটি তিনি সরাসরি রবীন্দ্রনাথের কাছেই শেখেন। এই অনুষ্ঠানটি বেতারে সম্প্রচারিত হয়। এটিই কণিকার প্রথম বেতার অনুষ্ঠান। এরপর ১৯৩৭ সালে প্রথম কলকাতার ছায়া সিনেমা হলে আয়োজিত বর্ষামঙ্গল উৎসবে কণিকা রবীন্দ্রনাথের সঙ্গে দ্বৈতকণ্ঠে "ছায়া ঘনাইছে বনে বনে" গানটি গেয়েছিলেন। কলকাতার মঞ্চে রবীন্দ্রসঙ্গীত শিল্পীরূপে সেটিই ছিল তাঁর প্রথম আত্মপ্রকাশ। এই সময়ে অনেকগুলি গান রবীন্দ্রনাথ তাঁকে স্বয়ং শিখিয়েছিলেন। কণিকা অভিনয় করেছিলেন "তাসের দেশ" নাটকের দহলানী, "ডাকঘর" নাটকের সুধা, "বিসর্জন" নাটকের অপর্ণা ও "বশীকরণ" নাটকের নিরুপমা চরিত্রে।


title: বাংলাদেশের ইউনিয়ন

text: ১৮৮৫ সাল থেকে ১৯১৯ সাল পর্যন্ত বর্তমান ইউনিয়ন পরিষদের নাম ছিল ইউনিয়ন কমিটি। হাওড়া জেলা প্রশাসক ই কে ওয়েস্টম্যান কোট নামে একজন আই.সি.এস অফিসারকে এ বিষয়ের জন্য বিশেষ দায়িত্বে নিয়োগ করা হয়। অর্পিত দায়িত্ব পালনের জন্য তিনি বর্ধমান প্রেসিডেন্সী/ ডিভিশন এবং ঢাকা জেলার মুন্সীগঞ্জ মহকুমার মধ্যে প্রথম ১৮০টি ইউনিয়ন কমিটি গঠন করেন। ১৮৮৪ সালের ৩১শে মার্চ সরকার এক প্রস্তাবনার মাধ্যমে বিষয়টি গ্রহণ করেন। কিন্তু তত্কালীন সেক্রেটারী জেনারেলের বিরোধিতার জন্য আইনটি পাস হতে বিলম্ব ঘটে। অতঃপর ১৮৮৫ সালের মার্চ মাসে মিস্টার ম্যাকুলে বিলটি পুনঃ উত্থাপন করেন। ঐবছর ৪ঠা এপ্রিল বিলটি চূড়ান্তভাবে পাস করা হয়। আজকে আমরা যে স্থানীয় স্বায়ত্তশাসনের বা ইউনিয়ন পরিষদের সুফল ভোগ করছি, তা ১৩০ বছর পূর্বে লর্ড রিপনই প্রথমে সুপারিশ এবং প্রতিষ্ঠার জন্য আপ্রাণ চেষ্টা করেন।


title: ড্যানিয়েল ব্রায়ান

text: ড্যানিয়েলসন পূর্বে যখন ডাব্লিউডাব্লিউইর সাথে সংযুক্ত হয়েছিলেন তখন এটি ডাব্লিউডাব্লিউএফ নামে পরিচিত ছিল। তখন তিনি ২০০০-০১ সালে ১৮ মাসের জন্য সংযুক্ত হয়েছিলেন। তিনি ২০০৯ সালে ডাব্লিউডাব্লিউইতে তার দ্বিতীয় অধ্যায় শুরু করেন। ড্যানিয়েলসন বিভিন্ন কোম্পানির হয়ে আন্তর্জাতিকভাবে তার আসল নাম এবং রিংয়ে নাম (আমেরিকান ড্রাগন) উভয় নামে কুস্তি করেছেন। তিনি ২০০২ হতে ২০০৯ সাল পর্যন্ত রিং অফ অনারে কুস্তি করেছেন, যেখানে তিনি রিং অফ অনারে "প্রতিষ্ঠাতা" হিসেবে পরিচিত ছিলেন। তিনি সেখানে ১ বার আরওএইচ ওয়ার্ল্ড চ্যাম্পিয়নশীপ, সর্বশেষ আরওএইচ পিওর চ্যাম্পিয়নশীপ জয়লাভ করেছেন। তিনি ২০০৪ সালে অনুষ্ঠিত রিং অফ অনারের বার্ষিক সারভাইভাল অফ দ্য ফিটেস্টের বিজয়ী। ড্যানিয়েলসন জাপানে ব্যাপকভাবে কুস্তি করেছেন। তিনি প্রো রেসলিং নোয়াহতে জিএইচসি জুনিয়র হেভিওয়েট চ্যাম্পিয়নশীপ এবং নতুন জাপান প্রো-রেসলিংয়ে আইডাব্লিউজিপি জুনিয়র ট্যাগ টিম হেভিওয়েট চ্যাম্পিয়নশীপ (কারি ম্যানের সাথে) জয়লাভ করেন। ডাব্লিউডাব্লিউই, আরওএইচ এবং জাপানের রেসলিং মিলিয়ে, ব্রায়ান সর্বমোট ১১ টি চ্যাম্পিয়নশীপ জয়লাভ করেছেন। একই সাথে স্বাধীন সার্কিটে ব্রায়ান আরো কয়েকটি চ্যাম্পিয়নশীপ জয়লাভ করেছেন, যার মধ্যে ২ বার পিডাব্লিউজি ওয়ার্ল্ড চ্যাম্পিয়নশীপ এবং ১ বার করে এফআইপি ওয়ার্ল্ড হেভিওয়েট চ্যাম্পিয়নশীপ ও ডাব্লিউএক্সডাব্লিউ ওয়ার্ল্ড হেভিওয়েট চ্যাম্পিয়নশীপ উল্লেখযোগ্য।


title: অটবি

text:
প্রথমদিকে এটির নাম ‘অটবি’ ছিল না। তখন এর নাম ছিল ‘দ্য ডিজাইনার্স’। ১৯৭৭ সাল পর্যন্ত এই নাম ছিল। এরপর এটির নাম হয়, ‘আর্ট-ইন-ক্রাফ্ট’। সর্বশেষে ১৯৮৪ সালে ‘অটবি প্রাইভেট লিমিটেড’ নামে বাজারজাত শুরু করে। ‘অটবি’ শব্দের অর্থ বন বা কানন।
প্রথমে এলিফ্যান্ট রোডে একটি শোরুম দিয়ে যাত্রা শুরু হয় অটবির। যেটি এখনো আছে। দ্বিতীয় শোরুম প্রতিষ্ঠিত হয় দিলকুশায়। ওয়ার্কশপ শুরু হয় শুক্রাবাদ থেকে। এরপর মিরপুর, শ্যামপুর ও সাভারে পর্যায়ক্রমে স্থায়ীভাবে বড় ওয়ার্কশপ বা ফ্যাক্টরি স্থাপিত হয়। ’৯২-এর পর শোরুম আরো বাড়তে থাকে। ১৯৯৮ সালে সারা বাংলাদেশে ডিলারশিপ নিয়োগ শুরু হয়। বর্তমানে দেশের সবক’টি জেলা এমনকি থানা পর্যায়েও অটবির শোরুম রয়েছে।


title: আহ্‌মদীয়া

text: ১৮৮৯ সালে পঞ্জাব অঞ্চলে আহমদীয়া আন্দোলনের প্রতিষ্ঠা হলেও 'আহমদীয়া' নামটি রাখা হয় আরও এক দশক পর। ১৯০০ সালের ৪ নভেম্বরের একটি ইস্তেহারে গোলাম আহমদের ভাষ্যে নামটি নিজের নামকে নয় বরং নবী মোহাম্মদের বিকল্প নাম 'আহমদ'-কে ইঙ্গিত করছে। 'আহমদ' নামটি নবীজির মক্কী জীবনকালে তাঁর খোতবার সৌন্দর্য, শান্তি প্রতিষ্ঠার পথ এবং উদ্যম ও ধৈর্য বহন করে এবং 'মোহাম্মদ' ও 'আহমদ'-এর মধ্যে দ্বিতীয়টি বেশি মনোযোগ দখল করে। উপরন্তু তিনি বলেন বাইবেলের পুরাতন নিয়মে "মোশির" (নবী মুসার) "মত নবী" বলে নবী মোহাম্মদের আগমনের উল্লেখ আছে এবং কোরআনে নবী ঈসা সেই নবীর ব্যাপারে ইঙ্গিত করেন 'আহমদ' নামটি দ্বারা। তাই 'মোহাম্মদ' নামটিকে নবী মুসার জুলুমের বিরুদ্ধে সশস্ত্র সংগ্রামী কর্মকাণ্ড এবং 'আহমদ'-কে নবী ঈসার শান্তিপূর্ণ ধর্মোপদেশ কার্যের সঙ্গে তিনি যুক্ত করেন এবং মুসলিম বিশ্বে অন্যান্য আন্দোলন থেকে আলাদা করতে তিনি 'আহমদীয়া' নামটি বেছে নেনঃ


title: রিপাবলিকান পার্টি (যুক্তরাষ্ট্র)

text: ২০০৮ সালের মার্কিন রাষ্ট্রপতি নির্বাচনে অ্যারিজোনার সিনেটর জন ম্যাককেইন রাষ্ট্রপতি হিসেবে এবং অ্যালাস্কার গভর্ণর সারাহ প্যালিন ভাইস প্রেসিডেন্ট পদে রিপাবলিকান দল থেকে প্রার্থীতা অর্জন করেন। কিন্তু শেষ অব্দি নির্বাচনী দৌড়ে তারা ইলিনয় রাজ্যের তৎকালীন সিনেটর বারাক ওবামা এবং ডেলাওয়্যার রাজ্যের সিনেটর জো বাইডেনের কাছে হেরে যায়। তবে ২০০৯ সালে রিপাবলিকান দল থেকে ক্রিস ক্রিসটি এবং বব ম্যাকডোনেল নিউ জার্সি এবং ভার্জিনিয়া রাজ্যে নির্বাচনে জয় লাভ করে গভর্ণর পদে নিযুক্ত হয়।


title: আবদুল আউয়াল

text: তিনি তার রাজনৈতিক জীবনের সূচনা করেন ১৯৫২ সালের ভাষা আন্দোলনে যোগ দেওয়ার মাধ্যমে। পরবর্তীতে পূর্ব বাংলার রাজনৈতিক দল আওয়ামী লীগে যোগ দেন। তিনি চাঁদপুর জেলা মহকুমার গভর্নর হিসেবে বঙ্গবন্ধু শেখ মুজিবুর রহমান কর্তৃক পদষ্ঠীত হন এবং চাঁদপুর জেলা আওয়ামী লীগের সাবেক সভাপতি ছিলেন। তিনি চাঁদপুর মহকুমা আওয়ামী লীগের কয়েকজন সেরা নীতিনির্ধারকের মধ্যে একজন সেরা নীতিনির্ধারক ছিলেন। এছাড়াও তিনি চাঁদপুর-৪ (কচুয়া উপজেলার) আসন থেকে দুই-দুইবার নির্বাচিত সংসদ সদস্য ছিলেন। রাজনৈতিক জীবনে তিনি রাজনৈতিক কারণে বহুবার জেলা খেটেছেন।


title: আলবেনিয়ার ইতিহাস

text:
১৯৯২ সালের মার্চে নতুন নির্বাচন অণুষ্ঠিত হয়, যাতে গণতন্ত্রীরা আইনসভার ১৪০টি আসনের মধ্যে ৯২টিতে বিজয়ী হয়।
সমাজবাদীরা ৩৮টি, সমাজবাদী গণতন্ত্রীরা ৭টি এবং গ্রিক সংখ্যালঘু একতা দল ২টি আসন জেতে। আইনসভা গণতন্ত্রী দলের নেতা সালি বেরিশাকে রাষ্ট্রপতি বানায় এবং বেরিশা আলেক্সান্দর মেক্‌সিকে প্রধানমন্ত্রী পদে নিয়োগ দেন। বেরিশার অধীনে বেশ কিছু প্রাক্তন সাম্যবাদী কর্মকর্তাকে, যাদের মধ্যে আলিয়া ও নানো-ও ছিলেন, গ্রেপ্তার করা হয়। তাদেরকে ক্ষমতার অপব্যবহার ও দুর্নীতির দায়ে বিচার করা হয় এবং দীর্ঘমেয়াদের শাস্তি দেয়া হয়। অনেক পর্যবেক্ষক মনে করেন এই বিচারগুলি ন্যায়বিচার ছিল না, বরং বেরিশা রাজনৈতিক প্রতিদ্বন্দ্ব্বীদের সরিয়ে ফেলতে এগুলি ব্যবহার করেন। আলিয়া ও নানো উভয়েই কয়েক বছরের মধ্যেই ছাড়া পান। ১৯৯৪ সালের নভেম্বরে গণতন্ত্রীরা একটি নতুন সংবিধান প্রস্তাব করে কিন্তু জনগণ একটি গণভোটে তা প্রত্যাখ্যান করেন। বিরোধীরা বলে যে এই প্রস্তাবটিতে ক্ষমতাধর রাষ্ট্রপতির হাতে আরও ক্ষমতা কুক্ষিগত করত। রাষ্ট্রপতিকে স্বৈরাচারী আখ্যা দেয়া হয় এই বলে যে তিনি প্রেসের স্বাধীনতায় হস্তক্ষেপ, প্রাক্তন সাম্যবাদী নেতাদের জুলুম এবং আদালতসমূহ নিয়ন্ত্রণ করেছেন। সরকারের সমর্থকেরা পাল্টা দাবি করে যে সমাজবাদীরা দেশের নতুন গণতন্ত্র বানচাল করে দিতে চাচ্ছে।


title: রাষ্ট্রীয় সমাজবাদী কংগ্রেস

text:
রাষ্ট্রীয় সমাজবাদী কংগ্রেস (আরএসসি) ছিল ভারতের পশ্চিমবঙ্গ রাজ্যের একটি রাজনৈতিক দল। ১৯৮৬ থেকে ১৯৮৯ সাল পর্যন্ত এই দলটির অস্তিত্ব ছিল। কংগ্রেস নেতা তথা ভারতের বর্তমান রাষ্ট্রপতি প্রণব মুখোপাধ্যায় ইন্দিরা গান্ধীর মৃত্যুর পর ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে এই দল প্রতিষ্ঠা করেছিলেন। প্রণব মুখোপাধ্যায় রাজীব গান্ধীকে ভারতের প্রধানমন্ত্রী পদে নিয়োগের বিরোধী ছিলেন। দলের প্রবীণ নেতা হিসেবে তিনি নিজে ওই পদের দাবিদার ছিলেন এবং উক্ত পদটিতে নিয়োগের ক্ষেত্রে পারিবারিক ঐতিহ্য বজায় রাখার বিরোধিতা করেছিলেন।
প্রধান রাজনৈতিক ব্যক্তিত্বদের দলে আনতে না পেরে এবং নির্বাচনী সাফল্য অর্জন করতে না পেরে আরএসসি ১৯৮৯ সালে ভারতীয় জাতীয় কংগ্রেসের সঙ্গে মিশে যায়। এর প্রধান কারণ ছিলেন প্রণব মুখোপাধ্যায় জননেতা ছিলেন না এবং সেই সময় কোনো নির্বাচনে অংশগ্রহণ করেননি। কংগ্রেসে ফিরে আসার পরে দলে তাঁকে আবার স্বাগত জানানো হয় এবং তিনি দলের শীর্ষ নেতা হিসেবেই গণ্য হন। তারপর থেকে তিনি নেহেরু-গান্ধী পরিবারের অনুগত নেতা হিসেবে নিজের ভাবমূর্তি গড়ে তোলেন।


title: আর্তুরো আলেস্‌সান্দ্রি

text: ১৮৯৭ সালে আলেস্‌সান্দ্রি চিলির লিবারেল পার্টির সদস্য হিসেবে রাজনীতিতে যোগ দেন ও চেম্বার অফ ডেপুটিজ-এ নির্বাচিত হন। সে সময় তিনি নাইট্রেট খনিতে কর্মরত শ্রমিকদের পক্ষে রাজনীতি করতেন। তিনি শিল্পমন্ত্রী ও অর্থসংস্থান মন্ত্রীর দায়িত্ব পালন করেন। ছয়বার কংগ্রেসে ও দুইবার সিনেটে নির্বাচিত হয়ে আসেন। চিলির শহুরে মধ্যবিত্ত ও শ্রমিক শ্রেণীর কাছে তিনি জনপ্রিয় হয়ে ওঠেন। তাঁর নাম দেয়া হয় তারাপাকা-র সিংহ (León de Tarapacá)। তিনি ট্রেড ইউনিয়ন বৈধকরণ এবং সমাজকল্যাণ সংস্কারের প্রতিশ্রুতি দিয়ে একটি উদারপন্থী কোয়ালিশনের নেতা হিসেবে ১৯২০ সালের রাষ্ট্রপতি নির্বাচনে জিতে ক্ষমতায় আসেন। তবে চিলির রক্ষণশীল কংগ্রেস তাঁর পদক্ষেপে বাধা দেয়। রাষ্ট্রপতি ও কংগ্রেসের মধ্যে বিবাদের কারণে চিলির রাজনীতি স্থবির হয়ে পড়ে। ১৯২৪ সালের সেপ্টেম্বর মাসে বিভিন্ন কারণ দর্শিয়ে সেনাবাহিনী হস্তক্ষেপ করে এবং আর্তুরো পদত্যাগ করে স্বেচ্ছা-নির্বাসনে ইতালিতে চলে যান। ১৯২৫ সালের ২০শে মার্চ সেনাবাহিনী আইন শৃঙ্খলা রক্ষার স্বার্থে তাঁকে ফেরত আনে। তিনি সংবিধান সংশোধন করে কংগ্রেসের বিপক্ষে রাষ্ট্রপতিকে অধিকতর ক্ষমতা দেয়ার শর্তে ফেরত আসেন। ফিরে আসার পর তিনি বিভিন্ন ধর্মঘট শক্ত হাতে দমন করেন। তাঁর এই ২য় ও স্বল্পকালীন শাসনামলের শেষের দিকে চিলির নতুন সংবিধান পাস হয়। নতুন সংবিধানে নারীর অধিকার, গির্জা ও রাষ্ট্রের পৃথকীকরণ, ধর্মীয় স্বাধীনতা প্রতিষ্ঠা এবং প্রাথমিক শিক্ষা বাধ্যতামূলক করার ব্যাপারগুলি নিশ্চিত করা হয়। আর্তুরো ১৯২৫ সালের অক্টোবরে আবার পদত্যাগ করেন এবং ইতালিতে চলে যান। গ্রেট ডিপ্রেশনের মহা অর্থনৈতিক বিপর্যয়ের পর তিনি ১৯৩২ সালে আবার চিলির রাষ্ট্রপতি নির্বাচিত হন, কিন্তু এবার তিনি কঠোর সংবিধানবাদী হিসেবে ডানপন্থীদের সমর্থনে ক্ষমতায় আসেন। এ সময় বিশ্ববাজারে চিলির নাইট্রেট ও তামার চাহিদা হ্রাস পায় এবং শ্রমিক শ্রেণীর প্রকৃত আয় হ্রাস পায়। ফলে আলেস্‌সান্দ্রি পাল্‌মা শ্রমিকদের সমর্থন হারান এবং পুনর্নির্বাচনে আর দাঁড়ান নি। ১৯৪৬ সালে তিনি সিনেটে নির্বাচিত হন।


title: সারাহ প্যালিন

text: তিনি আলাস্কার প্রথম নারী গভর্নর। পাশাপাশি এই পদে নির্বাচিত কনিষ্ঠতম ব্যক্তি তিনি। তিনিই দ্বিতীয় নারী যিনি কোন প্রধান রাজনৈতিক দলের হয়ে ভাইস-প্রেসিডেন্ট পদে প্রতিদ্বন্দ্ব্বিতা করেন।


title: সেগোলেন রোয়াইয়াল

text: মারি-সেগোলেন রোয়াইয়াল () (জন্ম ২২শে সেপ্টেম্বর, ১৯৫৩, ডাকার, সেনেগাল, ফরাসি পশ্চিম আফ্রিকা) একজন ফরাসি রাজনীতিবিদ। তিনি পোয়াতু-শারন্ত প্রাদেশিক কাউন্সিলের সভাপতি, ফরাসি জাতীয় সংসদের প্রাক্তন সদস্য, একজন প্রাক্তন ফরাসি মন্ত্রী এবং রাজনৈতিক দল পার্তি সোসিয়ালিস্ত (Parti Socialiste "সমাজতান্ত্রিক দল")-এর একজন প্রভাবশালী সদস্য। ২০০৬ সালের ১৬ই নভেম্বর পার্তি সোসিয়ালিস্তের সদস্যরা তাঁকে ২০০৭ সালের ফরাসি রাষ্ট্রপতি নির্বাচনের জন্য প্রার্থী হিসেবে মনোনয়ন দেয়। ফ্রান্সের কোন বড় দলের ইতিহাসে তিনিই প্রথম মহিলা প্রার্থী ছিলেন।


title: আনাস্তাসিও সোমোসা দেবাইলে

text: আনাস্তাসিও সোমোসা দেবাইলে () (৫ ডিসেম্বর ১৯২৫ - ১৭ সেপ্টেম্বর ১৯৮০) নিকারাগুয়ান রাজনীতিবিদ এবং আনুষ্ঠানিকভাবে ৭৩ তম এবং ৭৬ তম (নিকারাগুয়ার রাষ্ট্রপতিদের তালিকা নিকারাগুয়ার রাষ্ট্রপতি) ১ মে, ১৯৬৭ থেকে ১ মে, ১৯৭২ এবং ১ ডিসেম্বর ১৯৭৪ থেকে ১৭ জুলাই, ১৯৭৯ পর্যন্ত। ন্যাশনাল গার্ডের (প্রধান), তিনি ১৯৬৭ থেকে ১৯৭৯ সাল পর্যন্ত দেশটির প্রকৃত শাসক ছিলেন। তিনি সোমোজা পরিবার -এর শেষ সদস্য ছিলেন, রাষ্ট্রপতি হওয়ার শেষ দিন, একটি রাজবংশের অবসান ঘটান ১৯৩৬ সাল থেকে ক্ষমতায় ছিল। এফএসএলএন এর নেতৃত্বে একটি বিদ্রোহে পরাজিত হওয়ার পর, তিনি নিকারাগুয়া থেকে পালিয়ে যান এবং জাতীয় পুনর্গঠনের জুনতা ক্ষমতায় অধিষ্ঠিত হন। প্যারাগুয়ে মধ্যে নির্বাসনে যখন তিনি অবশেষে হত্যা করা হয়েছিল।


title: আরাকান রোহিঙ্গা স্যালভেশন আর্মি

text: সিটোয়েতে বন্দী আরসা সন্দেহভাজনদের ওপর তদন্তকারী দলের প্রধান, পুলিশ ক্যাপ্টেন ইয়ান নাইং লাটের মতে, দলটির লক্ষ্য মায়ানমারে "রোহিঙ্গাদের জন্য একটি গণতান্ত্রিক মুসলিম রাজ্য" প্রতিষ্ঠা। বিদেশী ইসলামী দলগুলোর সাথে আরসার সংযোগের কোনো শক্ত প্রমাণ না থাকলেও বর্মী সরকার সন্দেহ করছে যে দলটি বিদেশী ইসলামী আন্দোলনকারীদের সাথে যুক্ত এবং তাদের সাহায্যপুষ্ট। সরকার আরো অভিযোগ করেছে যে, আরসা সরকারি দালাল বা রাজাকার ধারণা করে প্রতিশোধমূলক হামলায় ৩৪ থেকে ৪৪ জন বেসামরিক লোককে খুন করেছে এবং আরো ২২ জনকে অপহরণ করেছে। আরসা এসব দাবি ও অভিযোগ অস্বীকার করে, বলে যে "সন্ত্রাসী দল বা বিদেশী ইসলামিস্টদের সাথে তাদের কোনো সম্পর্ক নেই" এবং তাদের "একমাত্র লক্ষ্যবস্তু অত্যাচারী বর্মী শাসন"।


title: আলবেনিয়া


title: বাংলা ভাষা

text: নোবেলজয়ী বাঙালি কবি রবীন্দ্রনাথ ঠাকুরের দুইটি বাংলা কবিতা ভারত ও বাংলাদেশের জাতীয় সংগীত হিসেবে গৃহীত হয়। ২০০৯ খ্রিস্টাব্দে বাংলাদেশ ও পশ্চিমবঙ্গের নির্বাচিত প্রতিনিধিরা জাতিসংঘের সরকারি ভাষা হিসেবে বাংলা ভাষাকে মর্যাদা দেওয়ার দাবী জানান।


title: শাহাবুদ্দীন নাগরী

text:
শাহাবুদ্দীন নাগরী (জন্ম অক্টোবর ৬, ১৯৫৫) বাংলাদেশের একজন প্রথিতযশা বাঙালি কবি ও সাহিত্যিক। তিনি একজন আধুনিক রোম্যান্টিক কবি যিনি ১৯৭০ দশকের কবি হিসেবে চিহ্নিত। তিনি শিশুসাহিত্যিক হিসেবে সমধিক সমাদৃত। তাঁর রচিত ছড়া ১৯৭০-এর দশকের মধ্যভাগ থেকে ব্যাপক জনপ্রিয়তা লাভ করে। একই সঙ্গে তিনি ঔপন্যাসিক, ছোটগল্পকার, গীতিকার, সুরকার, গায়ক এবং নাট্যকার হিসেবে বাংলাদেশের সাংস্কৃতিক পরিমণ্ডলে নিজেকে প্রতিষ্ঠিত করতে সক্ষম হয়েছেন। ১৯৯০-এর দশকে পত্র-পত্রিকায় কলাম লিখে বৃহত্তর পাঠকগোষ্ঠীর কাছে সমাদর লাভ করেন। তিনি ১৯৭১-এর মুক্তিযুদ্ধে সক্রিয়ভাবে অংশ গ্রহণ করেছেন। জীবিকাসূত্রে তিনি সরকারী চাকুরীজীবি। ২০০৮-এ কোলকাতায় অনুষ্ঠিত চলচ্চিত্র উৎসবে তাঁর "এক খণ্ড জমি" প্রদর্শিত হয়। দীর্ঘকাল শিশু সাহিত্যিক হিসাবে প্রখ্যাত হলেও একবিংশ শতাব্দীর শুরু থেকে তিনি প্রধানত কবি এবং গায়ক এই দুই পরিচয়ে খ্যাতিমান হয়ে ওঠেন।
১৯৫৫ খ্রিস্টাব্দের ৬ই অক্টোবর তাঁর জন্ম হয় চাঁপাইনবাবগঞ্জ জেলার শিবনগরে। তিনি পিতা মহম্মদ সাবিরউদ্দিন এবং মাতা সায়েমা খাতুনের জ্যেষ্ঠ্য সন্তান। পরিণয়সূত্রে তিনি ডা: এ, এন, মাকসুদার জীবনসঙ্গী। তাঁর জন্ম দেশের উত্তরাঞ্চলে হলেও তিনি দীর্ঘদিন চট্টগ্রাম এবং ঢাকা শহরের বাসিন্দা। নাজনীন হাই স্কুল, তেজগাঁও, ঢাকা থেকে ১৯৭২ খ্রিস্টাব্দে তিনি মাধ্যমিক উত্তীর্ণ হন। তিনি উচ্চ মাধ্যমিক উত্তীর্ণ হন ১৯৭৪ খ্রিস্টাব্দে চট্টগ্রাম কলেজ থেকে। অত:পর তিনি চট্টগ্রাম বিশ্ববিদ্যালয়ে প্রাণিবিদ্যা অধ্যয়ন করেন। ঐ বিশ্ববিদ্যারয় থেকে ১৯৭৮ খ্রিস্টাব্দে তিনি স্নাতক (সম্মান) ডিগ্রী অর্জন করেন। স্নাতকোত্তর পর্যায়ে অধ্যয়নের সময় তাঁর বিষয় ছিল কীটতত্ত্ব। চট্টগ্রাম বিশ্ববিদ্যালয় থেকে ১৯৮০ খ্রিস্টাব্দে তিনি বিশেষ কৃতিত্বের স্নাতকোত্তর ডিগ্রী লাভ করেন।


title: শ্রীলঙ্কা মাতা

text: ১৯৪৮ সালে শ্রীলঙ্কা ব্রিটেনের নিকট হতে স্বাধীনতা অর্জন করে। কিন্তু স্বাধীনতার পরও শ্রীলঙ্কায় ব্রিটেনের জাতীয় সংগীত ব্যবহার করা হত। ১৯৫০ সালে শ্রীলঙ্কার অর্থমন্ত্রী জে.আর জয়বর্ধনে শ্রীলঙ্কা সরকারকে আনন্দ সামারাকুনের অনুবাদকৃত "নমো নমো মাতা, সু্ন্দর শ্রীবরণী" গানটিকে শ্রীলঙ্কার জাতীয় সংগীত করার আবেদন জানান। তখন শ্রীলঙ্কা সরকার গৃহ ও গ্রামোন্নয়ন মন্ত্রী এডুইন বিজয়রত্নের নেতৃত্বে জাতীয় সংগীত প্রনয়ন সংক্রান্ত কমিটি গঠন করেন। উক্ত কমিটি অনেক গুলো গান নির্বাচন করে, কিন্তু তন্মধ্যে আনন্দ সামারাকুনের নমো নমো মাতা জাতীয় সংগীত হিসেবে গ্রহন করা হয়। এই কমিটি সামারাকুনের সমর্থনে গানটির দশম পঙক্তিতে কিছু পরিবর্তন এবং পরিবর্ধন আনে। ২২ নভেম্বর ১৯৫১ সালে সরকার গানটিকে শ্রীলঙ্কার জাতীয় সংগীত রূপে ঘোষণা করে।  ১৯৫২ সালে এম. নল্লথম্বি গানটি তামিল ভাষায় অনুবাদ করেন। ১৯৫২ সালে শ্রীলঙ্কার প্রথম স্বাধীনতা দিবসে গানটি আনুষ্ঠানিকভাবে গাওয়া হয়।


title: রবীন্দ্রনাথ ঠাকুর

text: রবীন্দ্রনাথ ঠাকুর প্রথম জীবনে ছিলেন বিহারীলাল চক্রবর্তীর (১৮৩৫-১৮৯৪) অনুসারী কবি। তাঁর "", "" ও "" কাব্য তিনটিতে বিহারীলালের প্রভাব সুস্পষ্ট। "সন্ধ্যাসংগীত" কাব্যগ্রন্থ থেকে রবীন্দ্রনাথ নিজের বক্তব্য প্রকাশ করতে শুরু করেন। এই পর্বের "সন্ধ্যাসংগীত", "প্রভাতসংগীত", "ছবি ও গান" ও "কড়ি ও কোমল" কাব্যগ্রন্থের মূল বিষয়বস্তু ছিল মানব হৃদয়ের বিষণ্ণতা, আনন্দ, মর্ত্যপ্রীতি ও মানবপ্রেম। ১৮৯০ সালে প্রকাশিত "মানসী" এবং তার পর প্রকাশিত "" (১৮৯৪), "" (১৮৯৬), "" (১৮৯৬), "" (১৯০০) ও "" (১৯০০) কাব্যগ্রন্থে ফুটে উঠেছে রবীন্দ্রনাথের প্রেম ও সৌন্দর্য সম্পর্কিত রোম্যান্টিক ভাবনা। ১৯০১ সালে ব্রহ্মচর্যাশ্রম প্রতিষ্ঠার পর রবীন্দ্রনাথের কবিতায় আধ্যাত্মিক চিন্তার প্রাধান্য লক্ষিত হয়। এই চিন্তা ধরা পড়েছে "" (১৯০১), "" (১৯০৬), "" (১৯১০), "" (১৯১৪) ও "" (১৯১৪) কাব্যগ্রন্থে। ১৯১৫ সালে প্রথম বিশ্বযুদ্ধের সূচনা ঘটলে "" (১৯১৬) কাব্যে রবীন্দ্রনাথের কবিতায় আধ্যাত্মিক চিন্তার পরিবর্তে আবার মর্ত্যজীবন সম্পর্কে আগ্রহ ফুটে ওঠে। "" (১৯১৮) কাব্যে গল্প-কবিতার আকারে তিনি নারীজীবনের সমসাময়িক সমস্যাগুলি তুলে ধরেন। "" (১৯২৫) ও "" (১৯২৯) কাব্যগ্রন্থে রবীন্দ্রনাথ আবার প্রেমকে উপজীব্য করেন। এরপর "" (১৯৩২), "" (১৯৩৫), "" (১৯৩৬) ও "" (১৯৩৬) নামে চারটি গদ্যকাব্য প্রকাশিত হয়। জীবনের শেষ দশকে কবিতার আঙ্গিক ও বিষয়বস্তু নিয়ে কয়েকটি নতুন পরীক্ষানিরীক্ষা চালিয়েছিলেন রবীন্দ্রনাথ। এই সময়কার "" (১৯৪০), "" (১৯৪১), "" (১৯৪১) ও "" (১৯৪১, মরণোত্তর প্রকাশিত) কাব্যে মৃত্যু ও মর্ত্যপ্রীতিকে একটি নতুন আঙ্গিকে পরিস্ফুট করেছিলেন তিনি। শেষ কবিতা "" মৃত্যুর আট দিন আগে মৌখিকভাবে রচনা করেছিলেন রবীন্দ্রনাথ।


title: বিহারীলাল চক্রবর্তী

text: বিহারীলাল চক্রবর্তী (২১ মে, ১৮৩৫ - ২৪ মে, ১৮৯৪) বাংলা ভাষার কবি। বাংলা সাহিত্যের প্রথম গীতি-কবি হিসেবে তিনি সুপরিচিত। রবীন্দ্রনাথ তাঁকে বাঙলা গীতি কাব্য-ধারার 'ভোরের পাখি' বলে আখ্যায়িত করেন। তাঁর সব কাব্যই বিশুদ্ধ গীতিকাব্য। মনোবীণার নিভৃত ঝংকারে তার কাব্যের সৃষ্টি। বাঙালি কবি মানসের বহির্মুখী দৃষ্টিকে অন্তর্মুখী করার ক্ষেত্রে তাঁর অবদান অনস্বীকার্য।


title: তেলঙ্গানা

text: তেলঙ্গানার অধিবাসী কবি পোতানা "শ্রীমদ্ অন্ধ্র মহা ভাগবতমু" ("ভাগবত পুরাণ"-এর তেলুগু অনুবাদ) রচনা করেছিলেন। মহম্মদ কুলি কুতুব শাহ ছিলেন প্রথম সাহেব-এ-দেওয়ান উর্দু কবি। তেলঙ্গানার প্রথম যুগের অন্যান্য কবিরা হলেন কাঞ্চেরলা গোপান্না বা ভক্ত রামদাসু, গোনা বুদ্দা রেড্ডি, পালকুরিকি সোমনাথ, মল্লিনাথ সূরি ও হুলুক্কি ভাস্কর। আধুনিক কবিদের মধ্যে উল্লেখযোগ্য পদ্মবিভূষণ সম্মান-প্রাপ্ত কালোজি নারায়ণ রাও, সাহিত্য অকাদেমি পুরস্কার-প্রাপক দাশরথি কৃষ্ণমারার‍্যুলু, বাচস্পতি পুরস্কার-প্রাপক শ্রীভাষ্যম বিজয়সারথি ও জ্ঞানপীঠ পুরস্কার-প্রাপক সি. নারায়ণ রেড্ডি। ভারতের নবম প্রধানমন্ত্রী পি. ভি. নরসিমা রাও ছিলেন একজন বিশিষ্ট কবি।


title: সং অফারিংস (ইংরেজি গীতাঞ্জলি)

text: সং অফারিংস (ইংরেজি ভাষা: Song Offerings) নোবেল পুরস্কার বিজয়ী বাঙ্গালী কবি রবীন্দ্রনাথ ঠাকুর বিরচিত "গীতাঞ্জলি" (ইংরেজি ভাষা: "Gitanjali") কাব্যগ্রন্থের ইংরেজী অনুবাদ। এটি ইংরেজি ভাষায় অনূদিত রবীন্দ্রনাথের প্রথম সংকলনগ্রন্থ যা ১৯১২ ক্রিস্টাব্দে লন্ডনে প্রথম প্রকাশিত হয়। এর কবিতাগুলি পাশ্চাত্যে খুবই সমাদৃত হয়। অনূদিত গ্রন্থটি প্রচ্ছদে Gitanjali (Song Offerings) নামাঙ্কিত। তবে ইংরেজি গীতাঞ্জলিতে বাংলা "গীতাঞ্জলি'র" একচ্ছত্র আধিপত্য নেই। রবীন্দ্রনাথ মূল "গীতাঞ্জলি'র" ১৫৭টি গান/কবিতা থেকে ইংরেজি গীতাঞ্জলিতে (Song Offerings) মাত্র ৫১টি স্থান দিয়েছেন। বাকি ৫২টি বেছে নিয়েছেন "গীতিমাল্য", "নৈবেদ্য", "খেয়া", "শিশু", "কল্পনা", "চৈতালি", "উৎসর্গ", "স্মরণ" ও "অচলায়তন" থেকে। গীতিমাল্য থেকে ১৬টি, নৈবেদ্য থেকে ১৫টি, খেয়া থেকে ১১টি, শিশু থেকে ৩টি, কল্পনা থেকে ১টি, চৈতালি থেকে ১টি, উৎসর্গ থেকে ১টি, স্মরণ থেকে ১টি এবং অচলায়তন থেকে ১টি কবিতা/গান নিয়ে তিনি ইংরেজি গীতাঞ্জলির বিন্যাস করেছেন। অর্থাৎ ইংরেজি গীতাঞ্জলিতে মূল বাংলা "গীতাঞ্জলি" সহ মোট ৯টি গ্রন্থের কবিতা বা গানের সমাবেশ রয়েছে।


title: সুভাষ মুখোপাধ্যায় (কবি)

text:
তিনি বিংশ শতাব্দীর অন্যতম বাঙ্গালী কবি। আধুনিক বাংলা কাব্যজগতে চল্লিশের দশকের অন্যতম কবি হিসেবে চিহ্নিত। ১৯৪০-এ প্রথম কাব্যগ্রন্থ ‘পদাতিক' প্রকাশের মধ্য তিনি আধুনিক বাংলা কবিতার জগতে নতুন সুর নিয়ে আত্মপ্রকাশ করেন। শ্রেণীবিভক্ত সমাজে মানুষের বৈষম্যলাঞ্চিত দুর্দশার বিরূদ্ধে দ্রোহ তাঁর কবিতার মূল সুর। ‘পদাতিক' প্রারম্ভে ছিল ‘প্রিয় ফুল খেলবার দিন নয় অদ্য ধ্বংসের মুখোমুখি আমরা চোখে আর স্বপ্নের নেই নীল মদ্য কাঠফাঁটা রোদে সেঁকে চামড়া’। কথ্যরীতিতে রচিত তাঁর কবিতা সহজবোধ্যতার কারণে ব্যাপক পাঠকগোষ্ঠীর আনুকূল্য লাভ করে। মানবিক বোধ ও রাজনৈতিক বাণী তার কবিতার অন্যতম প্রধান অভিমুখ। "পদাতিক" কাব্যগ্রন্থের "মে দিনের কবিতা" কেবল শ্রমিক শ্রেণির এক বিজয়কাব্য নয়, এতে ব্যক্ত হয়েছে ঔপনিবেশবাদের উচ্ছেদসাধনের ঋজু প্রত্যয় –
তার কাব্যভাষা নিরলংকার। নিজ উপলব্ধি ও প্রত্যয় তিনি গদ্যের সুরে ব্যক্ত করেছেন। এক স্বতন্ত্র উজ্জ্বল কণ্ঠস্বর। অগ্রজ আধুনিক কবিদের মতো তিনি দুর্বোধ্য নন, দুরূহ নন। সহজেই তাঁর কবিতা পড়া যায়, বোঝা যায় এবং অনুভব করা যায়। চল্লিশের যুদ্ধ-দাঙ্গা-তেভাগা-মন্বন্তর সঙ্কুলিত রাজনৈতিক টালমাটালের যুগসন্ধিক্ষণে তিনি উচ্চারণ করেছিলেন—
জগৎজুড়ে যে পথে ‘শান্তি’ আনা সম্ভব, সেই পথেররেখা তাঁর কাছে ছিল অত্যন্ত স্পষ্ট। তাঁর কবিতায় সেই পথনির্দেশিকাও আছে। কবিতাটির নাম, ‘বাঁয়ে চলো, বাঁয়ে’—
কখনো কখনো প্রতীয়মান হয় তার কবিতা চড়া সুরে বাঁধা। চল্লিশের দশক থেকে তাঁর অ-রোম্যান্টিক গদ্যপ্রধান কাব্যভঙ্গী পরবর্তীকালের কবিদের কাছে অনুসরণীয় হয়ে ওঠে। সমাজের তৃণমূল স্তরে নেমে গিয়ে সেই সমাজকে প্রত্যক্ষ করে তবেই কবিতা রচনায় প্রবৃত্ত হতেন তিনি। আদর্শ তাঁর কবিতাকে দিয়েছিল পরিব্যাপ্ত জনপ্রিয়তা। তবে কবিতার মাধ্যমে একটি বার্তা পাঠকের কাছে পৌঁছে দিতে গিয়ে তিনি অক্ষরবৃত্তের চালে আধুনিক কবিতার গদ্যঋদ্ধ নতুন রূপ প্রতিষ্ঠা করেছিলেন। স্বাধীন ভারত প্রতিষ্ঠার পর কারাবন্দী হন তিনি। এ পর্যায়ে লিখেছিলেন ‘শতাব্দীলাঞ্ছিত আর্তের কান্না/ প্রতি নিশ্বাসে আনে লজ্জা।’ বেশ কিছু সময় পরে আবার লিখেছিলেন ‘লেনিন যেন চেঁচিয়ে চেঁচিয়ে বললেন,/ শতাব্দী শেষ হয়ে আসছে—/ একটু পা চালিয়ে, ভাই, একটু পা চালিয়ে।।’ তার কাব্যভাষায় প্রচলিত ছন্দের কাঠামো ছিল না। তবে ছিল ছন্দের প্রাণবন্ত স্পন্দন।


title: ভারতচন্দ্র রায়

text: রায়গুণাকর ভারতচন্দ্র রায় (১৭১২ – ১৭৬০) অষ্টাদশ শতাব্দীর শ্রেষ্ঠ বাঙালি কবি ও মঙ্গলকাব্যের সর্বশেষ শক্তিমান কবি। হাওড়া জেলার পোড়ো-বসন্তপুরে জন্ম হলেও পরবর্তী জীবনে তিনি নদিয়ার কৃষ্ণনগর রাজপরিবারের আশ্রয় গ্রহণ করেন। নদিয়ারাজ কৃষ্ণচন্দ্র রায় "অন্নদামঙ্গল" কাব্যের স্বীকৃতিতে তাঁকে ‘রায়গুণাকর’ উপাধিতে ভূষিত করেন। "অন্নদামঙ্গল" ও এই কাব্যের দ্বিতীয় অংশ "বিদ্যাসুন্দর" তাঁর শ্রেষ্ঠ কীর্তি। সংস্কৃত, আরবি, ফারসি ও হিন্দুস্তানি ভাষার মিশ্রণে আশ্চর্য নতুন এক বাগভঙ্গি ও প্রাচীন সংস্কৃত ছন্দের অনুকরণে বাংলা কবিতায় নিপুণ ছন্দপ্রয়োগ ছিল তাঁর কাব্যের বৈশিষ্ট্য। তাঁর কাব্যের অনেক পঙ্‌ক্তি আজও বাংলা ভাষায় প্রবচনতুল্য। যথাযথভাবেই রবীন্দ্রনাথ তাঁর কাব্যকে তুলনা করেন “রাজকণ্ঠের মণিমালা”-র সঙ্গে। তাঁর আর একটি বিখ্যাত কাব্য সত্যপীরের পাঁচালী। ভারতচন্দ্র ১৭৬০ সালে মৃত্যুবরণ করেন এবং তাঁর মৃত্যুর সাথে বাংলা সাহিত্যের মধ্যযুগের সমাপ্তি হয়।


title: শ্রীলঙ্কা মাতা

text: শ্রীলঙ্কার খ্যাতিমান সংগীত ব্যক্তিত্ব আনন্দ সামারাকুন ১৯৩০ খ্রিস্টাব্দে বিশ্বভারতীতে চারুকলা ও সংগীত বিষয়ে উচ্চশিক্ষা নিতে এসেছিলেন। সেখানে তিনি রবীন্দ্রনাথ ঠাকুরের সান্নিধ্য পান। রবীন্দ্রনাথ তাঁর ছাত্র আনন্দ সামারাকুনের জন্য বাংলা ভাষায় "নমো নমো শ্রীলঙ্কা মাতা"  গানটি রচনা করেন এবং এর সুর দেন। সামারাকুন তারপর ১৯৪০ সালে ব্রিটিশ শাসনাধীন শ্রীলঙ্কায় ফিরে যান এবং সিংহলি ভাষায় গানটি অনুবাদ করেন। যার প্রথম লাইন হচ্ছে "নমো নমো মাতা আপা শ্রীলঙ্কা নমো নমো মাতা, সুন্দর শ্রী বরণী।"  তাঁর অনুবাদের পর শ্রীলঙ্কার মিউসেস কলেজ নামক শিক্ষা প্রতিষ্ঠানের গায়ক দল গানটি প্রথম পরিবেশন করেন। তারপর গানটি সমস্ত দেশ জুড়ে ব্যাপক জনপ্রিয়তা অর্জন করে। তৎকালীন সময়ে বেতারে সম্প্রচারিত জনপ্রিয় গানগুলোর মধ্যে অন্যতম ছিল গানটি।


title: কিশোর বাংলা

text: কিশোর বাংলা ভারত উপমহাদেশের একমাত্র কিশোর সংবাদপত্র যা বাংলাদেশে ১৯৭৫ থেকে ১৯৮৩ পর্যন্ত প্রকাশিত হয়েছে। এটি ছিল বাংলা ভাষায় প্রকাশিত একটি সাপ্তাহিক পত্রিকা। এ পত্রিকার মাধ্যমে ইমদাদুল হক মিলন, মুহাম্মদ জাফর ইকবাল, মুস্তফা মজিদ, নাসরিন জাহান সহ বহু খ্যাতিমান বাংলা সাহিত্য জগতে আত্মপ্রকাশ করেন। এটি তৎকালীন বাংলাদেশের সরকার প্রধান জিয়াউর রহমানের উদ্যোগে প্রতিষ্ঠিত হয়। এর প্রতিষ্ঠাতা সম্পাদক সানাউল্লাহ নূরী। প্রথমে এটি দৈনিক বাংলা ভবন থেকে প্রকাশিত হতো। পরবর্তীতে এটির প্রকাশনা অবজার্ভার হাউজে স্থানান্তর করা হয়। এ সময় থেকে এর সম্পাদনার দায়িত্ব পালন করেন করেন সাপ্তাহিক চলচ্চিত্র পত্রিকা চিত্রালীর সম্পাদক সৈয়দ মোহাম্মদ পারভেজ। তবে বিখ্যাত শিশু সাহিত্যিক ও শিশু সংগঠক রফিকুল হক শেষাবধি এ পত্রিকার র্কার্যনির্বাহী সম্পাদকের দায়িত্ব পালন করেন। ভারত তথা বাংলাদেশে বহু শিশু-কিশোর সাহিত্য পত্রিকা থাকলেও এটিই একমাত্র কিশোর সংবাদ পত্র। এটির আকার ছিল ট্যাবলয়েড। এটি চার রঙে ছাপা হতো। পৃষ্ঠা সংখ্যা ৩২। মূল্য ছিল ২ টাকা।


title: সন্দেশ (বাংলা পত্রিকা)

text: ১৯৯৩-৯৪ থেকে সত্যজিতের পুত্র সন্দীপ রায় এর সহ সম্পাদক হন এবং, নলিনী দাসের পুত্র অমিতানন্দ দাস এর প্রকাশনা গ্রহণ করেন। কিন্তু এই অনভিজ্ঞ জুটির পক্ষে দ্রুত পরিবর্তনশীল সময়ের সঙ্গে পাল্লা দেওয়া দুষ্কর হয়ে পড়ছিল - কারণ কমিক্স, দূরদর্শন, কেবল টিভি, এবং রংবেরঙের ছবিওয়ালা পত্রিকাগুলির সঙ্গে প্রতিযোগীতায় শিশু ও কিশোর পত্রিকাগুলি পিছিয়ে পড়তে থাকে। সন্দেশ ছিল একটি সাদা কালো পত্রিকা এবং তখন ধুঁকতে ধুঁকতে লড়ে চলেছে, লোকসান হচ্ছে, মাঝে মাঝে দুইএকটা সংখ্যা বাদ পড়ছে।


title: ভারতী মঠ মন্দির

text:
মন্দিরটি ব্যাক্তিমালিকানাধীন নয়। এটার রক্ষণাবেক্ষণের দায়িত্বে আছে এন্ডোমেন্ট বিভাগ এবং মঠ মহন্ত প্রণব কিশোর ভারতী গোস্বামীর ব্যক্তিগত তত্ত্বাবধানে।
মঠে কার্তিক পূর্ণিমা, প্রথমাষ্টমী, দূর্গা পূজা ইত্যাদি ধর্মীয় অনুষ্ঠান পালন করা হয়। লিঙ্গরাজ দেবতা তার চাচার সংগে দর্শন করতে প্রথমাষ্টমীর সময় মঠে আসেন।


title: সুপারহিরো

text: ১৯৯৩ সালে "মাইলস্টোন কমিক্স" একটি আফ্রিকান-আমেরিকান মালিকানাধীন প্রকাশনী ডিসি কমিক্সের সাথে প্রকাশনা চুক্তিতে ঢুকে যেটি পরিচয় করিয়ে দেয় অনেক ক্ষুদ্র জাতিগোষ্টির চরিত্রের সাথে। মাইলস্টোনের শুরু চার বছর পর্যন্ত টিকে থাকে সেসময় এটি পরিচয় করিয়ে দেয় সুপারহিরো "স্ট্যাটিক" এর সাথে যেটি "ওয়ার্নার ব্রস নেটওয়ার্কের" একটি এনিমেটেড সিরিজ "স্ট্যাটিক শক" থেকে চরিত্র ধার নেয়া হয়েছিল।


title: গীতাঞ্জলি

text: ১৯১২ খ্রিস্টাব্দে লন্ডনের ইন্ডিয়া সোসাইটি কর্তৃক গ্রন্থটি প্রথম প্রকাশিত হয়। এই সংস্করণের মুদ্রণ সংখ্যা ছিল ৭৫০। মূল্য সাড়ে চার শিলিং। এবং আমেরিকায় সোয়া এক ডলার। এতে কবি ইয়েটস-এর ভূমিকা এবং রটেনস্টেইন অঙ্কিত কবির একটি পেন্সিল স্কেচ প্রতিকৃতি সংযোজন করা হয়। পরে ম্যাকমিলান কোম্পানী এই গ্রন্থের দ্বিতীয় সংস্করণ একযোগে লন্ডন ও নিউ ইয়র্ক থেকে প্রকাশ করে। মূল্য কমিয়ে রাখা হয় ইংল্যান্ডে সাড়ে চার শিলিং এবং আমেরিকায় সোয়া এক ডলার। উল্লেখ্য যে ১৯১৮ খ্রিস্টাব্দে ম্যাকমিলান কোম্পানী কর্তৃক প্রকাশিত সংস্করণটিকে প্রামাণ্য ধরা হয়। ১৯১৯ খ্রিস্টাব্দে প্রকাশিত "দি রেমিনিসেন্স" অনুবাদ গ্রন্থটির শেষে প্রদত্ত বিজ্ঞাপন থেকে দেখা যায় যে ততোদিনে "স্যার রবীন্দ্রনাথ ঠাকুর"-এর "গীতাঞ্জলি"-র সাঁইত্রিশ সহস্রতম মুদ্রণ বাজারে ছাড়া হয়েছে।


title: কলিকাতা লিটল ম্যাগাজিন লাইব্রেরি ও গবেষণা কেন্দ্র

text: সন্দীপ দত্ত দেড় হাজার সাময়িকী পত্র-পত্রিকা নিয়ে তাঁর গ্রন্থাগার শুরু করেন। বর্তমানে এই গ্রন্থাগারে বাংলা, ইংরেজি ও হিন্দি ভাষায় ছয় হাজার সাময়িকী পত্র-পত্রিকা ও দুই হাজার কাব্যগ্রন্থ রয়েছে। এই পাঠাগারে সবুজপত্র, কল্লোল, লাঙ্গল, সংহতি, প্রগতি, ময়ুখ, কালি কলম, পরিচয়, বঙ্গলক্ষ্মী, নবযুগ, ধুমকেতু, নাচঘর, পূর্বাশা, কবিতা, চতুরঙ্গ, অরণি, সমসাময়িক, গল্পভারতী ইত্যাদি দুর্লভ ও বিখ্যাত পত্রপত্রিকা রয়েছে। হাংরি আন্দোলন এর বুলেটিন, ম্যানিফেস্টো, পত্রিকা ইত্যাদি কেবল এই গবেরষণাগারে সংরক্ষণ করা হয়েছে ।


title: ভারতী

text: ১৮৭৭ সাল থেকে ১৯১৫ সাল পর্যন্ত "ভারতী" পত্রিকার সম্পাদকীয় কার্যালয় ছিল জোড়াসাঁকো ঠাকুরবাড়িতে। সরলা দেবী রামভূজ দত্তচৌধুরীকে বিবাহ করে পাঞ্জাবে চলে যাওয়ার সময় ভারতীয় সত্ত্ব প্রদান করে যান মণিলাল গঙ্গোপাধ্যায়ের হাতে। ১৯১৫ সালে ঠাকুরবাড়ির ঠিকানা থেকে "ভারতী"-র সম্পাদকীয় কার্যালয় উঠে আসে ২২ সুকিয়া স্ট্রিটে (কৈলাস বসু স্ট্রিট)। নলিনীকান্ত সরকারের লেখা থেকে জানা যায় যে তিনতলা এই বাড়িটির এক তলায় ছিল কান্তিক প্রেস, দোতলায় ছাপাখানা এবং তিন তলায় ছিল "ভারতী"-র কার্যালয়। মণিলাল গঙ্গোপাধ্যায় ছিলেন কান্তিক প্রেস ও "ভারতী" উভয়েরই মালিক। মণিলালের সঙ্গে যোগ দিলেন তাঁর সাহিত্যিক বন্ধু সৌরীন্দ্রমোহন মুখোপাধ্যায়। দুই বন্ধুর যুগ্মসম্পাদনায় কান্তিক প্রেস থেকেই নবপর্যায় "ভারতী" পত্রিকার আত্মপ্রকাশ। এই সময়ই এই পত্রিকাকে কেন্দ্র করে গড়ে ওঠে রবীন্দ্রানুসারী "ভারতী গোষ্ঠী"।


title: কিশোর কণ্ঠ

text: নতুন কিশোর কণ্ঠ বাংলাদেশ থেকে বাংলা ভাষায় প্রকাশিত একটি কিশোর পত্রিকা। এটি শুধুমাত্র প্রকাশনা ছাড়াও কিশোরদের জন্য নানা রকম আয়োজন করে থাকে |


title: কর্নেল নীলাদ্রি সরকার

text: প্রথমে সিরাজ চরিত্রটি প্রাপ্তবয়স্কদের জন্যে সৃষ্টি করলেও পরে কিশোরদের জন্যেও প্রচুর কর্নেল কাহিনী লেখেন। প্রথম কর্নেল কাহিনী ১৯৭০ সালে অমৃত পত্রিকায় বের হয়। সেটির নাম ছিল "ছায়া পড়ে"। আনন্দমেলা পত্রিকায় কিশোরদের কর্নেল কাহিনী প্রকাশিত হয়। এরপরে নবকল্লোল, কিশোর ভারতী, শুকতারা ইত্যাদি পত্রিকায় তার গল্প নিয়মিত প্রকাশ হতো। কর্নেলের আত্মকথা 'কর্নেলের জার্নাল থেকে' নামে কাহিনীগুলিও গোয়েন্দা গল্প। পাহাড় জঙ্গলে পাখি ও গাছপালার সন্ধানে তিনি বিভিন্ন জায়গায় যান। তাঁর অন্যতম সঙ্গী সাংবাদিক জয়ন্ত। জয়ন্ত বহু ক্ষেত্রে কর্নেলের সঙ্গী হয়। তার কর্মক্ষেত্র দৈনিক সত্যসেবক পত্রিকা। কর্নেলের অন্যতম ভক্ত গোয়েন্দা হালদারমশাই। যার আসল নাম কৃতান্ত কুমার হালদার। তিনি হঠকারী প্রকৃতির মানুষ। বাঙাল ভাষায় কথা বলেন। পুলিশের চাকরি থেকে অবসর নিয়ে গোয়েন্দা এজেন্সি খুলেছেন। প্রায়ই কর্নেলের সঙ্গী হন নানা অভিযানে। কর্নেলের আবাসস্থল কলকাতার ইলিয়ট রোড।


title: ত্রিদিবকুমার চট্টোপাধ্যায়

text: ত্রিদিবকুমার চট্টোপাধ্যায় (জন্মঃ ৩০ অক্টোবর, ১৯৫৮) একজন ভারতীয় বাঙালি সাহিত্যিক। তিনি কলকাতার প্রকাশনা সংস্থা 'পত্র ভারতী'র কর্ণধার এবং কিশোর সাহিত্য পত্রিকা 'কিশোর ভারতী'র সম্পাদক। তিনি কলকাতা পাবলিশার্স অ্যান্ড বুকসেলার্স গিল্ডের সাধারণ সম্পাদকের দায়িত্ব পালন করছেন। তিনি খ্যাতনামা বাঙালি সাহিত্যিক দীনেশচন্দ্র চট্টোপাধ্যায়ের পুত্র ও গণিতজ্ঞ অবনীভূষণ চট্টোপাধ্যায় এর পৌত্র। ত্রিদিবকুমার কলকাতা বিশ্ববিদ্যালয় থেকে উদ্ভিদবিদ্যায় এমএসসি করেন। তাঁর সাহিত্যকর্ম শুরু হয় দীনেশচন্দ্র চট্টোপাধ্যায় সম্পাদিত 'কিশোর ভারতী' পত্রিকার মাধ্যমে। তাঁর লেখা প্রথম উপন্যাস ছিল 'হাত'। তাঁর প্রথম প্রকাশিত বইয়ের নাম 'ছায়া-মূর্তি'। তিনি কিশোরদের জনপ্রিয় বিজ্ঞানী গোয়েন্দা চরিত্র 'জগুমামা'র স্রষ্টা, মূলত রহস্য, কল্পবিজ্ঞান এবং ইতিহাসমূলক সাহিত্যের জন্য পরিচিত। বই লেখার পাশাপাশি প্রচুর সম্পাদনার কাজ করেছেন তিনি।


title: জব তক হ্যায় জান

text: জব তক হ্যায় জান (; ), বিশেষ পরিচিতি JTHJ, এটি একটি ভারতীয় হিন্দি ভাষার চলচ্চিত্র, ছবিটি সম্পূর্ণ রোমান্টিক ধাঁচের। ছবিটি পরিচালনা করেছেন যশ চোপড়া, এবং এটিই তাঁর পরিচালিত শেষ চলচ্চিত্র। ছবির প্রধান তিনটি চরিত্রে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। এই ছবিতে অভিনয় করে শাহরুখ খান-ক্যাটরিনা নতুন জুটি হিসেবে দর্শকদের সামনে হাজির হন। তবে অনুশকার ক্ষেত্রে এটি শাহরুখ এর সাথে তার দ্বিতীয় চলচ্চিত্র, প্রথমটি ছিল রব নে বানা দি জোড়ি (২০০৮)-এ।


title: শাহরুখ খান

text: জনপ্রিয় ব্রিটিশ গেম শো হু ওয়ান্টস টু বি আ মিলিয়নিয়ার? এর হিন্দি সংস্করন "কৌন বনেগা ক্রোড়পতি" এ তিনি সঞ্চালকের ভূমিকা পালন করেছেন। এক্ষেত্রে তিনি সাবেক উপস্থাপক অমিতাভ বচ্চনের কাছ থেকে দায়িত্ব নেন যিনি ২০০০ সাল থেকে ২০০৫ সাল পর্যন্ত এটি উপস্থাপনা করে জনপ্রিয়তা পেয়েছিলেন। ভারতের টেলিভিশনের ইতিহাসে এটি অন্যতম জনপ্রিয় অনুষ্ঠান। ২০০৭ সালের ২২ জানুয়ারি সোমবার শাহরুখ খান কেবিসি এর তৃতীয় মরশুম শুরু করেন। এই মরশুম শেষ হয় ২০০৭ সালের ১৯ এপ্রিলে। ২৫ এপ্রিল ২০০৮ থেকে শাহরুখ "আর ইউ স্মার্টার দ্যান আ ফিফথ গ্রেডার?" এর হিন্দি সংস্করণ "ক্যা আপ পাঁচবি পাস সে তেজ হ্যায়?" এর সঞ্চালকের ভুমিকায় অবতীর্ণ হয়েছেন।


title: শাহরুখ খান

text: ১৯৮৮ সালে ফৌজী টেলিভিশন সিরিয়ালে কমান্ডো অভিমন্যু রাই চরিত্রের মাধ্যমে অভিনেতা হিসেবে তিনি আত্মপ্রকাশ করেন। এরপর ১৯৮৯ সালে সার্কাস সিরিয়ালে তিনি কেন্দ্রীয় ভূমিকায় অভিনয় করেন, যেটি ছিল একজন সাধারণ সার্কাস অভিনেতার জীবন নিয়ে রচিত। একই বছর তিনি অরুন্ধতী রায়ের "In Which Annie Gives it Those Ones" টেলি-চলচ্চিত্রে গৌণ চরিত্রে অভিনয় করেন। তার পিতা-মাতার মৃত্যুর পর নতুন জীবন শুরু করার লক্ষ্যে শাহরুখ নয়াদিল্লী ছেড়ে মুম্বাই পাড়ি জমান।


title: ওম শান্তি ওম

text: অম শান্তি অম (, ) এটি ২০০৭ এর একটি বলিউড হিন্দি ভাষার চলচ্চিত্র. ছবিটির পরিচালক নৃত্য পরিচালনা করেছেন ভারতের খ্যাতিমান নারী পর্রিচালক ফারাহ খান. ছবিতে প্রধান দুটি চরিত্রে অভিনয় করেছেন শাহরুখ খান ও দীপিকা পাড়ুকোন, এবং কয়েকটি গুরুপ্তপুর্ণ চরিত্রে আছেন কিরণ খের, শ্রেয়াস তালপাদী, অর্জুন রামপাল ও যুভিকা চৌধুরী. এছাড়াও ছবিতে উপস্থিত করা হয় বলিউডের নামিদামি প্রায় ৪২-জন তারকাকে.song of om santi om


title: শাহরুখ খান

text: ১৯৯৩ সালে বাজীগর ও ডর ছবিতে খলচরিত্রে অভিনয় করে তিনি বিপুল খ্যাতি পান। ডর ছবিতে শাহরুখ একজন অপ্রকৃতস্থ প্রেমিক এর ভূমিকায় অভিনয় করেন, ছবিটি খুব সাফল্য লাভ করে এবং তিনি তারকা খ্যাতি পান। বাজিগর ছবির জন্য তিনি তার ক্যারিয়ারের প্রথম ফিল্মফেয়ার শ্রেষ্ঠ অভিনেতা পুরস্কার লাভ করেন। এছাড়া তিনি কাভি হাঁ কাভি না ছবিতে একজন ব্যর্থ যুবক ও প্রেমিকের চরিত্রে অভিনয় করেন যার কারনে তিনি সমালোচকদের রায়ে শ্রেষ্ঠ অভিনেতা নির্বাচিত হন।


title: জায়েদ খান (অভিনেতা)

text: পিরোজপুরের এক প্রযোজক অভিনয়ের সুযোগ দেন তাঁকে। চলচ্চিত্রে জায়েদ খানের যাত্রা শুরু হয় "ভালবাসা ভালবাসা" (২০০৮) দিয়ে। রোম্যান্টিক ধাঁচের এই ছবিটির পরিচালনা করেন মহম্মদ হান্‌নান। এতে আরও অভিনয় করেন রিয়াজ এবং শাবনূর। পরের বছর তিনি মনতাজুর রহমান আকবর পরিচালিত "কাজের মানুষ" এবং মোস্তাফিজুর রহমান মানিক পরিচালিত "মন ছুঁয়েছে মন" ছবিতে অভিনয় করেন। ২০১০ সালে মুক্তি পায় তার অভিনীত এফ আই মানিক পরিচালিত "আমার স্বপ্ন আমার সংসার" এবং মনতাজুর রহমান আকবর পরিচালিত "মায়ের চোখ" ও "রিকসাওয়ালার ছেলে"।


title: মাই নেম ইজ খান

text: মাই নেম ইজ খান (, , সাধারনভাবে উল্লেখ করা হয় "MNIK" হিসেবে। এটি ২০১০-এর একটি ভারতীয় হিন্দি ভাষার চলচ্চিত্র, ছবিটি পরিচালনা করেছেন করণ জহর, চিত্রনাট্য করেছেন শিবানী বাথিজা, যৌথভাবে প্রযোজনা করেছেন হিরু যশ জহর এবং গৌরী খান, ছবিতে নাম ভূমিকায় অভিনয় করেছেন শাহরুখ খান এবং তার বিপরীতে আছেন কাজল। দীর্ঘ নয় বছর পর তাঁরা জুটিবদ্ধ হলেন (তাদের একসাথে শেষ ছবি কাভি খুশি কাভি গাম... ২০০১ সালে)। ছবিটি যৌথভাবে প্রযোজনা করেছে "ধর্ম প্রডাকশনস", "রেড চিলিস এন্টারটেইনমেন্ট" এবং বিপণন করেছে "ফক্স সটার এন্টারটেইনমেন্ট"। চলচ্চিত্র জন্য সকল হিসেব কষে ১০০.০ কোটি টাকা(ইউএস$ ২০.২৮ মিলিয়ন) এর ব্যয় ধরা হয়েছিল, যা হয়ে উঠে ২০১০-এর সবচেয়ে ব্যয়বহুল বলিউড চলচ্চিত্র। এটি কোন ভারতীয় চলচ্চিত্র জন্য সর্বাধিক, অতিক্রমকারী ৯০.০ কোটি টাকা(ইউএস$ ১৮.২৫ মিলিয়ন)গজিনির রেকর্ড।


title: জায়েদ খান (অভিনেতা)

text: ২০১২ সালে জায়েদ খানকে শাবনূরের বিপরীতে প্রধান অভিনেতা হিসেবে "আত্মগোপন" ছবিতে দেখা যায়। ছবিটি পরিচালনা করেন এম এম সরকার। ২০১৪ সালে তার অভিনীত চলচ্চিত্রগুলো হল মাশরুর পারভেজ ও আকিব পারভেজের যৌথ পরিচালনার "অদৃশ্য শত্রু", রকিবুল আলম রকিবের "প্রেম করবো তোমার সাথে", আজাদ খানের "দাবাং", মনতাজুর রহমান আকবরের "মাই নেম ইজ সিমি" এবং রাজু চৌধুরীর "তোকে ভালোবাসতেই হবে"। ২০১৫ সালে তিনি শাহ্ আলম মন্ডল পরিচালিত "ভালোবাসা সীমাহীন" ছবিতে অভিনয় করেন। একই বছর তিনি রকিবুল আলম রকিব পরিচালিত "নগর মাস্তান" ছবিতে অভিনয় করেন। এতে তার বিপরীতে ছিলেন পরীমনি।


title: রাম জানে

text: ছবিটি ১৯৯৫ সালের ৮ম সর্বাধিক ব্যবসা সফল হিন্দি ছবি এবং দর্শকরা এটি সহ চতুর্থ বার শাহরুখ খানকে একটি নেতিবাচক ভূমিকায় অভিনয় করতে দেখলেন, এর আগে আছে বাজীগর, ডর এবং আঞ্জাম ছবি গুলোতে। ছবিটি মূলত "জেমস ক্যাগনি'র" এঞ্জেলস উইথ ডার্টি ফেইসেস থেকে অনুপ্রাণিত হয়। এটিতে অন্যান্য অভিনয় শিল্পীরা হলেন জুহি চাওলা, ভিভেক মুশরান, পঙ্কজ কাপুর, দেভেন ভার্মা ও গুলশান গ্রোভার।


title: সালমান শাহ

text:
প্রখ্যাত চলচ্চিত্র পরিচালক সোহানুর রহমান সোহানের হাত ধরে সালমান শাহ চলচ্চিত্রে অভিনয় করার সুযোগ পান। প্রযোজনা প্রতিষ্ঠান আনন্দ মেলা তিনটি হিন্দি ছবি 'সনম বেওয়াফা' 'দিল' ও 'কেয়ামত সে কেয়ামত তক' এর কপিরাইট নিয়ে সোহানুর রহমান সোহানের কাছে আসে এর যে কোন একটির বাংলা পুনঃনির্মাণ করার জন্য কিন্তু তিনি উক্ত ছবিগুলোর জন্য উপযুক্ত নায়ক-নায়িকা খুঁজে না পেয়ে সম্পূর্ণ নতুন মুখ দিয়ে ছবি নির্মাণের সিদ্ধান্ত নেন। নায়িকা হিসেবে মৌসুমীকে নির্বাচিত করলেও নায়ক খুঁজে পাচ্ছিলেন না। তখন নায়ক আলমগীরের সাবেক স্ত্রী খোশনুর আলমগীর 'ইমন' নামে একটি ছেলের সন্ধান দেন। প্রথম দেখাতেই তাকে পছন্দ করে ফেলেন পরিচালক এবং সনম বেওয়াফা ছবির জন্য প্রস্তাব দেন, কিন্তু যখন ইমন 'কেয়ামত সে কেয়ামত তক' ছবির কথা জানতে পারেন তখন তিনি উক্ত ছবিতে অভিনেয়র জন্য পীড়াপীড়ি করেন।
তাঁর কাছে "কেয়ামত সে কেয়ামত তক" ছবি এতই প্রিয় ছিলো যে তিনি মোট ২৬ বার ছবিটি দেখেছেন বলে পরিচালক কে জানান। শেষ পর্যন্ত পরিচালক সোহানুর রহমান সোহান তাঁকে নিয়ে "কেয়ামত থেকে কেয়ামত" চলচ্চিত্রটি নির্মাণের সিদ্ধান্ত নেন এবং ইমন নাম পরিবর্তন করে সালমান শাহ রাখা হয়। পরে মৌসুমীর বিপরীতে তিনি আরও তিনটি চলচ্চিত্রে অভিনয় করেন। ছবি তিনটি হল অন্তরে অন্তরে (১৯৯৪), স্নেহ (১৯৯৪) ও দেনমোহর (১৯৯৫)। শিবলী সাদিক পরিচালিত "অন্তরে অন্তরে" হিন্দি চলচ্চিত্র "আও পেয়ার করে"র আনঅফিসিয়াল রিমেক, "স্নেহ" পরিচালনা করেছেন গাজী মাজহারুল আনোয়ার ও শফি বিক্রমপুরী পরিচালিত "দেনমোহর" হিন্দি চলচ্চিত্র "সনম বেওয়াফা"র অফিসিয়াল রিমেক।


title: নেল্লোর

text:
২০১১ সালের আদমশুমারি অনুযায়ী, নেল্লোর শহরের জনসংখ্যা ছিল ৪,৯৯,৫৭৬ জন। গড় সাক্ষরতার হার ৮৩.৫৯% (পুরুষ ৮৭.৫৩%, মহিলা ৭৯.৫২%)যা রাজ্য গড় ৭৩.০০% -এর থেকে বেশি। শহরটিতে সাক্ষর ব্যক্তির সংখ্যা ৩,৮৭,১৯২। শহর জনসংখ্যা বিস্তৃত ১৫ টি গ্রাম পঞ্চায়েতগুলির মধ্যে মিলিত হয়ে নেল্লোর মিউনিসিপাল কর্পোরেশনে জনসংখ্যা ৬,০০,৮৬৯ জন।
এই শহরে কিছু শিল্প কারখানা গড়ে উঠেছে, যেমন নিপ্পো ব্যাটারি কারখানা, আপা চামড়া জুতা কারখানার ইত্যাদি। পূর্ব দিকে সমুদ্র ও উর্বর জমির প্রান্তিকতা ও জলবিদ্যুৎ প্রাচুর্যতা কৃষি সমৃদ্ধির দিকে নিয়ে যায়। এই এলাকার সর্বাধিক উত্পাদক শিল্প হল চিংড়ি চাষ।


title: নবি মুম্বাই

text: ভারতের ২০০১ সালের আদমশুমারি অনুসারে নাওয়ি মুম্বাই শহরের জনসংখ্যা হল ৭০৩,৯৪৭ জন। এর মধ্যে পুরুষ ৫৬%, এবং নারী ৪৪%।


title: স্ট্যাটেন আইল্যান্ড

text: স্ট্যাটেন আইল্যান্ড () মার্কিন যুক্তরাষ্ট্রের পূর্ব উপকূলে অবস্থিত দেশটির বৃহত্তম শহর নিউ ইয়র্কের পাঁচটি বরো তথা কাউন্টির একটি। এটি আয়তনের দিক থেকে শহরটির তৃতীয় বৃহত্তম বরো। এর মোট আয়তন ১৫১.৫ বর্গকিলোমিটার (৫৮.৫ বর্গমাইল)। কিন্তু সব বরোর মধ্যে এটির জনসংখ্যা সবচেয়ে কম। ২০০০ সালের তথ্য মোতাবেক এর জনসংখ্যা প্রায় সাড়ে চার লক্ষ ( ৪৪৩,৭২৯) যা সমগ্র নিউ ইয়র্ক শহরের জনসংখ্যার শতকরা মাত্র ৫ ভাগ।


title: নীম-কা-থানা

text: ভারতের ২০০১ সালের আদমশুমারি অনুসারে নীম-কা-থানা শহরের জনসংখ্যা হল ২৯,৫৪৪ জন। এর মধ্যে পুরুষ ৫৩%, এবং নারী ৪৭%।


title: নিউ মাহে

text:
নিউ মাহে (ইংরেজি:New Mahe), ভারতের কেরালা রাজ্যের কন্নুর জেলার একটি শহর ।
ভারতের ২০০১ সালের আদম শুমারি অনুসারে নিউ মাহে শহরের জনসংখ্যা হল ১১,২৩০ জন। এর মধ্যে পুরুষ ৪৬%, এবং নারী ৫৪%।


title: নওঘর-মানিকপুর

text: ভারতের ২০০১ সালের আদম শুমারি অনুসারে নওঘর-মানিকপুর শহরের জনসংখ্যা হল ১১৬,৭০০ জন। এর মধ্যে পুরুষ ৫৩%, এবং নারী ৪৭%।


title: দ্য ব্রংক্‌স

text: দ্য ব্রংক্‌স () মার্কিন যুক্তরাষ্ট্রের বৃহত্তম শহর নিউ ইয়র্ক শহরের পাঁচটি বরোর একটি। একই সাথে এটি বৃহত্তর নিউ ইয়র্ক অঙ্গরাজ্যের একটি কাউন্টি। আয়তন ও জনসংখ্যার বিচারে এটি শহরটির চতুর্থ বৃহত্তম বরো। দ্য ব্রংক্‌সের আয়তন ১০৯ বর্গকিমি (৪২ বর্গমাইল) এবং ২০১৭ সালের তথ্য মোতাবেক মোট জনসংখ্যা ১,৪৭১,১৬০। ১৯১৪ সাল থেকে ব্রংক্‌স কাউন্টি ও দ্য ব্রংক্‌স বরো দুইটি সমসীম অর্থাৎ একই সীমানাভুক্ত এলাকার উপরে অবস্থিত। দ্য ব্রংক্‌স কাউন্টিটি সমগ্র মার্কিন যুক্তরাষ্ট্রের তৃতীয় সর্বোচ্চ জনঘনত্ববিশিষ্ট কাউন্টি।


title: নিউ ইয়র্ক (শহর)

text: মূল নিউ ইয়র্ক শহরের আয়তন । নিউ ইয়র্ক শহরকে ঘিরে অবস্থিত একটি অতিবৃহৎ নগর অঞ্চল কেবল নিউ ইয়র্ক অঙ্গরাজ্যই নয়, দক্ষিণে নিউ জার্সি অঙ্গরাজ্য ও উত্তরে কানেটিকাট অঙ্গরাজ্য পর্যন্তও বিস্তৃত। মূল শহরে প্রায় ৮৬ লক্ষ লোকের বাস। এই শহরের নাগরিকদের ইংরেজিতে "নিউ ইয়র্কার" বলা হয়। নিউ ইয়র্ক শহর মার্কিন যুক্তরাষ্ট্রের সবচেয়ে জনবহুল নগরী। এছাড়া নিউ ইয়র্ক মার্কিন যুক্তরাষ্ট্রের সর্বাধিক জনঘনত্ববিশিষ্ট শহর। নিউ ইয়র্ক আক্ষরিক অর্থেই একটি বিশ্বনগরী; এখানে বহু জাতি-ধর্ম-বর্ণ-গোত্রের অভিবাসী সম্প্রদায় পাশাপাশি বাস করে; শহরের প্রায় ৩৬% অধিবাসীই মার্কিন যুক্তরাষ্ট্রে জন্মগ্রহণ করেনি। শহরের এক এলাকা থেকে আরেক এলাকাতে যাওয়াকে দেশ পরিবর্তনের সাথে তুলনা করা যায়। নিউ ইয়র্কে তেল আভিভের চেয়েও বেশি ইহুদী, ডাবলিনের চেয়েও বেশি আইরিশ, নাপোলির চেয়েও বেশি ইতালীয় আর সান হুয়ানের চেয়েও বেশি পুয়ের্তোরিকান মানুষ আছে। শহরের মানুষ ৮০০রও বেশি ভাষায় কথা বলে। আধুনিক এই নগরীর এক-চতুর্থাংশ মানুষই ধর্মকর্ম করেন না; বাকিদের মধ্যে লাতিনো খ্রিস্টান ক্যাথলিক মতাবলম্বী, কৃষ্ণাঙ্গ খ্রিস্টান প্রোটেস্টান্ট মতাবলম্বী ও ইহুদীরা সবচেয়ে বড় তিনটি ধর্মভিত্তিক সম্প্রদায়।


title: নওয়ি মুম্বাই (পানবেল-রায়গড়)

text: ভারতের ২০০১ সালের আদম শুমারি অনুসারে নওয়ি মুম্বাই (পানবেল-রায়গড়) শহরের জনসংখ্যা হল ৮১,৮৮৬ জন। এর মধ্যে পুরুষ ৫৬%, এবং নারী ৪৪%।


title: ব্রুকলিন

text: ব্রুকলিন (Brooklyn) মার্কিন যুক্তরাষ্ট্রের বৃহত্তম শহর নিউ ইয়র্ক সিটির পাঁচটি বারো তথা কাউন্টির একটি। এটি নিউ ইয়র্কের দ্বিতীয় বৃহত্তম এবং সবচেয়ে জনবহুল বরো। লং দ্বীপের দক্ষিণ-পশ্চিম প্রান্তে অবস্থিত। ম্যানহাটন থেকে আপার বে এবং ইস্ট রিভার পার হয়ে এখানে আসতে হয়। মোট আয়তন ১৮২.৯ বর্গ কিমি (৭০.৬ বর্গ মাইল) এবং ২০০০ সালের তথ্যমতে মোট জনসংখ্যা ২,৪৬৫,৩২৬। এর জনসংখ্যা যুক্তরাষ্ট্রের যেকোন একক শহর থেকে বেশি, অবশ্য সমগ্র নিউ ইয়র্ক শহর বা লস অ্যাঞ্জেল্‌স ও শিকাগো শহর ধরলে এটি চতুর্থ হয়ে যায়। ১৮৯৮ সালের আগে এটি যখন পৃথক মিউনিসিপ্যালিটি ছিল তখন এটি যুক্তরাষ্ট্রের তৃতীয় বৃহৎ শহর ছিল।


title: কাতিপ চেলেবি

text: কাতিপ চেলেবি কনস্টান্টিনোপলে জন্মগ্রহণ করেন, এসময় তার নাম ছিল মুস্তাফা বিন আবদুল্লাহ। পাঁচ বা ছয় বছর বয়সে তিনি পড়ালেখা শুরু করেন। চৌদ্দ বছর বয়সে তিনি সাম্রাজ্যের রাষ্ট্রীয় অর্থনৈতিক দপ্তরে শিক্ষানবিশ হিসেবে যোগ দেন। উসমানীয় সেনাবাহিনীর রসদ বিভাগের হিসাবরক্ষক হিসেবে কাজ করার সুবাদে তিনি ১৬২৪ সালে আবাজা মুহাম্মদ পাশার বিদ্রোহ দমনের সময় সেনাবাহিনীর সাথে যোগ দিয়েছিলেন। এছাড়াও তিনি ১৬২৩-১৬৩৯ সালের উসমানীয়-সাফাভি যুদ্ধের সময়ও সেনাবাহিনীর সাথে অংশ নিয়েছিলেন। এর মধ্যে রয়েছে ১৬২৫ সালের বাগদাদ অভিযান ও এরজুরুম অবরোধ। ১৬২৮ সালে তিনি কনস্টান্টিনোপল ফিরে আসেন। পরের বছর তিনি পুনরায় বাগদাদ এবং হামাদান যান। ১৬৩৩-৩৪ সালে তিনি আলেপ্পো ছিলেন। এরপর তিনি হজের জন্য মক্কা সফর করেন। এরপরের বছর তিনি এরিভান হয়ে কনস্টান্টিনোপল ফিরে আসেন। এখানে তিনি রসদ বিভাগের প্রধান হিসেবে দায়িত্বলাভ করেন। ১৬৪৫ সালে উত্তরাধিকারের মাধ্যমে প্রাপ্ত সম্পদের ফলে তিনি রাজধানীতে সচ্ছলভাবে বসবাস করতে সক্ষম হন এবং জ্ঞানসাধনায় আত্মনিয়োগ করেন। কাতিপ চেলেবি ১৬৫৭ সালে মারা যান।


title: কনস্টান্টিনোপল

text: কনস্টান্টিনোপলের পূর্বনাম ছিল বাইজান্টিয়াম। সম্রাট কন্সটান্টাইন যখন এখানে রোমান সাম্রাজ্যের রাজধানী সরিয়ে আনেন তখন এই শহরের নামকরন করেন কনস্টান্টিনোপল যার অর্থ কন্সটান্টাইনের শহর।


title: কনস্টান্টিনোপল

text: কনস্টান্টিনোপল (; ; ; and modern ) শহরটি ছিল রোমান সাম্রাজ্য, বাইজেন্টাইন সাম্রাজ্য, ল্যাটিন সাম্রাজ্য ও উসমানীয় সাম্রাজ্যের রাজধানী। ৩২৪ খ্রিষ্টাব্দে সাবেক বাইজেন্টিয়ামে সম্রাট কন্সটান্টাইন কর্তৃক এটি পুনরায় উদ্বোধন করা হয়। তার নামে এটির নামকরণ করা হয় ও ৩৩০ এর ১১ মে উৎসর্গিত হয়। ১২ শতকে এটি ইউরোপের সর্ববৃহৎ ও সর্বাপেক্ষা ধনী শহর ছিল।


title: সিজারো (কুস্তিগীর)

text: ক্লাউডিও এস. কাস্টাগনলি (জন্ম: ডিসেম্বর ২৭, ১৯৮০), অধিক পরিচিত তার রিংয়ের নাম সিজারো নামে (যেটি তার পূর্বের নাম এন্টোনিও সিজারো এর সংক্ষিপ্ত রুপ), হলেন সুইশ পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কুস্তি করেন। তিনি পূর্বে রিং অফ অনারে (আরওএইচ), বিভিন্ন স্বাধীন সার্কিটে কুস্তি করেছেন। যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি), কমবাট জোন রেসলিং (সিজেডডাব্লিউ) এবং জাপানের প্রো রেসলিং নোয়াহ। তিনি হচ্ছেন বর্তমান ডাব্লিউডাব্লিউই র ট্যাগ টিম চ্যাম্পিয়ন (শেইমাসের সাথে) যেটি তার তৃতীয় রাজত্ব।


title: নিকোলাউস কোপের্নিকুস

text: কোপার্নিক হল বংশীয় উপাধি। এই কপার্নিগ নাম ১৩৫০ সালে কারাকাও থেকে সংগ্রহ করা হয়। ১৮৪৫ সালের পূর্বে সিলেসিয়া এর ডিচি অব নাইসা গ্রামের লোকদেরকে কোপের্নিগ বলা হতো। ১৪৯৩ সালে দি নুরেমবার্গ ক্রোনিকল প্রকাশিত হয় যেখানে বলা হয় গ্রামের মানুষের স্থানীত মাতৃভাষা ছিল পোলিশ। ১৩৮৬ সালে নিকোলাস কোপার্নিকাসের প্রপিতামহ কারাকাওতে নাগরিকত্ব লাভ করে বসবাস করতে শুরু করে। বর্তমান কপার্নিকি নামটি মূলত এসেছে জার্মান কপার এবং পোলিশ অর্থ ডিল(কপার) হতে। নিক এবং বহুবচন নিকি যা পোলিশ শব্দে বিশেষ্য হিসেবে কাজ করে। সেই সময়ের মধ্যে সাধারণ হিসাবে, উভয় শীর্ষস্থানীয় এবং উপাধির বানানে ব্যাপকভাবে পরিবরতন হয়েছে। কোপার্নিকাস এসব ব্যাপারে অনেকটা উদাসীন ছিলেন। তার শৈশবের সময় ১৪৮০ সালে তোরনে একবার তার বাবার নাম নিকোলাস কোপেরনিইগক সংগ্রহ করা হয়। কারাকাওতে তিনি ল্যাটন ভাষায় নিজের নাম নিকোলাস, নিকোলাসে পুত্র নিবন্ধন করেন। ১৪৯৬ সালে তিনি নাটিও জার্মান সংগঠনে তার নাম ডমিনাস নিকোলাস কোপার্নিক নিবন্ধন করেন। পাদুয়াতে তিনি নিজের নাম নিকোলাস কোপার্নিক স্বাক্ষর করলেও পরে তা কোপার্নিকাসে পরিবর্তন করেন। ল্যাটিন ভাষায় Coppericus লিখার সময় তিনি প্রথমে দুইটি “P” ব্যবহার করতেন, কিন্তু পরবর্তীতে তিনি একটি “P” ব্যাবহার করেন। তার গ্রন্থ “দি রিভলিউশনিবাস” এর শিরোনামে “নিকোলাই কোপার্নিকি” উল্লেখ করা হয়।


title: কনস্টান্টিনোপল বিজয়

text: ডেভিড নিকোলের মতে (২০০০ খ্রিষ্টাব্দ), কনস্টান্টিনোপল খুব সহজেই বিজয় হয় একথাটা সঠিক নয়। মানচিত্রে দেখানোর মত পুরো ব্যাপারটি একপক্ষীয় ছিল না। এমনও দাবি করা হয় যে কনস্টান্টিনোপল ঐ সময় ইউরোপের সবচেয়ে মজবুত প্রতিরক্ষা ব্যবস্থার শহর ছিল।


title: কনস্টান্টিনোপল বিজয়

text: রোমান সম্রাট কন্সট্যান্টাইন কর্তৃক ৩৩০ খ্রিষ্টাব্দ থেকে কনস্টান্টিনোপল রাজধানী হিসেবে ব্যবহৃত হয়ে আসছিল। পরবর্তী ১১ শতাব্দী যাবত শহরটি বেশ কয়েকবার অবরোধ সম্মুখীন হলেও ১২০৪ খ্রিষ্টাব্দে চতুর্থ ক্রুসেডের সময় ছাড়া এটি কেউ দখল করতে পারেনি। ক্রুসেডাররা কনস্টান্টিনোপলকে ঘিরে একটি অস্থায়ী ল্যাটিন রাষ্ট্র প্রতিষ্ঠা করে। তবে সাম্রাজ্যের বাকি অংশ বেশ কিছু গ্রীক রাষ্ট্র, বিশেষ করে নাইসিয়া, এপিরাস ও ট্রেবিজন্ডে বিভক্ত হয়ে পড়ে। এই গ্রীকরা মিত্র হিসেবে ল্যাটিন শক্তির বিরুদ্ধে লড়াই করলেও বাইজেন্টাইন মুকুটের জন্যও নিজেদের মধ্যে প্রতিযোগীতায় লিপ্ত হয়।


title: ক্রিস্টোফার কলম্বাস

text: ক্রিস্টোফার কলম্বাসের বাংলা নাম আসে ইংরেজি Christopher Colombus "ক্রিস্টফার্ কলাম্বাস্" হতে, যা মূলতঃ লাতিন Christophorus Columbus "ক্রিস্তোফোরুস্ কোলুম্বুস্" হতে এসেছে। ইতালির জেনোয়া শহরে জন্মগ্রহণ করেছিলেন বলে কলম্বাসের আসল নাম ইতালীয় ভাষায় Cristoforo Colombo "ক্রিস্তোফোরো কোলোম্বো" ছিল, কিন্তু তিনি যখন তৎকালীন ক্যাস্টিল রাজ্যের (বর্তমান স্পেনে) রাণী ইসাবেলের অনুদানে আমেরিকায় অভিযাত্রা করেন, তিনি তাঁর নামের স্পেনীয় রূপ Cristóbal Colón "ক্রিস্তোভ়াল্ কোলোন্" দ্বারা পরিচিত ছিলেন।


title: তুরস্কের ইতিহাস

text: ৩২৪ খ্রিস্টাব্দে মহান কন্সট্যান্টাইন বাইজেন্টিয়ামকে রোমান সাম্রাজ্যের নতুন রাজধানী হিসেবে নির্বাচন করেন এবং এর নাম পরিবর্তন করে রাখেন নতুন রোম। ৩৯৫ খ্রিস্টাব্দে প্রথম থিওডোসিয়াসের মৃত্যুর পর এবং রোমান সাম্রাজ্য তার দুই পুত্রের মধ্যে বিভক্ত হয়ে গেলে, এই নগরীর নাম পরিবর্তন করে কনস্টান্টিনোপল রাখা হয় এবং নগরীটিকে পূর্ব রোম সাম্রাজ্যের রাজধানী করা হয়। এটিকেই পরবর্তীকালে ইতিহাসবেত্তা বাইজেন্টীয় সাম্রাজ্য নামে অভিহিত করেন। এই সাম্রাজ্যই বর্তমান তুরস্কের অঞ্চলসমূহকে মধ্যযুগের শেষ সময় পর্যন্ত শাসন করে। বাকি অঞ্চলসমূহ সাসানীয় সাম্রাজ্যের অধিগত রয়ে যায়।


title: কনস্টান্টিনোপল বিজয়

text: বাইজেন্টিয়াম শব্দটি দ্বারা আধুনিক ইতিহাসবিদরা পরবর্তী রোমান সাম্রাজ্যকে বোঝান। কনস্টান্টিনোপল থেকে শাসন করা সাম্রাজ্যকে তৎকালীন সময়ে “রোমান সাম্রাজ্য” বলা হত। সম্রাট কনস্টান্টাইন এই শহরের নাম দিয়েছিলেন “নতুন রোম”। কনস্টান্টিনোপলের পতনের পর এর উত্তরাধিকার নিয়ে কোন্দল শুরু হয়। রাশিয়ানরা নিজেদেরকে বাইজেন্টাইন উত্তরাধিকারী হিসেবে দাবি করে। সুলতান মুহাম্মদ নিজেকে রোমান সাম্রাজ্যের উত্তরাধিকারী হিসেবে গণ্য করতেন এবং নিজেকে ‘’কায়সার-ই রুম’’ বা রোমের সিজার হিসেবে ঘোষণা করেন। তবে তাকে “বিজয়ী” হিসেবেই বেশি স্মরণ করা হয়। তার প্রতিষ্ঠিত রাজনৈতিক ব্যবস্থা ১৯২২ খ্রিষ্টাব্দে তুর্কি প্রজাতন্ত্রের প্রতিষ্টাকাল পর্যন্ত স্থায়ী ছিল। এই আদর্শিক সংঘাত রাশিয়া ও উসমানীয় সাম্রাজ্যের মধ্যে যুদ্ধে ইন্ধন যোগায়। আঠারো ও উনিশ শতকে রুশ সেনারা ধীরে ধীরে কনস্টান্টিনোপলের দিকে অগ্রসর হয়। ১৮৭৭-১৮৭৮ এর রুশ-তুর্কি যুদ্ধের সময় রুশ সেনারা টোপকাপি প্রাসাদের দশ মাইল (১৬ কিমি) পশ্চিমে কনস্টান্টিনোপলের ইয়েশিলকো শহরতলীতে এসে পৌছায়।


title: নীড়বাসী প্রাণী

text:
জীববিজ্ঞানের পরিভাষায় নীড়বাসী প্রাণী () বলতে সেইসব প্রাণীকে বোঝায় যাদের নবজাতকেরা জন্মের পরে বেশ কিছু সময় তার বাসস্থলে (পাখির বাচ্চাদের ক্ষেত্রে নীড়ে) থাকে। এসময় তারা বাবা-মা কিংবা প্রতিপালকের কাছ থেকে খাদ্য, সুরক্ষা ও বেঁচে থাকার জন্য দক্ষতা অর্জন করে।
জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে "নীড়বাসী" ( "নেস্‌ট্‌হকা") ও "নীড়ত্যাগী" ( "নেস্‌ট্‌ফ্ল্যুখ্‌টা") পরিভাষা দুইটি ব্যবহার করেন।


title: জৈব রসায়ন

text: জৈব রসায়নের অন্যতম প্রধান শাখা প্রাণরসায়ন। জীবদেহে অনেক বহুমুখী জটিল বিশালাকার অণু রয়েছে এবং এগুলো জীবের বিভিন্ন কার্যক্রমে গুরুত্বপূর্ণ ভূমিকা পালন করে। কিছু অণু বিশালাকার জৈব পলিমার, যেমন- পেপ্টাইড, DNA, RNA এবং পলিস্যাকারাইডসমূহ যেমন- প্রাণীদেহের শর্করা ও উদ্ভিদে সেলুলোজ। অন্যান্য প্রধান যৌগের মধ্যে রয়েছে অ্যামিনো এসিড (প্রোটিনের মনোমার), কার্বোহাইড্রেট, নিউক্লিক এসিড, লিপিড। এছাড়া প্রাণরসায়নের বিভিন্ন ক্ষুদ্রাকার অনূ নিয়েও আলোচনা করে যারা শক্তি উৎপাদনে সহায়তা করে এবং পরিশেষে আইসোপ্রিন তৈরি করে। প্রাণীদেহে আইসোপ্রিন গুরুত্বপূর্ণ স্টেরয়েড কাঠামো এবং স্টেরয়েড হরমোন যৌগসমূহ গঠন করে। এটি উদ্ভিদে টারপিন, টারপিনোইড, অ্যালকালয়েড এবং কিছু হাইড্রোকার্বন গথন করে, এসব হাইড্রোকার্বনকে বলে বায়োপলিমার ।


title: স্তন্যপায়ী

text:
প্রানী হল হাতি, নীল, তিমি, বাদুড় প্রভৃতি। বাদুড় একমাত্র স্তন্যপায়ী প্রানী যাদের পাখা অাছে এবং এরা উড়তে সক্ষম। এরা নিশাচর প্রানী এবং অন্ধকারে প্রতিধ্বনি ব্যবহার করে পথ চলতে পারে। স্তন্য পায়ি প্রানিদের মধ্যে সবচাইতে বড় নীল তিমি।
আর এরা ২০০ বছর পর্যন্ত বাচতে পারে।
এদের সাধারণ বৈশিষ্ট্য হলোঃ
★ দেহ লোমে আবৃত।
★ স্তন্যপায়ী প্রাণিরা সন্তান প্রসব করে, তবে এর ব্যতিক্রম আছে। যেমন: প্লাটিপাস
★ উঞ্চরক্তের প্রাণি।
★ চোয়ালে বিভিন্ন ধরনের দাঁত থাকে।
★ শিশুরা মাতৃদুগ্ধ পান করে।
★ হৃদপিন্ড চার প্রকোষ্ট বিশিষ্ট।


title: জীবন

text: প্রাপ্ত তথ্যমতে গ্রীক দার্শনিক এরিস্টেটল (৩৮৪-৩২২ বিসি) সর্বপ্রথম ব্যক্তি যিনি জীবের শ্রেণি বিভাগের উপর কাজ করেন, ওই সময়ের পরিচিত সকল জীবন্ত জীবকে তিনি ভাগ করেন হয় উদ্ভিদ কিংবা প্রাণি হিসাবে, এই বিভাগের মূল ভিত্তি ছিল এগুলো চলাচল করতে পারে কিনা। তিনি প্রাণিকে আরও বিভক্ত করেন এগুলোতে রক্ত রয়েছে কিনা বা রক্তবিহীন কিনা (অন্তত লাল রক্তবিহীন কিনা), যেটাকে পারস্পরিকভাবে মেরুদণ্ডী প্রাণী ও অমেরুদণ্ডী প্রাণীতে বিভক্ত করার সাথে তুলনা করা যায়, এবং রক্তযুক্ত প্রাণীকে বিভক্ত করা যায় পাঁচটি গ্রুপে: ভিভিপেরাস কোয়াড্রুপেডস্ (মেমেল্‌স), অভিপেরাস কোয়াড্রুপেডস্ (রেপটাইল ও এমফিবিয়ান), পাখি, মাছ ও তিমি। রক্তবিহীন প্রাণীকেও বিভক্ত করা যায় পাঁচটি গ্রুপে: সিফালোপেড, ক্রাসটাসিন, পোকামাকড় (যার মধ্যে রয়েছে মাকড়শা, স্কর্পিয়ান ও সেণ্ট্রিপেডস, এগুলো ছাড়াও আজকাল যা পোকামাকর হিসাবে গণ্য কর হয় তাও এর অন্তর্ভূক্ত), খোলস যুক্ত প্রাণী (যেমন বেশিরভাগ মলাস্কা ও একাইনোডার্মাটা), এবং জুফাইটা (প্রাণি যেগুলো দেখতে উদ্ভিদের মত)। যদিও প্রাণিবিদ্যা নিয়ে এরিস্টেটলের কাজ নির্ভুল ছিল না, কিন্তু এটা ছিল সেই সময়ের সবচেয়ে বড় জীববিজ্ঞানের বিশ্লেষণ এবং তার মৃত্যুর পর বহু শতাব্দী ধরে এই বিশ্লেষণ চূড়ান্ত কর্তৃত্ব বজায় রেখেছিল।


title: প্রাণী

text: প্রাণী () বহুকোষী এবং সুকেন্দ্রিক জীবের একটি বৃহৎ গোষ্ঠী। এরা এনিমেলিয়া বা মেটাজোয়া রাজ্যের অন্তর্গত। বয়স কিছুটা বাড়তেই প্রায় সব প্রাণীর দেহাবয়ব সুস্থির হয়ে যায়। অবশ্য কিছু প্রাণীকে জীবনের নির্দিষ্ট সময়ে রূপান্তরিত হতেও দেখা যায়। অধিকাংশ প্রাণীই চলনক্ষম, অর্থাৎ তারা স্বতঃস্ফূর্তভাবে এক স্থান থেকে অন্য স্থানে যেতে পারে। অধিকাংশ প্রাণীই Heterotroph, অর্থাৎ তারা জীবন ধারণের জন্য অন্য জীবের উপর নির্ভরশীল।


title: অকোষীয় জীব (জীববিজ্ঞান)

text: অকোষীয় জীবের ভেতর প্রাথমিক সদস্য হল ভাইরাস। সংখ্যালঘু সংখ্যক জীববিজ্ঞানীরা ভাইরাসকে বিবেচনা করেন জীবিত প্রাণী হিসাবে, কিন্তু বেশিরভাগ তা মনে করেন না। তাদের প্রধান আপত্তির কারণ হল, কোন পরিচিত ভাইরাস অটোপোয়সিস (কোষ বিভাজন ও স্বসংরক্ষণ) করতে সক্ষম নয়, যার মানে হল এগুলো নিজেদের বংশবৃদ্ধি করতে পারে না, এদের বংশবৃদ্ধির জন্য অন্য কোষের উপর নির্ভর করতে হয়। তবে, সাম্প্রতিক আবিষ্কৃত জায়ান্ট ভাইরাসের মধ্যে কিছু জিন রয়েছে যা এই ট্রান্সলেশন প্রক্রিয়ার জন্য প্রয়োজনীয় উপাদানের অংশবিশেষ বহন করে, এই গুণবালী প্রত্যাশা উত্থাপন করে যে, হয়ত তদের কোন বিলুপ্ত পূর্বপুরুষ ছিল যা স্বাধীনভাবে বিবর্তন ও প্রতিলিপি তৈরি করতে সক্ষম ছিল। অধিকাংশ জীববিজ্ঞানী সম্মত হন যে, এমন একটি পূর্বপুরুষ হতে পারে "বোনা  ফিড"  অকোষীয় জীব ব্যবস্থা, কিন্তু তার অস্তিত্ব ও বৈশিষ্ট্য এখনও নিশ্চিত ভাবে জানা যায়নি।


title: প্রাণিবিজ্ঞান

text: প্রাণিবিদ্যা বা জীববিজ্ঞান জীববিজ্ঞানের শাখা যা প্রাণীদের শরীরে অধ্যয়নরত গঠন ভ্রূণবিজ্ঞান বিবর্তন শ্রেণীবিন্যাসের অভ্যাস এবং জীববন্ত এবং বিলুপ্ত উভয় প্রাণীর বন্টন এবং কিভাবে তারা তাদের বাস্তুতন্ত্রের সাথে মিথস্ক্রিয়া করে। শব্দটি প্রাচীন, গ্রিক অভিধান থেকে উদ্ভূত হয়েছে ζῷον, zōion, ইত্যাদি। প্রাণী এবং λόγος, logos, ইত্যাদি। "জ্ঞান অধ্যয়ন"।


title: প্রাণী

text: গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম প্রধান আকর্ষণ ও অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। এছাড়াও উট, ঘোড়া, হাতিসহ গৃহপালিত কুকুরও এর অন্তর্ভুক্ত হয়েছে। সাম্প্রতিককালে মানুষের ধ্যান-ধারনায় পরিবর্তনের ছোঁয়া লক্ষ্য করা যায়। বন্য প্রাণীকে দক্ষতা প্রদর্শনে বাধ্য করানোর ন্যায় কর্মে এর দায়িত্বরত প্রশিক্ষক প্রয়োজনে রূঢ় আচরণ করছেন। তন্মধ্যে - প্রাণীকে আঘাত করা, ইলেকট্রিক শক দেয়াসহ অন্য কোন উপায়ে ব্যথা প্রদান করা অন্যতম। এছাড়াও, প্রাণীগুলোকে সর্বদাই ছোট খাঁচায় পুরে সফরে নিয়ে যাওয়া হয়। অনেক দেশের জনগণই সার্কাসে বন্য প্রাণীর ব্যবহার দেখতে চায় না।


title: বহুকোষী জীব

text: ইউক্যারিয়ট (আদিকোষীয়) জীব এবং কিছু প্রোক্যারিয়ট (প্রকৃতকোষীয়) জীব যেমন- সায়ানোব্যাকটেরিয়া, মাইক্সোব্যাকটেরিয়া, অ্যাকটিনোমাইসিটিস, ম্যাগনেটোগ্লোবাস মালটিসেলুলাসিস বা মিথেনোসারসিনা প্রভৃতির মধ্যে বিশেষভাবে কমপক্ষে ৪৬ বার বহুকোষীয়তা বিকশিত হয়। যদিও জটিল বহুকোষী জীবেরা ছয়টি ইউক্যারিওটিক শেণীতে বিভক্ত: প্রাণী, ছত্রাক, বাদামী শৈবাল, লাল শৈবাল, সবুজ শৈবাল এবং স্থলজ উদ্ভিদ। এটা (বহুকোষীয়তা) ক্লোরোপ্লাসটিডাতে (সবুজ শৈবাল এবং স্থলজ উদ্ভিদ) বারবার, প্রাণীতে একবার বা দুইবার, বাদামী শৈবালে একবার, ছত্রাকে (সাইট্রিড, অ্যাসকোমাইসিটিস এবং ব্যাসিডিওমাইসিটিস) তিনবার এবং স্লাইম মোল্ডে বেশ কিছুবার বিকশিত হয়। বহুকোষীয়তার প্রথম প্রমাণ পাওয়া যায় সায়ানোব্যাকটেরিয়ার মত জীবে যা ৩ - ৩.৫ বিলিয়ন বছর পূর্বে বসবার করত। প্রকৃত বহুকোষী জীবে প্রজননের জন্যে জনন কোষ (উদাহরণ- শুক্রাণু বা ডিম্বাণু) থেকে সম্পূর্ণ জীব পুনরায় সৃষ্টি হওয়ার সমস্যার অবশ্যই সমাধান করতে হবে এবং এই সমাধান সম্পর্কে বিবর্তনিক ক্রমবর্ধমান জীববিজ্ঞানে আলোচনা করা হয়। বহুকোষী প্রাণীর শরীরে বিভিন্ন বৈচিত্র্যময় কোষের প্রকারভেদ দেখা যায় (১০০ - ১৫০ টি বিভিন্ন রকম কোষের প্রকারভেদ) যা উদ্ভিদ এবং ছত্রাকের ১০ - ২০ টির (কোষের প্রকারভেদ) তুলনায় বেশি।


title: যৌনতা

text: অধিকাংশ যৌন প্রজননশীল প্রাণী ডিপ্লয়েড জীব হিসেবে তাদের জীবন অতিবাহিত করে, যেখানে হ্যাপ্লয়েড পর্যায়টি হ্রাস পেয়ে এককোষী গ্যামেটে রূপলাভ করে। প্রাণীর এই গ্যামেটগুলোর পুরুষ ও নারী রূপ রয়েছে - স্পারমাটোজোয়া বা শুক্রাণু এবং ডিম্ব কোষ। এই গ্যামেটদুটো ভ্রূণ গঠনের জন্য পরস্পর মিলিত হয় যা পরবর্তীতে নতুন সন্তান জীবে রূপান্তরিত হয়।


title: ডীন অ্যামব্রোস

text: জনাথন "জন" গুড (; জন্ম ডিসেম্বর ৭ ১৯৮৫) একজন মার্কিন পেশাদার কুস্তিগীর এবং অভিনেতা। তিনি ডাব্লিউডাব্লিউই এর সাথে চুক্তিবদ্ধ। তিনি তার রিং নাম ডীন আমব্রোস হিসেবে লড়াই করেন। তিনি ডাব্লিউডাব্লিউই তে, একবারে ৩৫১-দিন রাজত্ব করেছে ডাব্লিউডাব্লিউই মার্কিন যুক্তরাষ্ট্র চ্যাম্পিয়ন হিসেবে, যেটি ছিল ইতিহাসে তৃতীয়-দীর্ঘ রাজত্ব। এছাড়াও তিনি একবারের ডাব্লিউডাব্লিউই ওয়ার্ল্ড চ্যাম্পিয়ন, দুইবারের ডাব্লিউডাব্লিউই আন্তঃমহাদেশীয় চ্যাম্পিয়ন। তিনি নভেম্বর ২০১২ থেকে জুন ২০১৪ পর্যন্ত সেথ রলিন্স এবং রোমান রেইংস এর সাথে দ্য শিল্ডের অংশীদার ছিলেন।


title: সিজারো (কুস্তিগীর)

text: ক্লাউডিও এস. কাস্টাগনলি (জন্ম: ডিসেম্বর ২৭, ১৯৮০), অধিক পরিচিত তার রিংয়ের নাম সিজারো নামে (যেটি তার পূর্বের নাম এন্টোনিও সিজারো এর সংক্ষিপ্ত রুপ), হলেন সুইশ পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কুস্তি করেন। তিনি পূর্বে রিং অফ অনারে (আরওএইচ), বিভিন্ন স্বাধীন সার্কিটে কুস্তি করেছেন। যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি), কমবাট জোন রেসলিং (সিজেডডাব্লিউ) এবং জাপানের প্রো রেসলিং নোয়াহ। তিনি হচ্ছেন বর্তমান ডাব্লিউডাব্লিউই র ট্যাগ টিম চ্যাম্পিয়ন (শেইমাসের সাথে) যেটি তার তৃতীয় রাজত্ব।


title: ডাব্লিউডাব্লিউই র

text: ২০০০ সালের সেপ্টেম্বর মাসে "র" কে ইউ এস নেটওয়ার্ক থেকে টিএনএন বা দ্য ন্যাশনাল নেটওয়ার্কে স্থান্তর করে। এবং তারপর ২০০৩ সালের আগষ্টে স্পাইকে স্থান্তর করা হয়, কারণ টিএনএন এর নাম পরিবর্তন করা হয়। ২০০৫ সালের অক্টোবর মাসে ডাব্লিউডাব্লিউই র ইউএস নেটওয়ার্কে স্থান্তর করা হয় এবং এখনো ইউএস নেটওয়ার্কে প্রচার করা হচ্ছে।"ডাব্লিউডাব্লিউই র" এর আরো পর্বসমূহ ডাব্লিউডাব্লিউই নেটওয়ার্ক এ প্রচার করা হয়, এখানে চাহিদার উপর পূর্বের পর্বে সংকলন রয়েছে।


title: ডাব্লিউডাব্লিউই আন্তঃমহাদেশীয় চ্যাম্পিয়নদের তালিকা

text:
ডাব্লিউডাব্লিউই আন্তঃমহাদেশীয় চ্যাম্পিয়নশীপ হল পেশাদারি কুস্তি চ্যাম্পিয়নশীপ। এটির মালিক আমেরিকান প্রমোশন ডাব্লিউডাব্লিউউ। ডাব্লিউডাব্লিউই তে এই খেতাবটি ১৯৭৮ সালে চালু করা হয়, তৎকালীন সময়ে এটি ওয়ার্ল্ড রেসলিং ফেডারেশন নামে পরিচিত ছিল। প্যাট প্যাটারশন প্রথম আন্তঃমহাদেশীয় চ্যাম্পিয়ন ছিলেন।
এটি ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এর পর দ্বিতীয় সম্মানজনক চ্যাম্পিয়নশীপ। ২০০২ সালে, ডাব্লিউডাব্লিউএফ এর নাম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তে পরিবর্তন করা হয়। ফলে ডাব্লিউডাব্লিউএফ আন্তঃমহাদেশীয় চ্যাম্পিয়নশীপ থেকে ডাব্লিউডাব্লিউই আন্তঃমহাদেশীয় চ্যাম্পিয়নশীপে পরিবর্তন করা হয়।


title: বিক্রম (অভিনেতা)

text: কেনেডি জন ভিক্টর (জন্ম ১৭ এপ্রিল ১৯৬৬) যিনি তার স্টেজনেইম বিক্রম অথবা চিয়াঁ বিক্রম নামে বেশি পরিচিত, একজন ভারতীয় অভিনেতা এবং গায়ক, যিনি সাধারণত তামিল ভাষার চলচ্চিত্রে অভিনয় করেন। তিনি সাতটি ফিল্মফেয়ার এ্যাওয়ার্ডের সঙ্গে সঙ্গে একটি ন্যাশনাল ফিল্ম এ্যাওয়ার্ড এবং তামিলনাড়ু স্টেট ফিল্ম এ্যাওয়ার্ডও জিতেছেন, অন্যান্য স্বীকৃতি এবং সম্মাননাসহ তিনি ২০১১ সালের মে মাসে পিপলস ইউনিভার্সিটি অব মিলান দ্বারা অনারারী ডক্টরেট উপাধি পান।


title: ডাব্লিউডাব্লিউই বর্তমান চ্যাম্পিয়নদের তালিকা

text:
এই তালিকাটি  28, 2022 অনুযায়ী বর্তমান ডাব্লিউডাব্লিউই চ্যাম্পিয়নদের (পূর্ণ নাম: ওয়ার্ল্ড রেসিলিং এন্টারটেইনমেন্ট) তালিকা। ডাব্লিউডাব্লিউই তে সক্রিয় ৪টি একাকী চ্যাম্পিয়নশীপ আছে: ওয়ার্ল্ড হেভিওয়েট চ্যাম্পিয়নশীপ, আন্তঃমহাদেশীয় চ্যাম্পিয়নশীপ, মার্কিন যুক্তরাষ্ট্র চ্যাম্পিয়ন, এবং ডিভাস চ্যাম্পিয়নশীপ; এছাড়াও ডাব্লিউডাব্লিউই ট্যাগ টিম চ্যাম্পিয়নশীপ। বর্তমানে শীর্ষ পর্যায়ের চ্যাম্পিয়নশীপ ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এর বিজয়ী রোমান রেইংস।
আর দ্বিতীয় সম্মানমূলক চ্যাম্পিয়নশীপ হল ডাব্লিউডাব্লিউই আন্তঃমহাদেশীয় চ্যাম্পিয়নশীপ এবং ডাব্লিউডাব্লিউই মার্কিন যুক্তরাষ্ট্রীয় চ্যাম্পিয়নশীপ।


title: পেইজ (কুস্তিগীর)

text:
সারায়্যা-জেড বেভিস (জন্ম ১৭ আগস্ট ১৯৯২) একজন ইংরেজ পেশাদার কুস্তিগির এবং অভিনেত্রী। বর্তমানে ডাব্লিউডাব্লিউই এর সাথে চুক্তিবদ্ধ আছেন। সেখানে সে তার রিং নাম পেইজ হিসেবে কুস্তি লড়েন। সে দুইবারের ডাব্লিউডাব্লিউই ডিভাস চ্যাম্পিয়ন এবং ডাব্লিউডাব্লিউই এর ডেভেলপমেন্টাল ব্রাঞ্চের প্রথম এনএক্সটি নারী চ্যাম্পিয়ন।
২০০৫ খ্রিষ্টাব্দে ১৩ বছর বয়সে বেভিসের পরিবার পরিচালিত প্রমোশন ওয়ার্ল্ড অ্যাসোসিয়েশন অব রেসলিং এ তার অভিষেক হয়। ঐসময় তার রিং নাম ছিল ব্রিটানি নাইট। ২০১১ সালে সে ডাব্লিউডাব্লিউই এর সাথে চুক্তিবদ্ধ হয় এবং ডেভেলপমেন্টাল ব্রাঞ্চে কাজ শুরু করে। ২০১৪ সালের এপ্রিল মাসে তার প্রধান রোস্টারে অভিষেক হয় এবং ২১ বছর বয়সে ডিভাস চ্যাম্পিয়নশীপ জিতেন। আর এর সাথে গড়ে তোলেন রেকর্ড। তিনি সবচেয়ে অল্প বয়স্ক ডিভাস চ্যাম্পিয়ন।


এটি ১৯৯৭ সালে তৈরি করা হয়। ১৯৯৯ সালে তৎকালীন চ্যাম্পিয়ন শেন ম্যাকমোহান চ্যাম্পিয়নশীপটি সাথে নিয়ে "অপরাজিত চ্যাম্পিয়ন" হিসেবে অবসরে যেতে চেয়েছিল। ২০০২ সালে যখন ডাব্লিউডাব্লিউএফ এর নাম পরিবর্তিত হয়ে ডাব্লিউডাব্লিউই হয়ে যায় তখন এটির নাম বদলে ডাব্লিউডাব্লিউই ইউরোপিয়ান চ্যাম্পিয়নশীপ রাখা হয়। একই বছরের জুলাইয়ে ইন্টারকন্টিনেন্টাল চ্যাম্পিয়ন রব ভ্যান ডেম সর্বশেষ চ্যাম্পিয়ন হয়ে এটিকে ইন্টারকন্টিনেন্টাল চ্যাম্পিয়নশীপের সাথে যুক্ত করে। যদিও এটির নাম ইউরোপিয়ান চ্যাম্পিয়ন, তা সত্ত্বেও মাত্র দুইজন ইরোপিয়ান বাসিন্দা চ্যাম্পিয়নশীপটি জিততে পেরেছেন। একজন হলো প্রথম ও সর্বোচ্চ রাজত্ব করা চ্যাম্পিয়ন দ্য ব্রিটিশ বুলডগ এবং অন্যজন উইলিয়াম রিগ্যাল। চ্যাম্পিয়নশীপটির জন্য ১৯৯৭ সালে ওয়ান নাইট অনলি পে-পার-ভিউ ইভেন্টের মেইন ইভেন্টে প্রতিযোগী করা হয়।


title: দ্য আন্ডারটেকার

text: মার্ক উইলিয়াম ক্যালওয়ে (জন্ম মার্চ ২৪, ১৯৬৫) একজন মার্কিন পেশাদার কুস্তিগির। মার্ক দ্য আন্ডারটেকার নামে বেশি পরিচিত। তিনি বর্তমানে ওয়ার্ল্ড রেসলিং এন্টারটেইনমেন্টে কাজ করে। ডাব্লিউডাব্লিউই তে সে তিনবার ওয়ার্ল্ড হেভিওয়েট চ্যাম্পিয়ন এবং চার বারের ডাব্লিউডাব্লিউই চ্যাম্পিয়ন। ওয়ার্ল্ড ক্লাস চ্যাম্পিয়নশীপ রেসলিং এ ড্যালাসের সাথে তার অভিষেক হয়। ১৯৮৮ সালে ইউনাইটেড স্টেট রেসলিং এসোসিয়েশনে অভিষেক হয়। মার্ক ১৯৯০ সালে ডাব্লিউডাব্লিউই এর সার্ভাইবার সিরিজ প্রতি-দর্শনে-পরিশোধ এ তার অভিষেক হয়। যদিও কাউন্ট-আউটের দ্বারা অপনীত হয়েছিল, তবুও আন্ডারটেকার এর দল ম্যাচটি জিতে ছিল। ঐ বছরে আন্ডারটেকার একটি ম্যাচও হেরে ছিলনা। এছাড়াও সে ডাব্লিউডাব্লিউএফ চ্যাম্পিয়নশিপ জিতেছিলেন। এরপর শীঘ্রই চ্যাম্পিয়নশিপের জন্য তার প্রথম ম্যাচে হাল্ক হোগানের কাছে হেরে যায়।


title: দে'জ পাবলিশিং

text: দে’জ পাবলিশিং একটি বিশিষ্ট কলকাতা-ভিত্তিক বাংলা গ্রন্থ প্রকাশন সংস্থা। এটি ভারতের পাঁচটি বৃহত্তম বাংলা গ্রন্থ প্রকাশনার একটি। দে’জ পাবলিশিং-এর কর্ণধার সুধাংশুরঞ্জন দে, যিনি কলকাতা পুস্তকমেলার মাঠ নিয়ামকের দায়িত্বে রয়েছেন। এই প্রকাশন সংস্থা শংকর, সুনীল গঙ্গোপাধ্যায়, শীর্ষেন্দু মুখোপাধ্যায়, নারায়ণ সান্যাল, বুদ্ধদেব গুহ, প্রতিভা বসু, সৈয়দ মুস্তাফা সিরাজ প্রমুখ বিশিষ্ট লেখকদের গ্রন্থ প্রকাশ করে থাকেন। মহাশ্বেতা দেবীর রচনাবলিও এই প্রকাশনার উদ্যোগে প্রকাশিত। দে’জ পাবলিশিং প্রকাশিত একাধিক বই সাহিত্য অকাদেমী পুরস্কার, আনন্দ পুরস্কার, রবীন্দ্র পুরস্কার ইত্যাদি সম্মানজনক পুরস্কারে সম্মানিত হয়েছে। আধুনিক লেখকদের পাশাপাশি রবীন্দ্রনাথ ঠাকুর, শরৎচন্দ্র চট্টোপাধ্যায়, বঙ্কিমচন্দ্র চট্টোপাধ্যায়, স্বর্ণকুমারী দেবী প্রমুখ ধ্রুপদী লেখকের গ্রন্থাবলিও দে’জ পাবলিশিং প্রকাশ করে। বর্তমানে সুপ্রতিষ্ঠিত বহু লেখকের প্রথম বই প্রকাশ করেছিল এই সংস্থাই। শতাধিক বেস্টসেলার বইয়ের প্রকাশক দে’জ পাবলিশিং প্রতি বছর ১৫০টি নতুন বই প্রকাশ করে থাকে। কলকাতার কলেজ স্ট্রিটে ১৫, বঙ্কিম চাটুজ্যে স্ট্রিটস্থ ভবনে এই সংস্থার প্রধান কার্যালয়।


title: একশালা বন্দোবস্ত

text:
আমিনি কমিশন পাঁচটি সুপারিশ ও মন্তব্য পেশ করে:
(১) জমিদারদের অনাদায়ি কর পরিশোধে অনীহার কারণে কর মওকুফযোগ্য হবে না;
(২) একটি কর বিলুপ্ত হলে আরেকটি কর সৃষ্টি হয়; ফলত কর ছাঁটাই কিংবা কর বিলোপ কোনোটাই রায়তদের জন্য সুফলদায়ক হয় না;
(৩) নদী, নতুন হাট-বাজার পার্শ্ববর্তী জমিদারের হাতে বেদখল হওয়ার অজুহাতে কর হ্রাসের দাবি সমর্থনযোগ্য নয়;
(৪) স্থানীয় বিষয়-আশয় সম্পর্কে সরকারি উদাসীনতার সুযোগে জমিদাররা অকল্পনীয় পরিমাণে জমিজমা আলাদা করে নিয়েছে;
(৫) কোম্পানির দীউয়ানির ধারণার চেয়ে কর পরিস্থিতির অবনতি হয়েছে।


title: বাংলাদেশের বিচার ব্যবস্থা

text: সরকার অর্থঋণ আদালত আইন, ১৯৯০ এর বিধানাবলির অধীনে প্রতি জেলায় একটি অর্থঋণ আদালত গঠন করেছেন এবং সুপ্রীম কোর্টের সঙ্গে পরামর্শক্রমে অধস্তন বিচারকদের এই আদালতের বিচারক পদে নিয়োগ দিয়েছেন। ব্যাংক, বিনিয়োগ কর্পোরেশন, গৃহনির্মাণ ঋণদান সংস্থা, লিজিং কোম্পানি ইত্যাদির মতো অর্থলগ্নি প্রতিষ্ঠান এবং অর্থলগ্নি প্রতিষ্ঠান আইন, ১৯৯৩ এর বিধানাবলির অধীনে গঠিত ব্যাংক বহির্ভূত অর্থ প্রতিষ্ঠানগুলোর অনাদায়ী ঋণ আদায়ের সকল মামলা অর্থঋণ আদালতে দায়ের করতে হয় এবং এজাতীয় মামলাগুলো এককভাবে এই শ্রেণির আদালতে বিচারযোগ্য। অর্থঋণ আদালত একটি দেওয়ানি আদালত এবং দেওয়ানি আদালতের যাবতীয় ক্ষমতা এই আদালতের রয়েছে।


title: বাংলাদেশের বিচার ব্যবস্থা

text: পাঁচ শ্রেণির অধস্তন দেওয়ানি আদালত আছে, যথা *সহকারি জজ আদালত,* উর্ধতন সহকারি জজের আদালত, *যুগ্ম জেলা জজের আদালত, *অতিরিক্ত জেলা জজের আদালত ও *জেলা জজের আদালত। প্রতিটি জেলায় বিচার বিভাগের প্রধান হলেন জেলা জজ। পাবর্ত্য জেলাগুলোতে যেখানে পৃথক কোনো দেওয়ানি আদালত ছিল না সেখানে ম্যাজিস্ট্রেটরাই দেওয়ানি আদালতের দায়িত্ব পালন করতেন। তবে সম্প্রতি সেখানে দেওয়ানি আদালত গঠিত হয়েছে এবং কাজ করছে। হাইকোর্ট বিভাগের তত্ত্বাবধান সাপেক্ষে জেলা জজের গোটা জেলার সকল দেওয়ানি আদালতের উপর প্রশাসনিক নিয়ন্ত্রণ রয়েছে। জেলা জজের প্রধানত আপীল মামলার বিচার করার ও মামলা পর্যালোচনা করার এখতিয়ার আছে। তবে কোনো কোনো ক্ষেত্রে তার মৌলিক এখতিয়ারও রয়েছে। অতিরিক্ত জেলা জজের এখতিয়ার জেলা জজের এখতিয়ারের মতোই সমবিস্তৃত। তিনি জেলা জজ কর্তৃক তার উপর অর্পিত বিচারিক দায়িত্ব পালন করেন। সহকারি জজ ও অধস্তন জজের প্রদত্ত রায়, ডিক্রী বা আদেশের বিরুদ্ধে আপীল জেলা জজদের কাছে করা হয়। অনুরূপভাবে জেলা জজ সহকারি জজদের প্রদত্ত রায়, ডিক্রী বা আদেশের বিরুদ্ধে আনীত আপিলগুলো যুগ্ম জেলা জজদের কাছে নিষ্পত্তির জন্য পাঠাতে পারেন। যুগ্ম জেলা জজদের দেওয়ানি বিষয়ক সীমাহীন মৌলিক এখতিয়ার রয়েছে।


title: বাংলাদেশের বিচার ব্যবস্থা

text: দেওয়ানি আদালতগুলো উত্তরাধিকার, বিবাহ বা জাতপাত কিম্বা কোনো ধর্মীয় রীতিনীতি বা প্রতিষ্ঠান সম্পর্কিত যেকোন প্রশ্নের নিষ্পত্তিকালে পক্ষগুলো যেখানে মুসলমান সেক্ষেত্রে মুসলিম আইন আর হিন্দু হলে হিন্দু আইন প্রয়োগ করে থাকে। তবে আইনসভা প্রণীত কোনো অধিনিয়মের (Enactment) দ্বারা এ জাতীয় আইনের পরিবর্তন বা বিলোপ ঘটে থাকলে সেসব ক্ষেত্রেই এর ব্যত্যয় ঘটে।


title: থাইল্যান্ড

text: থাইল্যান্ডের আইন ব্যবস্থাতে ঐতিহ্যবাহী থাই এবং পশ্চিমা আইনের সম্মিলন ঘটেছে। সংবিধান অনুসারে সাংবিধানিক আদালত হল আপিল বিভাগের সর্বোচ্চ আদালত। বিচারক, সংসদীয় নেতা এবং ঊর্ধ্বতন নিরপেক্ষ কর্মকর্তাদের একটি কমিটি সাংবিধানিক আদালতের সদস্যদের মনোনয়ন দেন। সিনেট তাদের মনোনয়ন নিশ্চিত করে এবং রাজা তাদেরকে কাজে নিয়োগ দেন। বিচার বিভাগের আদালতগুলো ফৌজদারী ও দেওয়ানী মামলাগুলি পরিচালনা করে। এগুলি কোর্ট অভ ফার্স্ট ইনস্ট্যান্স, কোর্ট অভ আপিল্‌স এবং সুপ্রিম কোর্ট --- এই তিন স্তরে বিভক্ত। থাইল্যান্ডের দক্ষিণ সীমান্তবর্তী অঞ্চলে, যেখানে মুসলমানেরা সংখ্যাগুরু, সেখানে প্রাদেশিক ইসলামী কমিটিসমূহ সীমত পরিসরে পারিবারিক, বিবাহ ও বিবাহবিচ্ছেদ সংক্রান্ত শালিশ পরিচালনা করতে পারে।


title: অষ্টক গীত ও নৃত্য

text: ১০ থেকে ১২ জন শিল্পী নিয়ে অষ্টক গীত / নৃত্য দল গঠিত হয়; আর তারা দুটি দলে বিভক্ত হয়ে গীত ও নৃত্য পরিবেশন করে থাকে। এতে একজন প্রধান গায়েন (যিনি সূত্রধর বা “সরকার” নামে পরিচিত), একজন করে কৃষ্ণবেশি বালক ও রাধাবেশি বালক (ক্ষেত্র বিশেষে বালিকা) থাকে; এ ছাড়াও একজন পরিচালক / পরিবেশক এবং আরও তিন বা ততোধিক পরিবেশনকারী থাকেন। সূত্রধর বা “সরকার” গানের শুরু ও গতি-প্রকৃতি নিয়ন্ত্রণ করেন এবং তার নির্দেশ অনুসারেই অন্যান্য কুশীলবরা রীতিনীতি ও প্রয়োজনীয় তাল-লয় ও ধাপ-সমূহ রক্ষা করে পরিবেশনা সচল রাখে; আর এতে কখনো জোরালো ও চটুল - আবার কখনো ধীর লয়ে গাইতে থাকা গানের মধ্যে মধ্যে চলতে থাকে নৃত্যের প্রদর্শন।


title: প্রবেশন

text: প্রবেশন মঞ্জুর করা মূলতঃ বিজ্ঞ আদালতের একটি স্বেচ্ছাধীন ক্ষমতা।প্রবেশন ব্যবস্থায় বিচার কার্যের আনুষ্ঠানিকতা সম্পন্ন হওয়ার পর কোন ব্যক্তি যখন আইনের দৃষ্টিতে দোষী সাব্যস্থ হওয়ার উপক্রম হয় কিংবা ব্যক্তি যদি দোষ স্বীকার করে তখন বিজ্ঞ আদালতের কাছে প্রবেশনের সুযোগ পাওয়ার জন্য আদালতের গোচরিভূত করা যায়। আদালত যদি উপযুক্ত মনে করেন যে, আইনের অধীনে প্রবেশন আদেশের শর্তাবলী পালনে অঙ্গীকারাবদ্ধ করে অপরাধী তার সংশোধন ও পুনর্বাসনে উপকৃত হতে পারে, তখন আদালতে নিয়োজিত প্রবেশন অফিসারকে অপরাধীর চরিত্র, প্রাক বংশ পরিচয়, পারিবারিক পারিপাশ্বিক ও তথ্যাদি বা অবস্থাদি তদন্ত করে একটি প্রাক দন্ডাদেশ প্রতিবেদন আদালতের নিকট দাখিল করার অনুরোধ করেন। তদন্তে প্রবেশন অফিসার যদি বুঝতে পারেন যে, অপরাধীর প্রবেশনের বা সমাজ ভিত্তিক সংশোধনের সুযোগ রয়েছে তা হলে তিনি প্রবেশনের সুপারিশ করেন। অন্যথায় অপরাধীকে শান্তি পেতে হয়। বিজ্ঞ আদালত মামলার কাগজপত্র ও সার্বিক অবস্থা পর্যালোচনা করে  স্ব-উদ্যোগেও প্রবেশন মঞ্জুর করতে পারেন।


title: বাংলাদেশের বিচার ব্যবস্থা

text: ব্যবসা-বাণিজ্য ও শিল্প শ্রমিকদের নিয়োগ সম্পর্কিত বিরোধ নিষ্পত্তির জন্য শ্রম আদালত গঠন করা হয়েছে। প্রতিটি শ্রম আদালত একজন চেয়ারম্যান ও দুজন সদস্য নিয়ে গঠিত। জেলা জজ বা অতিরিক্ত জেলা জজদের মধ্য থেকে চেয়ারম্যান নিয়োগ করা হয়। সদস্যদের একজনকে মালিকদের সঙ্গে পরামর্শক্রমে এবং অপরজনকে শ্রমিকদের সঙ্গে পরামর্শক্রমে নিযুক্ত করা হয়। শ্রম আদালত শিল্পবিরোধ, মালিক-শ্রমিক সমঝোতার বাস্তবায়ন বা লঙ্ঘন, মালিক ও শ্রমিকদের পরস্পরের বিরুদ্ধে আনীত অভিযোগ এবং ছাঁটাই, লে-অফ, নিয়োগ বাতিল, চাকরি থেকে বরখাস্ত, চাকরিতে থাকাকালে পঙ্গুত্ব বরণ হেতু ক্ষতিপূরণ ও বেতন পরিশোধ না করা সংক্রান্ত শ্রমিকদের অভিযোগ নিষ্পত্তি করে রায় দিয়ে থাকে এবং শ্রম সম্পর্কিত অন্যায্য কার্যকলাপ, সমঝোতা ভেঙ্গে যাওয়া বা তা বাস্তবায়ন না করা, বেআইনী ধর্মঘট বা লক আউট এবং শ্রম আদালতের আদেশ না মানা সম্পর্কিত অপরাধসমূহের বিচারও করে থাকে। শ্রম আদালতের রোয়েদাদে সংক্ষুব্ধ যেকোন পক্ষ শ্রম আপিল ট্রাইব্যুনালে আপিল করতে পারেন। হাইকোর্ট বিভাগের চাকরিরত বা অবসরপ্রাপ্ত বিচারকদের মধ্য থেকে সরকার কর্তৃক নিযুক্ত একজন মাত্র সদস্য নিয়ে এই ট্রাইব্যুনাল গঠিত। শ্রম আপিল ট্রাইব্যুনালকে চাকরিচ্যুত শ্রমিক বা শ্রমিকদের চাকরিতে পুনর্বহালের রোয়েদাদের বিরুদ্ধে আপিলের নিষ্পত্তি আপিল পেশ করার ১৮০ দিনের মধ্যে করতে হয। তবে শ্রম আপিল আদালতের সিদ্ধান্তের বিরুদ্ধে কোনো আপীল করা যায় না। শ্রম আপিল আদালতের সিদ্ধান্তে কোনো পক্ষ সংক্ষুদ্ধ হয়েছে মনে করলে তিনি ঐ মামলার আইনগত বৈধতা বা যথার্থতা সম্পর্কে সন্তুষ্ট হবার উদ্দেশ্যে মামলার নথিপত্র পরীক্ষা করে দেখার জন্য রীট অব সার্টিওয়ারি ইস্যু করার ব্যাপারে হাইকোর্ট ডিভিশনে দরখাস্ত পেশ করতে পারেন। শ্রমিকের ক্ষতিপূরণের কমিশনার হিসেবে শ্রম আদালতের সিদ্ধান্তের বিরুদ্ধে হাইকোর্ট ডিভিশনে আপীল করা যেতে পারে।


title: আন্তর্জাতিক ন্যায়বিচার আদালত

text:
অণুচ্ছেদ ৬ অণুসারে সকল বিচারক দেশ - জাতি নির্বিশেষে উন্নত নৈতিক চরিত্রের অধিকারি নির্বাচিত হবেন যারা নিজ দেশে সরবোচ্চ বিচার কার্যালয়ে উপযুক্ত এবং আন্তর্জাতিক আইন সম্পর্কে ব্যাপক ধারণা রাখেন। বিচার ব্যাবস্থার স্বাধীনতা অণুচ্ছেদ ১৬-১৮ দ্বারা নিশ্চিত করা হয় এবং আদালতের বিচারকেরা অন্য কোন পদে বা পরামর্শক হিসাবে কাজ করতে পারবেন না। সাধারনত এই আদালতের বিচারকেরা নিজস্ব নৈতিকতা দিয়ে এই আইন মেনে চলেন। কোন বিচারককে বরখাস্ত করা যাবে যদি বাকি বিচারকেরা সর্বসম্মত হন।
বিচারকেরা সম্মিলিত বাঁ পৃথক মতামত দিতে পারেন। সিদ্ধান্ত এবং পরামর্শ মতামত সংখ্যাগরিষ্ঠের ভিত্তিতে হয়। সমসংখ্যা মতামতের বিষয়ে প্রেসিডেন্টের সিদ্ধান্ত চূড়ান্ত। . বিচারকেরা কোন বিষয়ে ভিন্নমত পোষণ করতে পারেন।


title: আদালত (টেলিভিশন ধারাবাহিক)

text: আদালত () হল একটি ভারতীয় টেলিভিশন আদালত বিষয়ক সিরিজ যেটি সনি টিভিতে প্রচারিত হয়ে থাকে। অনুষ্ঠানটি এ্যাডভোকেট কে,ডি, পাঠক নিয়ে গড়ে উঠেছে যিনি একজন প্রতিরক্ষা আইনজীবী হিসেবে অনবদ্য জয়ের রেকর্ড সৃষ্টি করেছেন এবং সত্য পক্ষাবলম্বী অসহায় নিরপরাধ ব্যক্তি কিন্তু মিথ্যা মামলার শিকারীদেরকে তিনি বিনামূল্যে আইনী লড়াইয়ে লড়েন। কেডি একজন ভদ্র পরিশীলিত, বিদগ্ধ এবং এখনো রীতিবিরুদ্ধ আইনজীবি হন। তাঁর সাফল্যের হার (শতভাগ) ১০০% কিন্তু সবচেয়ে গুরুত্বপূর্ণ বিষয় হল, কে ডি কেবলমাত্র তার মক্কেলের জন্য লড়েননা বরং ন্যায়বিচার প্রতিষ্ঠার জন্য সংগ্রাম করেন। আদালত প্রচারিত হয় প্রতি শনি ও রবিবার ভারতীয় সময় সন্ধ্যা ৭.৩০ মিনিট থেকে ৮.৩০ পর্যন্ত। "আদালত" আরও প্রচারিত হয় সনি এন্টারটেনমেন্ট টেলিভিশন এশিয়া চ্যানেলে। এছাড়াও "আদালত" বাংলা ভাষায় ডাবিংকৃত সনি আট চ্যানেলে ভারতীয় সময় রাত ১০.০০ প্রতি বৃহস্পতিবার-শুক্রবার প্রচারিত হয়।


title: ঘেন্ট কাংরি

text: ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।


title: অরুণাচল প্রদেশ

text: অরুণাচল প্রদেশের ভূপ্রকৃতি দক্ষিণে পাহাড়ের পাদদেশীয় এলাকা দিয়ে শুরু হয়ে ক্ষুদ্রতর হিমালয় পর্বতমালায় উপনীত হয়েছে এবং সেখান থেকে উত্তরে তিব্বতের সাথে সীমান্তের কাছে বৃহত্তর হিমালয় পর্বতমালায় মিশেছে। ব্রহ্মপুত্র নদ (এখানে সিয়াং (Dihang)নামে পরিচিত) ও তার বিভিন্ন উপনদী তিরাপ, লোহিত, সুবর্ণসিড়ি ও ভারেলি এখানকার প্রধান নদনদী। দক্ষিণের পাহাড়ের পাদদেশীয় এলাকার জলবায়ু উপক্রান্তীয় প্রকৃতির। পার্বত্য অঞ্চলে উচ্চতা বৃদ্ধির সাথে সাথে তাপমাত্রা দ্রুত হ্রাস পায়। বার্ষিক ২০০০ থেকে ৪০০০ মিলিমিটার বৃষ্টিপাত হয়। অঙ্গরাজ্যটির উদ্ভিজ্জ ও প্রাণীজীবনে এর বিচিত্র ভূপ্রকৃতি ও জলবায়ুর প্রভাব দেখতে পাওয়া যায়। এখানে ৫০০-রও বেশি প্রজাতির অর্কিড গাছ আছে। বিস্তৃত অরণ্য উপক্রান্তীয় থেকে শুরু করে আল্পীয় ধরনের হতে পার। প্রাণীর মধ্যে বাঘ, চিতাবাঘ, হাতি, লাল পান্ডা এবং হরিণ উল্লেখযোগ্য।


title: অন্ধ্রপ্রদেশ

text: অন্ধ্রপ্রদেশের উপকূলরেখার দৈর্ঘ্য । এটি ভারতের দ্বিতীয় দীর্ঘতম উপকূলরেখা (গুজরাতের পরেই)। অন্ধ্রপ্রদেশ দুটি অঞ্চলে বিভক্ত: উপকূলীয় অন্ধ্র ও রায়ালসীমা। তাই এই রাজ্যকে সীমান্ধ্র নামেও অভিহিত করা হয়ে থাকে। রাজ্যের ১৩টি জেলার মধ্যে ৯টি উপকূলীয় অন্ধ্র এলাকার ও ৪টি রায়ালসীমার। বিশাখাপত্তনম ও বিজয়ওয়াড়া এই রাজ্যের দুটি বৃহত্তম শহর। ১০ বছরের জন্য হায়দ্রাবাদ শহরটি অন্ধ্রপ্রদেশ ও তেলঙ্গানার যৌথ রাজধানী। অন্ধ্রপ্রদেশ ভারতের একমাত্র রাজ্য যার রাজধানী রাজ্যের মূল ভূখণ্ডের বাইরে অবস্থিত। এই রাজ্যের রাজধানী হায়দ্রাবাদ অন্ধ্রপ্রদেশ-তেলঙ্গানা সীমান্ত থেকে ২৫০ কিলোমিটার দূরে অবস্থিত।


title: অন্ধ্রপ্রদেশ

text: অন্ধ্রপ্রদেশ () হল ভারতের ২৯টি রাজ্যের অন্যতম। এই রাজ্য ভারতের দক্ষিণ-পূর্ব উপকূল অঞ্চলে অবস্থিত। এই রাজ্যের আয়তন । এটি আয়তনের হিসেবে ভারতের অষ্টম বৃহত্তম রাজ্য। ২০১১ সালের জনগণনা অনুসারে, অন্ধ্রপ্রদেশের জনসংখ্যা ৪৯,৩৮৬,৭৯৯। জনসংখ্যার হিসেবে এটি দেশের দশম বৃহত্তম রাজ্য। অন্ধ্রপ্রদেশের উত্তরে তেলঙ্গানা ও ছত্তীসগঢ়, দক্ষিণে তামিলনাড়ু, উত্তর-পূর্বে ওড়িশা, পশ্চিমে কর্ণাটক ও পূর্বে বঙ্গোপসাগর অবস্থিত। এই রাজ্যের উত্তরপূর্ব দিকে গোদাবরী বদ্বীপ এলাকায় পুদুচেরি কেন্দ্রশাসিত অঞ্চলের ইয়ানাম জেলা (আয়তন ) অবস্থিত।


title: কে১২

text: ১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।


title: উপকূলীয় অন্ধ্র

text: উপকূলীয় অন্ধ্র (কোস্টাল অন্ধ্রা), ভারতের অন্ধ্রপ্রদেশ রাজ্যের একটি অঞ্চল। এই অঞ্চলটি ১৯৫৩ সালের পূর্বে মাদ্রাজ রাজ্য এবং ১৯৫৩ থেকে ১৯৫৬ সাল পর্যন্ত অন্ধ্র প্রদেশের অংশ ছিল। ২০১১ সালের আদমশুমারি অনুসারে এটির আয়তন ৯৫,৪৪২ বর্গ কিলোমিটার (৩৬,৮৫০ বর্গ মাইল) যা মোট রাজ্যের ৫৭.৯৯% এবং জনসংখ্যা ৩,৮১,৯৩,৮৬৮ জন, যা অন্ধ্রপ্রদেশ রাজ্যের জনসংখ্যার ৬৯.২০%। এই অঞ্চলটি পূর্ব ঘাট পর্বতমালা ও বঙ্গোপসাগরের মধ্যবর্তী অন্ধ্রপ্রদেশের উপকূলীয় জেলাগুলির অন্তর্ভুক্ত। উপকূলীয় অন্ধ্রার উত্তরে ওড়িশা সীমান্ত থেকে দক্ষিণে কৃষ্ণ নদীর বদ্বীপ পর্যন্ত বিস্তৃত।


title: অন্ধ্রপ্রদেশ রাজধানী অঞ্চল

text: অন্ধ্রপ্রদেশ রাজধানী অঞ্চল হচ্ছে রাজধানী বা মহানগর এলাকা যা অমরাবতী চারপাশে অবস্থিত, যা অন্ধ্রপ্রদেশের নতুন রাজধানী। সমগ্র অঞ্চলটি অন্ধ্র প্রদেশ ক্যাপিটাল রিজার্ভেশন অথরিটির আওতাধীন, ৫৮ টি মন্ডলীর অধীনে ৮,৬০৩ কিলোমিটার (৩,৩২২ বর্গকিলোমিটার) এলাকা জুড়ে রয়েছে, যার মধ্যে ২৯ টি কৃষ্ণ জেলা এবং ২৭ টি গুন্টুর জেলার রয়েছে। [1] গুন্টুর জেলায় আংশিকভাবে ১৮ টি মণ্ডল সম্পূর্ণ এবং ১১ টি মন্ডলগুলি আংশিকভাবে আচ্ছাদিত। কৃষ্ণ জেলায়, এটি সম্পূর্ণভাবে ১৫ টি মন্ডলগুলি এবং এপিসিডিডিআরডি এর আওতাধীন আংশিকভাবে ১৪ টি মন্ডলীর আওতায় রয়েছে। রাজধানী শহরটি নগর বিজ্ঞপ্তিকৃত এলাকা এবং অন্ধ্রপ্রদেশ রাজধানী অঞ্চলের ২১.৭২৩ কিলোমিটার (৮৩.৮৭ বর্গ মাইল) আওতায় আসবে।


title: স্পেন

text: স্পেনের উত্তর সীমানাতে আটলান্টিক মহাসাগরের একটি বাহু বিস্কায়া উপসাগর অবস্থিত। উত্তর-পূর্ব সীমানায় পিরিনীয় পর্বতমালা স্পেনের সাথে ফ্রান্স এবং অতিক্ষুদ্র রাষ্ট্র অ্যান্ডোরার একটি প্রাকৃতিক সীমানা গঠন করেছে। পূর্ব দিকে ভূমধ্যসাগর, দক্ষিণে ভূমধ্যসাগর ও আটলান্টিক মহাসাগর এবং পশ্চিমে পর্তুগাল ও আটলান্টিক মহাসাগর স্পেনের বাকী সীমানা নির্ধারণ করেছে। স্পেনের সর্বদক্ষিণ বিন্দুটি মরক্কোর দিকে মুখ করে অবস্থিত এবং দেশ দুইটি সরু জিব্রাল্টার প্রণালী দ্বারা একে অপরের থেকে বিচ্ছিন্ন; স্পেন তাই ইউরোপের সাথে আফ্রিকার সঙ্গমস্থলে অবস্থিত। এছাড়া আটলান্টিক মহাসাগরের লাস কানারিয়াস দ্বীপপুঞ্জ এবং ভূমধ্যসাগরের বালেয়ারীয় দ্বীপপুঞ্জগুলিও স্পেনের শাসনাধীন। এছাড়া মরক্কোতে সেউতা এবং মেলিইয়া নামের দুইটি ছিটমহল স্পেন পরিচালনা করে। উত্তর আফ্রিকার উপকূলের কাছে অবস্থিত পেনিয়ন দে বেলেস দে লা গোমেরা নামক দ্বীপ, আলহুসেমাস ও চাফারিনাস দ্বীপপুঞ্জগুলিও স্পেনের অধিকারে পড়েছে। ব্রিটিশদের অধীনে অবস্থিত জিব্রাল্টার স্পেনের মূল ভূখণ্ডের একেবারে দক্ষিণ প্রান্তসীমায় অবস্থিত।


title: সালতোরো কাংরি


title: উপকূলীয় অন্ধ্র

text: উপকূলীয় অন্ধ্রপ্রদেশ অন্ধ্রপ্রদেশের পূর্ব অঞ্চলে অবস্থিত এবং ছয়টি জেলা নিয়ে গঠিত। উত্তরান্ধ্র, রায়লসীমা অঞ্চল ও ওড়িশা রাজ্য এবং তেলঙ্গানা রাজ্যের সঙ্গে সীমানা রয়েছে উপকূলীয় অন্ধ্রার। কৃষ্ণা নদী ও গোদাবরী নদীর উপস্থিতি ও নদী থেকে জল সেচ উপকূলীয় অন্ধ্রকে উর্বর এলাকায় পরিণত হয়েছে। এই অঞ্চলের উপকূলীয় তটরেখা দেশের দ্বিতীয় দীর্ঘতম যা ৯৭৪ কিমি পর্যন্ত দীর্ঘ।


title: বাহরাইন

text:
বাহরাইনের অর্থনীতি প্রধানত পেট্টোলিয়াম উৎপাদন, প্রক্রিয়াকরণ ও রিফাইনিং এর উপর নির্ভরশীল। এই খাত ৬০% রপ্তানিতে ও ৩০% জিডিপিতে অবদান রাখে। এদেশের শ্রমবাজারের ৫ ভাগের ৩ ভাগ দখল করে আছে বিদেশি শ্রমিকেরা।
যোগাযোগব্যবস্থা ভাল হওয়ায় পারস্য উপসাগরীয় অঞ্চলের অনেক বহুজাতিক প্রতিষ্ঠান এখানে সদরদপ্তর স্থাপন করেছে।
পর্যটন খাত অনেক উন্নতি সাধন করেছে। এই খাত জিডিপিতে ৯% অবদান রাখছে।
শুধুমাত্র ১% ভূমি চাষযোগ্য হওয়ায় তারা প্রয়োজনীয় খাদ্য নিজেরা উৎপাদনে অক্ষম। তারা এক্ষেত্রে আমদানির উপর নির্ভর করে। তাদের মাথাপিছু আয়ও অনেক বেশি। প্রায় ৫১,৯৫৬ মা.ডলার(২০১৭ অনুযায়ী)


title: কেনিয়া

text: দেশটির অর্থনীতিতে বড় আকারের অবদান রাখছে পর্যটন। মোট জিডিপির ৬৩ শতাংশ আসে এই পর্যটন সংশ্লিষ্ট সেবা থেকে। কয়েক বছর ধরেই এ খাতে কেনিয়ার আয় বেড়েই চলছে। মূলত জার্মানী ও ব্রিটেনের পর্যটকরাই কেনিয়া আসেন। কেনিয়ার দক্ষিণাঞ্চলের ২০, ৮০৮ বর্গ কিলোমিটারের সাভো ন্যাশনাল পার্কটিই পর্যটকদের মূল আকর্ষণের কেন্দ্রবিন্দু হিসেবে পরিচিত। ২০০৬ সালে এ খাত থেকে দেশটির আয় ছিল ৮০৩ মিলিয়ন মার্কিন ডলার, যা তার আগের বছর ছিল ৬৯৯ মিলিয়ন ডলার। এছাড়া কেনিয়াতে দ্বিতীয় সর্বোচ্চ খাত হচ্ছে কৃষি। এ খাত থেকে জিডিপির ২৪ শতাংশ আসে। এখানকার প্রধান ফসল হচ্ছে, চা কফি ইত্যাদি।


title: ইউরোপ

text: দ্বিতীয় বিশ্বযুদ্ধের পর যুক্তরাজ্যের অর্থনীতি ধ্বংসাবস্থায় ছিল, এবং পরবর্তি দশকগুলোতেও আপেক্ষিক অর্থনৈতিক পতন অব্যাহত থাকে। ইতালিও একটি দরিদ্র অর্থনৈতিক অবস্থার মধ্যে ছিল কিন্তু ১৯৫০-এর দশকে তা উচ্চ স্তরের প্রবৃদ্ধির দ্বারা পুনরুদ্ধার করে। পশ্চিম জার্মানি দ্রুত উঠে দাঁড়ায় এবং ১৯৫০-এর দশকে যুদ্ধপূর্ব মাত্রা থেকে উৎপাদন দ্বিগুণ করে। ফ্রান্সও দ্রুত বৃদ্ধি এবং আধুনিকায়নের মাধ্যমে দারুণভাবে ফিরে আসে; পরে স্পেনে, ফ্রাঙ্কোর নেতৃত্বে উঠে আসে, তারা ১৯৬০-এর দশকে বিশাল অভূতপূর্ব অর্থনৈতিক প্রবৃদ্ধি নথিভুক্ত হয়, যাকে স্পেনীয় অলৌকিক ঘটনা বলা হয়। সংখ্যাগরিষ্ঠ মধ্য ও পূর্ব ইউরোপীয় রাষ্ট্র সোভিয়েত ইউনিয়নের অধীনে আসে এবং ফলে তারা পারস্পরিক অর্থনৈতিক সহায়তা পরিষদ (COMECON)-এর সদস্য হয়।


title: ইতালির অর্থনীতি

text: দ্বিতীয় বিশ্বযুদ্ধের পর ইতালির অর্থনীতি কৃষিভিত্তিক থেকে শিল্পভিত্তিক অর্থনীতিতে রূপান্তরিত হয়। বর্তমানে বিনিময় হারের ভিত্তিতে এটি বিশ্বের ৬ষ্ঠ বৃহত্তম অর্থনীতি। তবে ইদানিং বিশ্ববাজারে ইতালির প্রতিযোগিতা হ্রাস পেয়েছে।


title: জাকার্তার অর্থনীতি

text:
জাকার্তার অর্থনীতি ইন্দোনেশিয়া এর অর্থনীতি এর এক বিরাট অবদান রাখে।এই শহর থেকেই সবচেয়ে বেশি দেশের জিডিপি এর অংশ রয়েছে।জাকার্তা জাতির শপিংয়ের কেন্দ্রস্থল এবং বাজার করার জন্য দক্ষিণপূর্ব এশিয়ার সবচেয়ে ভাল জায়গা গুলোর মধ্যে একটি। জাকার্তায় শহটির বিভিন্ন ধরনের দোকান এবং ঐতিহ্যগত বাজার রয়েছে। সর্বমোট ৫৫০ হেক্টর নিয়ে একটি একক শহরে জাকার্তার বিশ্বের সর্ববৃহৎ শপিং মলের জায়গা রয়েছে। প্রত্যেক বছর জাকার্তার ২০১২ সালে প্রায় ৭৩ অংশগ্রহণকারী শপিং সেন্টারের উদযাপন উপলক্ষে জুন এবং জুলাই মাসে "জাকার্তা বৃহৎ বিক্রয়" উদযাপিত হয়।
মল যেমন প্লাজা ইন্দোনেশিয়া, গ্র‍্যান্ড ইন্দোনেশিয়া, শপিং টাউন,প্লাজা সিনায়ান,সিনায়ান সিটি এবং প্যাসিফিক প্লেস বিভিন্ন ধরনের বিলাসবহুল ব্র‍্যান্ড বাছাই করার সুবিধা প্রধান করে। মল টামান এংগ্রিক এবং সিপুটরা ওয়াল্ড জাকার্তা যেগূলো জাকার্তায় শপিং মলের নতুন ধারণা বহণ করে।
জাকারওতা শহরটি দেশের বৃহত্তম তথ্য প্রযুক্তি কেন্দ্র বা আইটি সেক্টর।আইটি সেক্টর শহরটির অর্থনীতিতে এক বিরাট অবদান রাখে।এই শহরের জিডিপি এর বেশির ভাগ অংশ তথ্য প্রযুক্তি থেকে আসে।এই শহরের বু নামি তথ্য প্রযুক্তি সংস্থা রয়েছে।এই সংস্থা গুলি সারা বিশ্বে ব্যবসা করছে।এই তথ্য প্রযুক্তি শিল্নে ইন্দোনেশিয়ার বহু মনুষ যুক্ত রয়েছে।এটি কর্ম সংস্থান দিয়েছে লক্ষ লক্ষ মানুষের।
এই শহরের রয়েছে দেশের বৃহত্তম শিল্পাঞ্চল।এই শিল্প অঞ্চলটি শহরের অর্থনীতিতে প্রতিনিয়ত গুরুত্ব পূর্ন অবদান রেখে চলেছে।জাকার্তা হল দেশের অর্থীতির রাজধানী।এটি দেশের বৃহত্তম রপ্তানি কেন্দ্রো।এখানে রয়েছে পেট্রো ক্যামিকাল কারখানা।এখানে দেশের বড় বিমান সংস্থা গুলির সদর দপ্তর রয়েছে।এই শহরে দেশের প্রধান ব্যাঙ্কক এর সদর দপ্তর অবস্থিত।এখানে বহু উৎপাদন ধর্মী শিল্প গড়ে উঠেছে।বহু প্রক্রিয়া করন শিল্প রয়েছে।এই শিল্প কলকারখানার জন্য লক্ষ লক্ষ মানুষের কর্ম সংস্থান যোগায় এই জাকার্তা শহর।


title: ফ্রান্স

text: ফ্রান্সের মোট দেশজ উৎপাদনের মূল্য ২৫০০ কোটি মার্কিন ডলারের বেশি। ফলে ফ্রান্স ইউরোপের তৃতীয় বৃহত্তম ও বিশ্বের ষষ্ঠ বৃহত্তম অর্থনীতি । কৃষিদ্রব্য উৎপাদনে ফ্রান্স ইউরোপের সবচেয়ে গুরুত্বপূর্ণ দেশ; এটি মূলত খাদ্যশস্য, ওয়াইন, পনির ও অন্যান্য কৃষিদ্রব্য ইউরোপ ও সারা বিশ্বে রপ্তানি করে। ফ্রান্স ভারী শিল্পের দিক থেকেও বিশ্বের প্রথম সারির দেশ; এখানে মোটরযান, ইলেকট্রিক যন্ত্রপাতি, ও রাসায়নিক দ্রব্য উৎপাদন করা হয়। তবে ইদানীংকার দশকগুলিতে সেবামূলক শিল্প যেমন ব্যাংকিং, পাইকারী ও খুচরা বাণিজ্য, স্বাস্থ্যসেবা ও পর্যটন ফরাসি অর্থনীতিতে ব্যাপক ও প্রধান ভূমিকা রাখা শুরু করেছে।


title: ইতালি

text:
বর্তমান ইতালি একটি গণপ্রজাতান্ত্রিক রাষ্ট্র। এটাকে বিশ্বের ২৩তম উন্নত দেশ হিসেবে গণনা করা হয় ও জীবনের মান নির্দেশ বিচারে বিশ্বের সেরা দশে ইহার স্থান। ইতালীয়রা খুব উন্নত জীবন-যাপনে অভ্যস্ত এবং প্রতি কাপিটাতে আছে উচ্চ নমিনাল জিডিপি । ইতালি হচ্ছে ইউরোপিয়া ইউনিয়নের প্রতিষ্ঠাতা সদস্য। এটি ইউরোজোনেরও একটি অংশ। এছাড়াও এটির জি৮, জি২০ এবং ন্যাটোর সদস্যপদ রয়েছে। ইতালির রয়েছে বিশ্বের অষ্টম বৃহত্তম নমিনাল জিডিপি, দশম উচ্চতর জিডিপি (পিপিপি)) এবং ষষ্ঠ বৃহত্তম সরকারি বাজেট। এটি অরগানাইজেশন ফর ইকনোমিক কোঅপারেশন অ্যান্ড ওয়ার্ল্ড ট্রেড অর্গানাইজেশন, কাউন্সিল অব ইউরোপ, ওয়েস্টার্ন ইউরোপিয়ান ইউনিয়ন এবং ইউনাইটেড ন্যাশন্সের সদস্য। ইতালির রয়েছে বিশ্বের নবম বৃহত্তম ডিফেন্স বাজেট এবং ন্যাটো নিউক্লিয়ার সরঞ্জামের অংশীদারিত্ব।
ইতালির ইউরোপীয় ও পৃথিবীব্যাপী সামরিক, সাংস্কৃতিক এবং কূটনৈতিক সম্পর্কে বিশাল ভূমিকা পালন করে। ইউরোপীয় রাজনৈতিক, সামাজিক এবং অর্থনৈতিক প্রভাব দেশটিকে দিয়েছে আঞ্চলিক শক্তি। দেশটির রয়েছে সরকারি উচ্চ শিক্ষা কাঠামো ও উচ্চ বিশ্বায়িত জাতি।


title: পর্যটন

text: বিশ্বের অনেক দেশে পর্যটন খাত অর্থনৈতিক উন্নয়নে অত্যন্ত গুরুত্বপূর্ণ ভূমিকা পালন করে। তন্মধ্যে - ফ্রান্স, মিশর, গ্রীস, লেবানন, ইসরায়েল, মার্কিন যুক্তরাষ্ট্র, যুক্তরাজ্য, স্পেন, ইতালি, থাইল্যান্ড অন্যতম। এছাড়াও দ্বীপ রাষ্ট্র হিসেবে খ্যাত মৌরীতাস, বাহামা, ফিজি, মালদ্বীপ, ফিলিপাইন, সিসিলিতেও পর্যটন শিল্প ব্যাপক বিকাশ লাভ করেছে। পর্যটনের মাধ্যমে ব্যাপক পরিমাণের অর্থ মালামাল পরিবহন এবং সেবা খাতে ব্যয়িত হয় যা বিশ্বের মোট জাতীয় উৎপাদনের প্রায় ৫%। অর্থনীতির সহায়ক সেবা খাত হিসেবে পর্যটনের সাথে জড়িত রয়েছে ব্যাপকসংখ্যক লোক। এরফলে উল্লেখযোগ্যসংখ্যক জনগোষ্ঠীর কর্মসংস্থানের সুযোগ সৃষ্টি হয়েছে। সেবা খাত বা শিল্পের মধ্যে রয়েছে পরিবহন ব্যবস্থা যাতে বিমান, প্রমোদ তরী, ট্যাক্সিক্যাব; আতিথেয়তা সেবায় থাকা-খাওয়ার ব্যবস্থা যাতে হোটেল, রিসোর্ট; এবং আমোদ-বিনোদনের মধ্যে চিত্তবিনোদন পার্ক, ক্যাসিনো, শপিং মল, সঙ্গীত মঞ্চ ও থিয়েটার অন্যতম।


title: জার্মানি

text:
যোগ্যতাসম্পন্ন শ্রমিক, উন্নত অবকাঠামো, মূলধনের বৃহৎ মজুদ, দুর্নীতির নিম্নহার ও উচ্চ উদ্ভাবনীক্ষমতা ইত্যাদি বৈশিষ্ট্যসম্পন্ন সোশ্যাল মার্কেট ইকোনমি জার্মানিতে বিদ্যমান। ৩.৫ বিলিয়ন জিডিপি নিয়ে জার্মানী ইউরোপের বৃহত্তম ও বিশ্বের চতুর্থ বৃহত্তম অর্থনীতি। সামগ্রিক জিডিপির ৭০ শতাংশ সার্ভিস সেক্টর, ২৯.১ শতাংশ শিল্প ও ০.৯ শতাংশ জুড়ে রয়েছে কৃষি। জুলাই ২০১০ এ দেশের গড় বেকারত্বের হার ছিল ৭.৫ শতাংশ। সর্বনিম্ন ব্যাভারিয়াতে ৪.১ শতাংশ ও সর্বোচ্চ বার্লিনে ১৩.৬ শতাংশ। শিল্পায়নের শুরু থেকেই জার্মানি বৈশ্বিক অর্থনীতির চালক, উদ্ভাবক এবং সুবিধাভোগী। ইউরোপীয়ান ইউনিয়ন, জি৮, জি২০ এর প্রতিষ্ঠাকালীন সদস্য জার্মানি ২০০৩ থেকে ২০০৮ পর্যন্ত বিশ্বের রপ্তানীকারক দেশগুলোর তালিকায় শীর্ষে ছিল। ২০০৯ সালে এটি বিশ্বের দ্বিতীয় শীর্ষ রপ্তানীকারক দেশ এবং তৃতীয় শীর্ষ আমদানিকারক দেশ এবং এর বাণিজ্যিক উদ্বৃত্ত ১৮৯.৭ বিলিয়ন মার্কিন ডলার।
রপ্তানীযোগ্য পণ্যের বেশিরভাগই প্রকৌশলসংক্রান্ত, বিশেষকরে যন্ত্রপাতি, গাড়ি, রাসায়নিক দ্রব্যাদি এবং ধাতু। বিশ্বে বায়ুমিল ও সৌরশক্তি প্রযুক্তির শীর্ষস্থানীয় উৎপাদক দেশ জার্মানি। হ্যানোভার, ফ্রাঙ্কফুর্ট এবং বার্লিনের মতো বড় শহরগুলোতে বৃহত্তম বাণিজ্যমেলা ও বাণিজ্যসম্মেলন অনুষ্ঠিত হয়ে থাকে। ইউরোপীয়ান অর্থনৈতিক ও রাজনৈতিক সংহতির প্রবক্তা জার্মানি। ইইউভূক্ত দেশসমূহের মধ্যে লিখিত বাণিজ্যিকচুক্তি ও ইইউ একক বাজার আইনের আওতায় জার্মানির বাণিজ্য নীতি পরিচালিত হয়। ২০০২ সালের জানুয়ারিতে জার্মানিই ইউরোপের অভিন্ন মুদ্রা ইউরো চালু করে। ফ্রাঙ্কফুর্টের ইউরোপিয়ান কেন্দ্রীয় ব্যাঙ্ক কর্তৃক এর আর্থিকনীতি নির্ধারিত হয়।
একত্রীকরণের দুইদশক পরে জীবনযাত্রার মান ও মাথাপিছু আয়ের দিক দিয়ে প্রাক্তন পশ্চিম জার্মানীর স্টেটসমূহ পুর্ব জার্মানীর স্টেটগুলোর চেয়ে উল্লেখযোগ্য পরিমাণে এগিয়ে আছে। পুর্বজার্মান অর্থনীতির আধুনিকীকরণ ও বিশেষায়ন একটি দীর্ঘমেয়াদি পরিকল্পনা হিসেবে আছে যা ২০১৯ সাল পর্যন্ত চলবে এবং প্রতি বছর পশ্চিম জার্মানি থেকে পুর্ব জার্মানিতে প্রায় ৮০ বিলিয়ন মার্কিন ডলার সমপরিমান অর্থ স্থানান্তরিত হয়। ২০০৯ সালে এঙ্গেলা মার্কেলের নেতৃত্বাধীন জার্মান সরকার ৫০ বিলিয়ন ইউরো (৭০ বিলিয়ন মার্কিন ডলার) এর একটি অর্থনীতি চাঙ্গাকরণ পরিকল্পনা অনুমোদন দেয় যার উদ্দেশ্য ছিল কিছু ক্ষেত্রকে নিম্নগামীতার হাত থেকে রক্ষা করা ও ক্রমবর্ধমান বেকারত্বের হার রোধ করা।


title: তুরস্ক

text: ২০০৯ সালে বিশ্ব অর্থনৈতিক মন্দার ধাক্কা তুরস্কেও লাগে। দেশটির অর্থমন্ত্রী জানান, এ বছর ঘাটতি বাজেটের পরিমাণ হচ্ছে ২৩ দশমিক ২ বিলিয়ন তুর্কি লিরা। ২০০৭ সালের পরিসংখ্যান অনুযায়ী তুরস্কে মোট জাতীয় আয়ের ৮ দশমিক ৯ শতাংশ আসে কৃষি থেকে, ৩০ দশমিক ৮ শতাংশ আসে শিল্পখাত থেকে এবং ৫৯ দশমিক ৩ শতাংশ আসে সেবাখাত থেকে। তুরস্কের পর্যটন শিল্প দেশটির অর্থনীতিতে বড় ধরনের অবদান রেখে চলছে। ২০০৮ সালে দেশটিতে পর্যটকের সংখ্যা ছিল তিন কোটি ৯ লাখ ২৯ হাজার ১৯২ জন। যাদের কাছ থেকে কর আদায় হয় দুই হাজার ১৯০ কোটি ডলার। এ ছাড়া তুর্কি অর্থনীতির অন্যান্য খাতের মধ্যে উল্লেখযোগ্য হচ্ছে ব্যাংকিং খাত, নির্মাণ খাত, গার্মেন্টস, বিদ্যুৎ, তেল, পরিশোধন, খাদ্য, লোহা, স্টিল, অটোমোটিভ ইত্যাদি। ২০১২ সালের হিসাব অনুযায়ী অটোমোটিভ তৈরির দিক থেকে তুরস্কের অবস্থান বিশ্বে ১৭তম। সাম্প্রতিক বছরগুলোতে মুদ্রাস্ফীতি ব্যাপকভাবে কমে এসেছে। ১৯৯৫ সালে ইউরোপীয় ইউনিয়নের সাথে এক চুক্তি করে তুরস্ক। ২০০৭ সালে বিদেশী বিনিয়োগ থেকে তুরস্কের আয় হয়েছে দুই হাজার ১৯০ কোটি ডলার।


title: নিউজিল্যান্ড জাতীয় মহিলা ক্রিকেট দল

text: ২০০০ সালের মহিলাদের বিশ্বকাপ ক্রিকেটের একদিনের প্রতিযোগিতায় শিরোপা জয়লাভ করে দলটি সবিশেষ কৃতিত্ব প্রদর্শন করে। এমিলি ড্রুমের অধিনায়কত্বে উত্তেজনাপূর্ণ চূড়ান্ত খেলায় অস্ট্রেলিয়া মহিলা দলকে মাত্র চার রানের ব্যবধানে পরাভূত করে এ সাফল্য লাভ করে দলটি। এছাড়াও দলটি বার্ষিক প্রতিযোগিতা হিসেবে অস্ট্রেলিয়া মহিলা দলের সাথে অংশগ্রহণ করে। এ সিরিজটি রোজ বোল সিরিজ নামে পরিচিত। ২০০৪ সালে ইংল্যান্ড সফরে নিউজিল্যান্ড মহিলা দল প্রথমবারের মতো ইংল্যান্ড পুরুষদের দলের বিপক্ষে টুয়েন্টি২০ আন্তর্জাতিকে অংশগ্রহণ করেছিল। সাম্প্রতিককালের ২০০৭/২০০৮ মৌসুমের রোজ বোল সিরিজে অস্ট্রেলিয়ার বিপক্ষে তারা ৩-২ ব্যবধানে পরাজিত হয়েছিল।


title: এড জয়েস

text: ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য জয়েসসহ ১৫-সদস্যের চূড়ান্ত তালিকা প্রকাশ করে। ১৬ ফেব্রুয়ারি, ২০১৪ তারিখে আয়ারল্যান্ড দল গ্রুপ-পর্বে ওয়েস্ট ইন্ডিজের বিপক্ষে প্রথম খেলায় অংশগ্রহণ করে। ওয়েস্ট ইন্ডিজের বিশাল ৩০৪/৭কে তাড়া করতে গিয়ে পল স্টার্লিংয়ের সাথে ২য় উইকেটে ১০৬ রানে জুটি গড়েন। পরবর্তীতে নায়ল ও’ব্রায়ানের ৬০ বলে অপরাজিত ৭৯* রানের সুবাদে চার ওভারেরও বেশি বল বাকী থাকতে তার দল ৪ উইকেটে জয় পায়। ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।


title: টিম সাউদি

text: নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য সাউদি-সহ ১৫-সদস্যের চূড়ান্ত তালিকা প্রকাশ করে। ২০ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে ইংল্যান্ডের বিপক্ষে তৃতীয় খেলায় অংশগ্রহণ করে। তার অসামান্য বোলিং নৈপুণ্যে ৩৩.২ ওভারে ইংল্যান্ড দল মাত্র ১২৩ রানে গুটিয়ে যায় যা বিশ্বকাপের ইতিহাসে তাদের তৃতীয় সর্বনিম্ন সংগ্রহ। তিনি ৯ ওভারে ৩৩ রান দিয়ে ৭ উইকেট পান। স্বল্প রানকে তাড়া করতে গিয়ে ব্রেন্ডন ম্যাককুলামের ১৮ বলে অর্ধ-শতকের ন্যায় বিধ্বংসী ব্যাটিংয়ে নিউজিল্যান্ড মাত্র ১২.২ ওভারেই লক্ষ্যে পৌঁছে ও ৮ উইকেটের সহজ জয় পায়। তার এ বোলিং ক্রিকেট বিশ্বকাপের ইতিহাসে তৃতীয় সেরা পরিসংখ্যান। এছাড়াও, এ বোলিং নিউজিল্যান্ডের ক্রিকেটের ইতিহাসে সেরা ও বিশ্বকাপে নিউজিল্যান্ডীয় বোলারদের মধ্যে তৃতীয়বারের মতো ৫-উইকেট লাভ। ঐ খেলায় তিনি ম্যান অব দ্য ম্যাচের পুরস্কার পান।


title: গ্রেস রোড

text:
এ পর্যন্ত তিনটি একদিনের আন্তর্জাতিক অনুষ্ঠিত হলেও কোনটিতেই ইংল্যান্ড দলের সম্পৃক্ততা ছিল না।
১৯৮৩ সালের ক্রিকেট বিশ্বকাপের বি গ্রুপের খেলায় ভারত-জিম্বাবুয়ের মধ্যে অনুষ্ঠিত হয়। এতে ভারত ৫ উইকেটে বিজয়ী হয়েছিল। ১৯৯৯ সালের ক্রিকেট বিশ্বকাপের দুইটি খেলা এখানে অনুষ্ঠিত হয়েছিল। ১৯ মে, ১৯৯৯ তারিখে একই দল দ্বিতীয়বারের মতো মুখোমুখি হয়। তবে, গ্র্যান্ট ফ্লাওয়ারের দূর্দান্ত ক্রীড়ানৈপুণ্যে জিম্বাবুয়ে ৩ উইকেটে বিজয়ী হয়েছিল। এরপর ২৭ মে, ১৯৯৯ তারিখে স্কটল্যান্ডকে ৮ উইকেটে পরাজিত করে ওয়েস্ট ইন্ডিজ। খেলায় কোর্টনি ওয়ালশ ৩/৭ লাভ করেছিলেন।


title: ২০১৫ ক্রিকেট বিশ্বকাপ ফাইনাল

text: ২০১৫ সালের ক্রিকেট বিশ্বকাপের এ-গ্রুপে ছয় খেলার সবকটিতেই নিউজিল্যান্ড দল জয়লাভ করে শীর্ষস্থান অর্জন করে। দলটি শ্রীলঙ্কা, স্কটল্যান্ড, ইংল্যান্ড, অস্ট্রেলিয়া, আফগানিস্তান ও বাংলাদেশকে পরাজিত করে। ওয়েলিংটন রিজিওন্যাল স্টেডিয়ামে অনুষ্ঠিত কোয়ার্টার-ফাইনালে ওয়েস্ট ইন্ডিজকে ১৪৩ রানে পরাজিত করে সেমি-ফাইনালে পদার্পণ করে। খেলায় মার্টিন গাপটিল নিজস্ব সর্বোচ্চ ২৩৭* রান করেন যা বিশ্বকাপে সর্বোচ্চ ও একদিনের আন্তর্জাতিকে দ্বিতীয় সর্বোচ্চ ব্যক্তিগত সংগ্রহ। এরপর দলটি ইডেন পার্কে অনুষ্ঠিত সেমি-ফাইনালে দক্ষিণ আফ্রিকা দলের বিপক্ষে ডাকওয়ার্থ-লুইস পদ্ধতিতে ৪ উইকেটে জয় পেয়ে নিউজিল্যান্ড দল প্রথমবারের মতো বিশ্বকাপের ফাইনালে পৌঁছে। খেলায় গ্রান্ট এলিয়ট জয়সূচক রান করেন ছক্কা হাঁকিয়ে।